Accorgessero - Italiano - Maldiviano Traduçãoeexemplos\nVocê procurou por: accorgessero (Italiano - Maldiviano)\nއަދި އެއުރެން މަކަރުވެރި ރޭވުމެއް ރޭވިއެވެ. އަދި ތިމަންރަސްކަލާނގެވެސް ރޭވުމެއް ރޭއްވެވީމެވެ. އެއުރެންނަކަށް އެކަމެއް ނޭނގެއެވެ.\nދެން، ނުބައި حالة، ރަނގަޅު حالة އަށް ތިމަންރަސްކަލާނގެ ބަދަލުކުރެއްވީމެވެ. (އެއީ) އެއުރެން ގިނަވެ، ތަނަވަސްވެއްޖައުމަށް ދާނދެނެވެ. ދެން އެއުރެން ބުނޫއެވެ. ހަމަކަށަވަރުން، ތިމަންމެންގެ ކާބަފައިންނަށް ތަދުމަޑުކަމާއި، ތިޔާގިކަން ލިބުނެވެ. ދެން، އެއުރެންނަށް ނޭނގިތިއްބައި، ކުއްލިއަކަށް، ތިމަންރަސްކަލާނގެ (ކޯފާގެ عذاب ން) އެއުރެން ހިއްޕެވީމެވެ.\nhanggang makita ka (Tagalo>Inglês)kothaye tui (Espanhol>Inglês)oktal (Malaio>Inglês)ano ang mga layunin ng pamilya (Tagalo>Inglês)xx hd 18 (Hindi>Inglês)الارسال (Árabe>Hebraico)suprenirantan (Esperanto>Finlandês)i promise i will never leave you (Inglês>Hindi)unica iha (Espanhol>Tagalo)přiřazujícího (Tcheco>Polonês)maine nahi dekha tha (Hindi>Inglês)bonjour et bon voyage (Francês>Inglês)kahulugan sakdal (Tagalo>Inglês)brakel greenlite (Holandês>Inglês)niloloko ko lang siya (Tagalo>Inglês)shara (Espanhol>Inglês)kebangkitan hamba (Malaio>Chinês (simplificado))optatum finem (Latim>Italiano)ondernemersopleiding (Holandês>Francês)penindasan (Malaio>Chinês (simplificado))tenu (Francês>Latim)new number (Inglês>Paquistanês)rondonopolis (Italiano>Tcheco)gæring (Dinamarquês >Inglês)whakawhiti (Maori>Basco)


Russia In Covid Aai Dhekolhah3Vana Vaccine Eh Ufahdhanee - Vaguthu\nރަޝިއާ އިން ކޮވިޑް-19 އާ ދެކޮޅަށް ތިން ވަނަ ވެކްސިނެއް އުފައްދާކަން އިިއުލާންކޮށްފިިއެވެ.\nރަޝިއާއަކީ މި ވައިރަހާ ދެެކޮޅަށް މިހާ ގިނަ ވެކްސިން އުފައްދާ ފުރަތަމަ ގައުމެވެެ. އެ ގައުމުން ފުރަތަމަ މިި ވައިރަހާ ދެކޮޅަށް ވެކްސިނެެއް އުފައްދާފައި ވަނީ މިދިޔަ އަހަރުގެ ސެޕްޓެމްބަރު މަހުގެ ތެރޭގައެވެ.\nރަޝިއާގެ ދައުލަތުގެ މީޑިއާ އަށް މިިއަދު ދެއްވި ބަސްތީގަތުމެއްގައި އެެ ގައުމުގެެ ބޮޑުވަޒީރު މައިކަލް މިޝުސްޓިން ވިދާޅުވީ، ކޮވިޑް-19 އާއި ދެެކޮޅަށް އިތުރު ވެެކްސިނެއް އުފެއްދުމުގެ ހުއްދަ ދީފައިވާކަމަށެވެ. އަދި މިވެކްސިިނަށް ދީފައިވާ ނަމަކީ "ކޮވިވެެކް" ކަމަށާއި ވެކްސިން އުފައްދާނީ ޗުމަކޮވް ސެންޓަރުގައި ކަމަށް ވިދާޅުވިއެވެ.\nކޮވިޑާ ދެެކޮޅަށް ވެެކްސިިނެއް އުފެއްދުމުގެެ މަސައްކަތް ފަށާފައިިވާ އިރު އެެ ގައުމުން މިިހާތަނަށް ވަނީ އިތުރު ދެެެ ވެެކްސިނެއް އުފައްދައިފައެވެ. މީގެެ ތެރެއިން ފުރަތަމަ އުފައްދާފައި ވަނީ މިދިޔަ ސެޕްޓެެމްބަރު މަހު ހުއްދަ ދިން "ސްޕަޓްނިކް ވީ" ވެކްސިނެވެ. މި ވެކްސިން އުފެއްދީ މޮސްކޯގެެ ގެމަލެޔާ އިންސްޓިޓިއުޓުންނެެެވެ. މިނަމަކީ ސޯވިއެޓް ޔޫނިއަންގެ ޒަމާނުގައި ސޯވިއެޓް ޔޫނިއަނުން ދުނިޔޭގައި ފުރަތަމަ ސެޓްލައިޓް ޖައްވަށް ފޮނުވިއިރު އެ ސެޓްލައިޓަށް ދިން ނަމާއި ގުޅުވައިގެން ކިޔާފައިވާ ނަމެކެވެ.\nމި ވެެކްސިނަކީ 91 އިންސައްތަ އަސަރު ކުރާ ވެެކްސިނެެއް ކަމަށް ވަނީ ނިންމައިފައެވެ. ހަމައެެކަނި އެ ވެެކްސިން ވަނީ އެ ގައުމުގެެ ދެ މިލިއަނަށްވުރެ ގިނަ މީހުންނަށް ދީފައެވެ.\nފެބުރުއަރީ 20, 2021 18:55\nވެކްސިން އުފެއްދުމުގައި އެންމެ ތަޖުރިބާކާރު ގައުމަކީ ރަޝިޔާ. ވެކްސިން އުފެއްދުމުގެ އެންމެ ތަޖުރިބާކާރުން ގިނަ ތަނަކީވެސް ރަޝިޔާ. ރަޝިޔާގެ ވެކްސިނަކީ އެންމެ އިތުބާރު ވެކްސިން. ރަޝިޔާއާ ޖަރާސީމުގެ ދާއިރާގައި ވާދަކުރެވޭ ފެންވަރުގެ ގައުމެއް ނެތޭ ބުނުމަކީވެސް ދޮގަކަށް ނުވާނެ.


ޚަބަރުގައިވާ ޓްވީޓުގެ ވީޑިއޯ އިން ފެނިވަޑައިގަންނަވާނީ މުސްލިމް އަންހެނަކު އިތުރު2އަންހެނަކާއިއެކު ސިޑްނީކެފޭގައި ސައިބޯން އިންދައި އެތަނަށް ވަންނަ ފިރިހެނަކު ދުނިޔެއިން މޮޔަވާ މަންޒަރެވެ. ފަހަރެއްގައި އޭނާ ބުރުގާ އަޅާފައިއިނުމުން ކެތް ނުކުރެވުނީކަމަށްވެދާނެއެވެ.\nއިސްލާމް ދީނަށް އެއްޗެތިގޮވަމުން ގޮސް މާބަނޑު އަންހެން މީހާގެ ގައިގާ ތަޅައިގަނެ ވައްޓާލައި މަރާލަން އުޅޭ މަންޒަރު ޓްވީޓުން ބައްލަވައިލައްވާށެވެ.\nމިހާލަތަށް ކަންކަން މިދިއައީ އެއް ދުވަހަކުން ނޫނެވެ. މުސްލިމުންގެ ބޮލުގައި ދޮގު ތުހުމަތުތައް އަޅުވައި ދޮގު އިލަޒާމްތައް އަޅުވަމުން ގެންދާތާ އެތައް އަހަރަކުންނެވެ. މިއަދު ރާއްޖޭގެ ރައްޔިތުންގެ މަޖިލީހުގައިވެސް ކުރެވެމުން މިދަނީ ހަމަ އެއް ޒާތެއްގެ ކެންޕޭނެކެވެ.\nއިސްލާމް ދީނުގެ ވާހަކަ މެންބަރަކު ފަށާއިރަށް ރިޔާސަތުން އިވެނީ "ސިޔާސީ ބޭނުމަށް ދީނިގެ ވާހަކަ ނުދައްކާ! ދީނުގެ ވާހަކަ ދެއްކީމާ އެތައް ބައަކު ދުނިޔެ ދީކުރަމުން އެދަނީ!" ފަދަ އަޑުތަކެވެ.\nނަމަވެސް ރާއްޖޭގައި އިސްލާމް ދީން ހުއްދަ ނުކުރާ ކަންކަން ކުރާ ވާހަކަ އާއި ދީނީ އިލްމުވެރިންނާއި ދީނީ ޖަމާއަތްތަކުގެ ބޮލުގައި ދޮގު އިލްޒާމްތައް އަޅުވައި އިސްލާމް ދީނާއި ގުޅުވައި ދޮގު ތުހުމަތުތައްކޮށް ލާދީނީ އެތައް ވާހަކަތަކެއް ދައްކާއިރު އަދި ކަނޑައެޅިގެން އިސްލާމް ދީނުގައި ޙަރާމް ކުރައްވަވާފައިވާ ދޮގު ހަދާއިރު ރިޔާސަތުން އެފަދަ ބަހެއް ބުނާ އަޑެއް ނުއިވެއެވެ.\nމިކަމުން އެނގިގެން މިދަނީ ރައްޔިތުންގެ މަޖިލީހުގެ މިއަދުގެ މިސްރާބު ހުރިގޮތެވެ. ފެންނަމުން މިދަނީ ރާއްޖެ އަކީ ވެސް ޓްވީޓްގައި ފެންނަ ފަދަ މުސްލިމުން ދެކެ ރުޅިއަންނަ އަދި މުސްލިމުންނަށް ނަފްރަތުކުރާ ބައަކު އުޅޭތަނަކަށް ހެދުމަށް ދުރާލައި ހިންގަމުން ގެންދާ ކެންޕޭނުތަކެވެ.


Kuda Imma gaumee team ah kulhun huttaalaifi | Mihaaru\nގައުމީ ޓީމުގެ ކީޕަރު މުހައްމަދު އިމްރާން (ކުޑަ އިންމަ).-- ފޮޓޯ: އެފްއޭއެމް\nކުޑަ އިންމަ ގައުމީ ޓީމަށް ކުޅުން ހުއްޓާލައިފި\n12 އޮކްޓޯބަރ 2017 - 08:53 11 comments\nގައުމީ ފުޓްބޯޅަ ޓީމުގެ ބަދަލު ގޯލްކީޕަރު މުހައްމަދު އިމްރާން (ކުޑަ އިންމަ) ގައުމީ ޓީމަށް ކުޅުން ހުއްޓާލައިފި އެވެ.\nފުރަތަމަ ޑިވިޝަންގެ ތިން ކްލަބަށް މީގެ ކުރިން ކުޅުނު އުމުރުން 32 އަހަރުގެ ކުޑަ އިންމަ ގައުމީ ޓީމަށް ކުޅުން ހުއްޓާލި އޭޝިއަން ކަޕް ކޮލިފައިންގައި އަންގާރަ ދުވަހުގެރޭ 3-1 އިން އޮމާން އަތުން ބަލިވި މެޗަށް ފަހު އެވެ.\nކުޑަ އިންމަ ގައުމީ ޓީމުގައި ފުރަތަމަ ފަހަރަށް ހިމެނުނީ 2012 ވަނަ އަހަރު އެވެ. އެހެން ނަމަވެސް ގަވަައިދުން އޭނާ އަށް ޓީމުން ފުރުސަތު ނުލިބެ އެވެ. އޭނާ އަށް ގަވަައިދުން ޓީމުން ޖާގަ ލިބެން ފެށީ 2014 ވަނަ އަހަރުން ފެށިގެންނެވެ. ފުރަތަމަ ފަހަރަށް ކުޑަ އިންމަ ގައުމީ ޓީމަށް ވާދަވެރި މެޗެއް ކުޅުނީ 2015 ވަނަ އަހަރު ވޯލްޑް ކަޕް ކޮލިފައިންގަ އެވެ.\nއެ ފަހަރު އިމްރާނަށް ފުރުސަތު ލިބުނީ އޭރު ގައުމީ ޓީމުގެ ކީޕަރު އިމްރާން މުހައްމަދަށް އަނިޔާވުމާ ގުޅިގެންނެވެ. ކުޑަ އިންމަ އެ ފަހަރު ވަނީ ބޫޓާނާއި ޗައިނާ އަދި ހޮންކޮންއާ ދެކޮޅަށް ވޯލްޑް ކަޕް ކޮލިފައިންގައި ކުޅުނު ތިން މެޗުގައި ކުޅެފަ އެވެ.\nސަތާރަ އަހަރަށް ފަހު ތަޖުރިބާކާރު ކީޕަރު އިމްރާން މިދިޔަ އަހަރު ރިޓަޔަަކުރުމުން ދެން ގައުމީ ޓީމުގެ ގޯލު ބަލަހައްޓާނެ ކުޅުންތެރިއަކާ މެދު ސުވާލު އުފެދުނެވެ. އެކަމަކު އިމްރާން ރިޓަޔާކުރުމަށް ފަހު މިހާތަނަށް ކުޅުނު ހުރިހާ މެޗެއްގައި ވެސް ގޯލު ބެލެހެއްޓީ ފައިސަލް އެވެ. ގައުމީ ޓީމުގެ ކޯޗުކަމާ އޮސްޓްރޭލިއާގެ ޑަރެން ސްޓެވާޓް ހަވާލުވި ފަހުން ކުޑަ އިންމަ އަށް މެޗަކުން ފުރުސަތު ނުލިބެ އެވެ.\nގައުމީ ޓީމުގެ ފަރިތަކުރުންތަކުގެ ތެރެއިން ކުޑަ އިންމަ (މ) ފޮޓޯ: ނިޝާން އަލީ/މިހާރު\nފުރަތަމަ ޑިވިޝަނަށް 2009 ވަނަ އަހަރު ވެލެންސިއާ އިން ތައާރަފްވި އިމްރާން ވަނީ އެ ޓީމަށް ތިން އަހަރު ކުޅެފަ އެވެ. އޭނާ މާޒިޔާ އަށް ބަދަލުވީ 2012 ވަނަ އަހަރު އެވެ. އެ ޓީމުގައި ހޭދަކުރި ތިން އަހަރުގައި ކުޑަ އިންމަގެ ފަރާތުން ބޮޑު ކުރިއެރުމެއް ފެނުނެވެ. އަދި އޭނާގެ ކުޅުން އެންމެ ބޮޑަށް ފާހަގަވާން ފެށީ 2015 ވަނަ އަހަރު ޓީސީ ސްޕޯޓްސް ކްލަބުގައި ހުރެ އޭނާ ދެއްކި ކުޅުމުންނެވެ. މުޅިން އަލަށް ފުރަތަމަ ޑިވިޝަނުގައި ވާދަކުރި ޓީސީ ޓީމުގައި އޭނާ މޮޅަށް ކުޅުނެވެ.\nމި ސީޒަން ފެއްޓުމުގެ ކުރިން ޓީސީ ދޫކޮށް އެސްޓީއޯ މާލޭ ލީގުގައި ކުޑަ އިންމަ ކުޅުނީ ވިކްޓަރީ އަށެވެ. ފުރަތަމަ މެޗުގައި ކުޑަ އިންމަ އަށް ވިކްޓަރީގެ ފުރަތަމަ އެގާރައިން ފުރުސަތު ނުލިބުނީ އޭރު އެ ޓީމުގައި ސީރިއާ ގައުމީ ޓީމުގެ ދެ ވަނަ ކީޕަރު މަހުމޫދު އަލް ޔޫސުފް ހުރުމުންނެވެ. އެހެން ނަމަވެސް މާލޭ ލީގުގެ ދެ ވަނަ ބުރު ފެށިގެން ކުޑަ އިންމަ ވަނީ ގިނަ މެޗުތަކެއް ވަނީ ކުޅެފަ އެވެ.\nވިކްޓަރީ އަށް މާލޭ ލީގުގެ ގަދަ ހަތަރަކުން ފުރުސަތު ނުލިބި ދިވެހި ޕްރިމިއާ ލީގުގައި ވާދަކުރުމުގެ ޖާގަ ގެއްލުމުން ކުޑަ އިންމަ ދެން ބަދަލުވީ ށ. މިލަންދޫ އަށެވެ. އެ ޓީމު ޕްރިމިއާ ލީގުގައި ކުޅުނު ހަތް މެޗުގައި ވެސް ކުޑަ އިންމަގެ ފަރާތުން ފެނުނީ ރަނގަޅު ކުޅުމެކެވެ.


މެސީއަށް 250 މިލިޔަން ޔޫރޯގެ ބިޑެއް ހުށަނާޅާކަމަށް އަންޒީން ބުނެފި - MV Times\nމެސީއަށް 250 މިލިޔަން ޔޫރޯގެ ބިޑެއް ހުށަނާޅާކަމަށް އަންޒީން ބުނެފި\n0 December 29th, 2012 - 5:53 AM\nބާސެލޯނާގެ ތަރި ލިއޮނަލް މެސީއަށް 250 މިލިޔަން ޔޫރޯގެ ބިޑެއް ރަޝިޔާގެ ކުލަބެއްކަމަށްވާ އަންޒީން ހުށަހެޅި ކަމަށް ދެކެވޭ ވާހަކަ އެކުލަބުން ދޮގުކޮށްފިއެވެ.\nރަޝިޔާގެ ހަބަރު ފަތުރާ ވަސީލަތްތަކުން ހާމަކޮށްފައިވާ ގޮތުގައި މެސީއަށް ރަޝިޔާގެ ކުލަބުން ސީޒަނަކަށް 30 މިލިޔަން ޔޫރޯގެ ބިޑެއް ހުށައެޅި ކަމަށާއި އެހެން ނަމަވެސް އެބިޑް ގަބޫލު ނުކޮށް މެސީ އިތުރު5އަހަރަށް ބާސާއާ އެކު ކޮންޓްރެކްޓް އައުކޮށްފައިވާ ކަމަށެވެ.\nމިވާހަކަތައް ސްޕެއިންގެ ހަބަރު ފަތުރާ ވަސީލަތްތަކުގައި ވަރަށް ބާރަށް ފެތުރެމުން ދަނިކޮށް އަންޒީގެ ތަރުޖަމާން ޖާރމަން ކަޗެންކޯ ބުނީ މިއީ އެއްވެސް ހަޤީޤަތެއް ހިމެނޭ ވާހަކަތަކެއް ނޫންކަމަށެވެ.\n"އެއީ އެއްވެސް ހަޤީޤަތެއް ހުރި ވާހަކަތަކެއް ނޫން. މި ހަބަރުތައް ފެތުރަމުންދާ ފަރާތްތަކަށް ނޭގެ އަންޒީގެ ސްޕޯޓިންގ މޮޑިއުލް ފަރުމާ ކުރެވިފައިވާ ގޮތެއް. އަދި ކުލަބުން ގަބޫލުކުރާ އުސޫލުތަކެއްވެސް" ކަޗެންކޯ ބުނެފައިވެއެވެ.\nބާސެލޯނާއަށް ކުރިން ކުޅުނު ސެމުއެލް އެޓޫއަކީ މިވަގުތު އަންޒީއަށް ކުޅެމުންދާ މަޝްހޫރު ކުޅުންތެރިން ތަކުގެ ތެރެއިން އެކަކެވެ. އަދި އަހަރަކު އެޓޫއަށް އަންޒީން ދެމުންދާ 20 މިލިޔަން ޔޫރޯގެ ސަބަބުން އޭނާ ވެގެން ގޮސްފައިވަނީ މިވަގުތު ދުނިޔޭގައި ހުރި އެންމެ ބޮޑު މުސާރައެއް ލިބޭ ކުޅުންތެރިޔާއަށެވެ.


“ޕީޕީއެމް ރައީސްގެ އޮފީސް” ގެ ނަމުގައި އޮފީހެއް ހުޅުވައިފި – Dhuvas Online\n"ޕީޕީއެމް ރައީސްގެ އޮފީސް" ހުޅުވުމަށް ބެއްވި ރަސްމިއްޔާތުގެ ތެރެއިން -- ފޮޓޯ: ރާއްޖެ އެމްވީ\n“ޕީޕީއެމް ރައީސްގެ އޮފީސް” ގެ ނަމުގައި އޮފީހެއް ހުޅުވައިފި\nޕީޕީއެމް އޮފީސް ހިންގި ހ. ތެމާގައި “ޕީޕީއެމް ރައީސްގެ އޮފީސް” މި ނަމުގައި އޮފީހެއް ހުޅުވައިފި އެވެ.\nމިރޭ ރަސްމީކޮށް އެ އޮފީސް ހުޅުވައިދެއްވީ ކުރީގެ ރައީސް އަދި ޕީޕީއެމްގެ ރައީސް މައުމޫން އަބްދުލް ގައްޔޫމެވެ. އޮފީސް ހުޅުވައިދެއްވުމަށް ފަހު ރައީސް މައުމޫން ވިދާޅުވީ އެ އޮފީހުގައި ކުރެވެމުންދާނީ ޕާޓީ އިތުރަށް ހަރުދަނާކޮށް، އާންމު ރައްޔިިތުންނަށް އިތުރު ތަނަވަސް ކަމާއި އަމަން އަމާންކަން ހޯދައިދިނުން ކަމަށެވެ.\nމިރޭވެސް މައުމޫން ވަނީ ރައީސް އަބްދުﷲ ޔާމީނަށް ވަރަށް ބޮޑަށް ފާޑު ވިދާޅުވެ ވާހަކަފުޅުދައްކަވާފައި އެވެ. މައުމޫން ވިދާޅުވީ ސަރުކާރުން އަމަލު ކުރަމުންދަނީ ގާނޫނާ ހިލާފަށް ބައެއް ގާނޫނުތައް ހަދައިގެން ކަންކަން ފަހި ކުރެވޭނެ ގޮތްތަކެއް ހެދުމަށް ކަމަށެވެ.\nޕީޕީއެމްގެ ރައީސްގެ އޮފީސް ހުޅުވުމުގެ ހަފްލާގައި ކުރީގެ ހޯމް މިނިސްޓަރު އުމަރު ނަސީރާއި، ޕީޕީއެމް މައުމޫން ފެކްޝަންގެ ނައިބު ރައީސް އަދި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހީމް (ލޯޔަރު ވައްޑޭ) އާއި އާމިނަތު ނާދިރާ، މައުމޫންގެ ދެ ދަރިކަނބަލުން ދުންޔާ މައުމޫނާއި، ޔުމްނާ މައުމޫނުގެ އިތުރުން އެމަނިކުފާނުގެ ދަރިކަލުން ފާރިސް މައުމޫނާއި، ފެނަކައިގެ ކުރީގެ ޗެއާމަން މުހައްމަދު ނަދީމާއި ޕާޓީގެ ބައެއް އާއްމު މެމްބަރުން ބައިވެރިވެ ވަޑައިގެންނެވި އެވެ.\nތެމާގައި ޕީޕީއެމް ރައީސްގެ އޮފީސް ހުޅުވި އިރު އެ އޮފީހުގައި ހުރި ޕީޕީއެމްގެ ސާމާނުތައް ރައީސް ޔާމީން ފެކްޝަނުން ވަނީ ދަރުބާރުގެ އަށް ގެންގޮސްފައި އެވެ.\nކޯވިޑަށް ހޭލުންތެރިކުރުވުމުގެ ފޮޓޯ އާއި ވީޑިއޯ މުބާރާތެއް ފަށައިފި


Term Kudathanvefai vanikoh Trump magaamun dhurukuranee keehkuran?\nޓާމް ކުޑަތަންވެފައި ވަނިކޮށް ޓްރަމްޕް މަގާމުން ދުރުކުރަނީ ކީއްކުރަން؟\nޓްރަމްޕް މަގާމުން ދުރުކުރުން މަސްރަހު ދިރާސާކުރާ މީހުން ބުނަނީ އެ މަސައްކަތް މާ ބޮޑަށް ސިޔާސީ ވެއްޖެ ކަމަށް\nއެމެރިކާގެ ރައީސް ޑޮނަލްޑް ޓްރަމްޕަކީ ބޮޑު ކުށްވެރިއެއް ކަމަށް ކަނޑައަޅައި އެ މަނިކުފާނު މަގާމުން ދުރު ކުރުމުގެ ބޭނުމެއް މިހާރު ދެން ކޮބައި ހެއްޔެވެ؟ ރައީސް ޓްރަމްޕްގެ ދައުރު ނިމެން އަށެއްކަ ދުވަހަށް ވެފައި ވަނިކޮށް މަގާމުގެ ޝަރުތު ހަމަ ނުވާ ކަމަށް ނިންމައި "ކޮއްޕާ ގަޅުވައި" އޮފީހުން ބޭރު ކުރަން އެމެރިކާގެ ހައުސް އޮފް ރެޕްރެޒެންޓޭޓިވްސްއިން މަސައްކަތް ކުރަނީ ކީއްވެގެން ބާވަ އެވެ؟\nރައީސް ޓްރަމްޕްއަށް ވަފާތެރި ސަޕޯޓަރުން މި މަހުގެ ހަވަނަ ދުވަހު ގާނޫނު ހަދާގެ، ކެޕިޓަލްއަށް ވަދެގަނެ ހަމަނުޖެހުން ހިންގައި ދުނިޔެ ލަދު ގަންނަ ވަރަށް ލައިހޫރިގަތީ ރައީސް ޓްރަމްޕް ވިދާޅު ވެގެނެވެ. އެ ދުވަހު ރައީސް ޓްރަމްޕް ދެއްކެވި ވާހަކަފުޅު ތަކުންނާއި ފުލުފުލުގައި ކުރެއްވި ޓްވީޓްތަކުން އެކަން ރަނގަޅަށް ސާބިތު ކުރެވިދާނެ އެވެ. އެ ދުވަހު އެ މަނިކުފާނު ވިދާޅުވި ގޮތުން ސަޕޯޓަރުން ދެކެ ވަރަށް ބޮޑަށް ލޯބިވެވަޑައިގަންވަ އެވެ. އަދި އެ މީހުނާ އެކުގައި ވެ ވަޑައިގަންނަވަ އެވެ.\nއިދިކޮޅު ޑިމޮކްރޭޓުން ދެކޭ ގޮތުަގައި ރައީސް ޓްރަމްޕްްގެ މި އަމަލަކީ ގާނޫނީ ދައުލަތަކާ ދެކޮޅަށް ނުކުމެ ހަމަނުޖެހުން އުފައްދަން ގޮވާ ލެއްވުމެކެވެ. ރައީސް ޓްރަމްޕް ކުރައްވަން އުޅުއްވީ ވަރަށް ފިނޑި އަމަލެއް، އެކަމަކު ބަޣާވާތެކެވެ.\nޑިމޮކްރެޓުން ބުނާ ގޮތުގައި ރައީސް ޓްރަމްޕް މަގާމުން ދުރުކުރަން އަވަސް ކުރަން ޖެހެ އެވެ. އަދި މިއީ އެކަމަށް އެންމެ އެކަށީގެންވާ ވަގުތެކެވެ.\nރައީސް ޓްރަމްޕް މަގާމުން ދުރު ކުރަން ކުރަން ހުރި މަސައްކަތްތައް ހައުސް އޮފް ރެޕްރެޒެންޓޭޓިވްސްއިން ކޮޅެއްގައި ޖައްސައި ސެނެޓަށް ފޮނުވީ އެވެ. ސެނެޓްގައި މި މައްސަލަ ތަހުގީގުކޮށް ބަލައި ރައީސް ޓްރަމްޕް ކުށްވެރިވާ ކަމަށް ވެސް ނިންމީ އެވެ. މި ހިސާބުން ޓްރަމްޕްއާ މެދު ދެން ކަންތައް ހިނގައިދާނެ ގޮތްތަކެއް ވެސް އެބަހުއްޓެވެ.\nރައީސް ޓްރަމްޕް: ކުށްވެރިވާ ކަމަށް ނިންމައި މަގާމުން ދުރުކޮށްފި ނަމަ އުންމީދުތަން ފެނަށް ދާނެ\nއިތުރު ޓާމަކަށް ކުރައްވާ އުންމީދު ފެނަށް\nއެމެރިކާގެ ރައީސަކު، އޮފީހުން ބޭރު ކުރުމަށް ސެނެޓުން ނިންމައިފި ނަމަ، އޭނާއަށް ދެވަނަ ޓާމަކަށް ފުރުސަތު އޮތް ނަމަ ވެސް އެ ފުރުސަތު މުޅި އުމުރަށް ގެއްލިގެން ދާނެ އެވެ. މިފަދަ ހާލަތެއް ރައީސް ޓްރަމްޕަށް ދިމާވެވަޑައިގެންފި ނަމަ އެކަން ވާނީ އެ މަނިކުފާނަށް ވަރަށް ހިތާމަހުރި ކަމަކަށެވެ. ސަބަބަކީ، 2024 ގައި އޮންނަ ރިޔާސީ އިންތިހާބުގައި ބައިވެރިވަޑައިގަންނަވާނެ ކަމަށް އެ މަނިކުފާނު އިއުލާން ކުރައްވާފައިވާތީ އެވެ. އަދި މިކަން ވެގެން ދާނީ އެމެރިކާގެ ތާރީހަށް ވެސް އަންނަ ވަރަށް ބޮޑު ބަދަލަކަށެވެ.\nރައީސް ޓްރަމްޕް މަގާމުން ދުރު ކުރުމަށް ޑިމޮކްރެޓުން އިސްވެ މަސައްކަތް ކުރާއިރު ރިޕަބްލިކަން މެންބަރުންގެ ތެރޭގައި ވެސް އެކަމާ ރުހޭ މެންބަރުން އެބަ ތިއްބެވި އެވެ. މީގެ ތެރެއިން ބައެއް ބޭފުޅުން ވަނީ 2024 ގައި އޮންނަ ރިޔާސީ އިންތިހާބުގައި ވާދަ ކުރައްވަން ޝައުގުވެރިވެ ވަޑައިގަންނަވާކަން ފާޅު ކުރައްވާފަ އެވެ. އެހެން ކަމުން އެބޭފުޅުން މިހާރު ވެސް ތިއްބެވީ ރައީސް ޓްރަމްޕް "ކޮށްޕާ ބޭރު ކޮށްލަން" ޑިމޮކްރޭޓުންނަށް ވާގިވެރިވާން ތައްޔާރަށެވެ. އެ މަސައްކަތް އޮތީ ސިޔާސީ އެދުންވެރި ކަމާއި ސިޔާސީ ބަދަލު ހިފުމަކަށް ބަދަލުވެފަ އެވެ.\nކުރީގެ ރައީސުންގެ އިނާޔަތުން ބައެއް އުނިވުމުގެ ބިރު\nއެމެރިކާގައި ރައީސްކަން ކުރައްވާފައި ތިއްބެވި ބޭފުޅުންނަށް މުޅި އުމުރަށް ލިބިވަޑައިގަންނަވާ ރަނގަޅު އަހަރީ ޕެންޝަނެއް އެ ގައުމުގައި އޮވެ އެވެ. އެ ޕެންޝަނަކީ އެކި އަހަރު އެކި މިންވަރު ނަމަވެސް އެއީ އިތުރުވަމުން އަންނަ އަދަދެކެވެ. މި އަހަރު، 2020 ގައި 219،200 ޑޮލަރު ލިބި ވަޑައިގަންނަވާނެ އެވެ.\nދައުރު ނިންމަވާ ރައީސުންނަށް އެމެރިކާއިން އެ ބޭފުޅަކު ބޭނުންފުޅުވެލައްވާ ތަނަކުން އޮފީސް އިމާރަތަކާއި މުވައްޒަފުން ސަރުކާރުް ހަމަޖައްސައި ދެވެ. އަދި އަނބި / ފިރިންނަށް އަހަރަކު 20،000 ޑޮލަރު ސަރުކާރުން ދެ އެވެ.\nސީކްރެޓް ސާވިސްގެ ހިމާޔަތް\nރައީސް ޓްރަމްޕްއާ މެދު ގޮތް ނިންމުމާއި އެ މަނިކުފާނަށް ސީކްރެޓް ސާވިސްގެ ހިމާޔަތް ދިނުމުގައި ނިންމާނެ ވަކި ގޮތެއް ކަނޑައަޅައި އަދި މުޅިއަކުން ނުނިންމަ އެވެ. އެހެންކަމުން އަދި މިއީ ދެކޮޅަށް ދެމޭ ފެން ކޯރެއްހެން އޮތް ބަހުސެކެވެ. އެކަމަކު މަސްރަހު ދިރާސާ ކުރާ ފަރާތްތަކުން ބުނާ ގޮތުން އެމެރިކާގެ ގިނަ މީހުންގެ އުންމީދަކީ ޓްރަމްޕަށް ވެސް މި ޚިދުމަތް ލިބި ވަޑައިގަތުމެވެ.


މި އިޢުލާންވަނީ 30 ޑިސެންބަރު 2019 1445 ގައި ބާތިލް ކުރެވިފައެވެ.\nދ. އަތޮޅު މަދަރުސާ / ދ. މީދޫ\n1. ޙަވާލުކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުން.\n3. ދަރިވަރުންނަށް ޙާސިލްވަމުންދާ މިންވަރު ޗެކްކުރުމާއި، ރިކޯޑްކުރުމާއި، އެމައޫލޫމާތުތައް ޙިއްސާކުރަންޖެހޭ ފަރާތްތަކާއި ޙިއްސާކުރުން.\n4. ކިޔަވައިދިނުމާއި ގުޅޭގޮތުން ސްޕަވައިޒަރާއި ޙަވާލުކުރަންޖެހޭ އެންމެހައިތަކެތި (ސްކީމްއޮފް ވަރކް، ލެސަންޕްލޭން، މާރކްސްޝީޓްފަދަ) ހަމަޖެހިފައިވާ އުސޫލާއި އެއްގޮތަށް ޙަވާލުކުރުން.\n5. އިސްލާމް ދީނާއި ދިވެހިރާއްޖޭގެ ގާނޫނާއި ގަވާޢިދުތަކާއި ސްކޫލު ކުދިންގެ ގަވާޢިދުތަކާއި ސްކޫލުގެ ގަވާޢިދުތަކަށް ދަރިވަރުން އަހުލުވެރިކުރުމާއި ރީތި އާދަތައް ދަރިވަރުންގެ ކިބައިގައި ހަރުލެއްވުމަށް މަސައްކަތްކުރުން.\n6. ޙަވާލުކުރެވޭ ޓައިމްޓޭބަލްގައިވާ ގަޑިތަކަށާއި ރިލީފްގަޑިތަކަށް ގަޑިއަށް ހާޒިރުވެ ދަރިވަރުންނަށް ފައިދާހުރިގޮތަކަށް ފިލާވަޅު ކުރިއަށް ގެންދިއުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 ޑިސެމްބަރ 2019 ވާ އާދިއްތަ ދުވަހުގެ 13:00 ގެ ކުރިން، ދ. އަތޮޅު މަދަރުސާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 01 ޖަނަވަރީ 2020 އާއި 08 ޖަނަވަރީ 2020 އާ ދެމެދު، ދ.އަތޮޅު މަދަރުސާ ގައެވެ.\nމި އިޢުލާނުގެ ދަށުން މަތީގައިވާ ޝަރުތު ހަމަވާ ފަރާތެއް ދާއިމީ މަޤާމަށް ނުލިބިއްޖެނަމަ، ތިރީގައިވާ ޝަރުތު ހަމަވާ ފަރާތެއް ރިލީފް މަޤާމަކަށް 12 ޖަނަވަރީ 2020 އިން 19 ނޮވެމްބަރ 2020 ނެގުމަށް ހަމަޖެހިފައިވެއެވެ.\nމުއްދަތު: 12 ޖަނަވަރީ 2020 އިން ނޮވެމްބަރ 2020 އަށް\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 7952975 އަށެވެ. އީ-މެއިލް ކުރާނީ [email protected] އަށެވެ.\nސުންގަޑި: 22 ޑިސެންބަރު 2019 1300


ރ.ޔާމިނަށް ދެން ޕިޔޯނުކަން ވެސް ނުލިބޭނެ: ޖާބިރު - DhiDaily\nރ.ޔާމިނަށް ދެން ޕިޔޯނުކަން ވެސް ނުލިބޭނެ: ޖާބިރު\nރައީސް ޔާމިން ޢަބްދުލްޤައްޔޫމަށް ދެން ވެރިކަން ލިބިވަޑައިނުގަންވާނެ ކަމަށާއި، އެންމެ ކުޑަ މިނުން ޕިޔޯނުކަން ވެސް ލިބިވަޑައިނުގަންވާނެކަމަށް ޑީއާރްޕީގެ ލީޑަރު އަދި ކާށިދޫ ދާއިރާގެ މެންބަރު ޖާބިރު ވިދާޅުވެއްޖެއެވެ.\nޖާބިރު މިހެން ވިދާޅުވީ ރާއްޖެ ޓީވީގެ ”ފަށާއިރު“ ޕްރޮގްރާމްގައި މިއަދު ވާހަކަދައްކަވަމުންނެވެ.\nރައީސް ޔާމިނަކީ ހިސާބު ޖައްސަވަން ވަރަށް މޮޅު ބޭފުޅެއްތޯ ޖާބިރާއި ސުވާލު ދެންނެވުމުން ވިދާޅުވީ ރައީސް ޔާމިން އަސްލު ޖެއްސެވީ ހިސާބެއް ނޫންކަމަށާއި، އެ މަނިކުފާނު ބެއްލެވީ ޖީބަށް އަންނަނީ ކިހާވަރެއްތޯ ކަމަށެވެ.\nހަމައެހެންމެ ”ފަށާއިރު“ ޕްރޮގްރާމުގައި ރައީސް ޔާމިންގެ ވާހަކަ ދެއްކެވުން ރަނގަޅެއް ނޫން ކަމަށާއި، ރައީސް ޔާމިންގެ ކަންތައް މިހާރު ވަނީ ނިމިފައިކަމަށް ވެސް ޖާބިރު ވިދާޅުވިއެވެ.\nމީގެ އިތުރުން ޖާބިރު ވިދާޅުވީ ރައީސް ޔާމިނަށް ދެން ވެރިކަން ލިބިވަޑައިނުގަންވާނެ ކަމަށާއި، އެންމެ ކުޑަ މިނުން ޕިޔޯނުކަން ވެސް ލިބިވަޑައިނުގަންވާނެ ކަމަށެވެ. ނަމަވެސް އެ މަނިކުފާނަކީ ހެޔޮ ބޭފުޅެއް ކަމަށާއި، ނެންގެވި ލާރިކޮޅު ދެއްވައިފިއްޔާ ފަހަރެއްގައި ރައްޔިތުން މާފުކޮށްފާނެކަމަށް ވެސް ޖާބިރު ވަނީ ވިދާޅުވެފައެވެ.\nތިކަން އެގޭނީ ރ ޔާމީން ދޫކޮށްލީމަ.


ވާހަކަ: ދުނިޔެ ނިމުން\nސިއްހަތު ލުއިޚަބަރު ދިވެހި އިސްލާމް ލައިފް ސްޓައިލް\n1 ޖެނުއަރީ 1970 | ބުރާސްފަތި 05:00\nޖުހާ ގެންގުޅޭ ކަންބަޅި އަކީ ވަރަށް ރީތި ކަންބަޅިއެކެވެ. އަނެއްކާ އެ ކަންބަޅި ފަލަވެފައި އެ ވަރަށް އޮންނަނީ މަސް ޖަހާފައެވެ. ގައިގެ ތަންކޮޅެއްގައި ލަފެއްވެސް، އައިބެއްވެސް ނެތެވެ. އެހާވެސް ފުރިހަމަ ކަންބަޅިއެކެވެ.\nކޮންމެ އަކަސް މި ކަންބަޅި އަކީ ވަރަށް ގިނަ މީހުންގެ ލޮލުގައި އަޅައިގަންނަ އެއްޗަކަށް ވެއްޖެއެވެ.\nކަންބަޅިއާ އަޅައިގަނެގެން އުޅޭ ޖުހާގެ ރަހްމަތްތެރިން ތަކެއް އެއްދުވަހު ސައްލާ ކޮށްފިއެވެ.\n"އެ ކަންބަޅި ހާދަ މީރުވާނެއެވެ. ޖުހާގެ ބޮލަށް އެރިގެން މި ކަންބަޅި ކަތިލައިގެން އަވަހަށް ކާލަން ހިނގާ. އެކަމަކު ކިހިނެއް މިކަން ކުރަން ޖުހާގެ ބޮލަށް އެރޭނީ..!" އެމީހުން ސައްލާ ކުރަމުން ދިޔައެވެ.\nސައްލާގެ ތެރޭގައި އެންމެ ފަހުން ރޭވުމެއް ރާވާ މި ރޭވުން ހިންގާލަން އެމީހުން ނިންމިއެވެ.\nޖުހާގެ އެކުވެރިން ޖުހާ އާ ބައްދަލުކޮށްފައި ބުނެފިއެވެ. "އޭ ޖުހާ ... އެނގޭތަ ދުނިޔޭގެ ނިމުން ވަރަށް ގާތް ވެއްޖެއެވެ. ހަމަ ކޮންމެ ވަގުތެއްގައި ވެސް މިހާރު ދުނިޔެ ނިމިދާނެ."\n"ކާކު ބުނި ވާހަކަ އެއް" ޖުހާ ހައިރާން ވެފައި އެއްސެވެ.\n"އެންމެން އެ ދައްކަނީ އެ ވާހަކަ، ދެމީހަކު ދޭއްޗެއް ނުކިޔާ."\n"އެކަމަކު ދުނިޔެ ނިމޭނެ ބަރާބަރު ގަޑި ދެނެވޮޑިވެގެން ވަނީ ދުނިޔެ ހެއްދެވި ފަރާތް"\n"އެކަމަކު އެންމެވެސް އެ ކިޔަނީ ދުނިޔެ ނިމޭ ވާހަކަ، އެންމެން އެއް ވާހަކަ އެއް ދައްކާނީ އޭގައި ކޮންމެވެސް ހަގީގަތެއް އޮތީމާ."\n"އަހަންނަށް ފެންނަނީ ޖުހާ ތިޔަ ގެންގުޅޭ ކަންބަޅިވެސް އަވަހަށް ކަތިލާ، އޭތި ފިހެލައިގެން ކާލަން، ކަންބަޅީގެ މަސްކޮޅެއްގެ ރަހަ ނުފެނި ހުއްޓާ ދުނިޔެ ނިމިއްޖެ ނަމަ ކިހާ ދެރަ، ކިހާ ބޭކާރު؟" ރަހުމަތްތެރިޔާ ޖުހާ އަށް ވިސްނައިދިނެވެ.\nމިކަން މިހެން ހިނގާފައި އޮއްވާ ދިމާވި އެހެން ރަހުމަތްތެރިޔަކު ވެސް ހަމަ މިމޭރުމުން ވާހަކަ ދައްކާ، ބާކީ މިއޮތް ވަގުތު ކޮޅުގެ ތެރޭގައި އަވަހަށް ކަންބަޅީގެ މަސްކޮޅެއް ކެވޭތޯ އުޅުން އެއީ އެންމެ ބުއްދިވެރި ގޮތް ކަމުގައި ޖުހާ އަށް ވިސްނައިދީފިއެވެ.\nއެންމެ ފަހުން ރަހުމަތްތެރިންގެ ބަސް އަހާ ވަރަށް ގަޔާނުވެ ހުރެ ޖުހާ ކަންބަޅި ކަތިލާން އެއްބަސް ވެއްޖެއެވެ.\nކަންބަޅީ ކަތިލާނެ ދުވަސް ކަނޑައަޅާ ޖުހާގެ ރައްޓެހިން ނިންމީ ވަރަށް އުފާވެރި ކަމަކަށް މިކަން ހެދުމަށް ކޯރެއްގެ އައްސޭރި އަށް ގޮސް ކަންބަޅި ފިހެގެން ކެއުމަށެވެ.\nކޮންމެ އަކަސް ކޯރުގެ އައްސޭރިއަށް ގޮސް ކަންބަޅި ކަތިލާ ސާފު ކުރުމަށްފަހު ޖުހާގެ ރަހްމަތެރިން ޖުހާ ގާތު ބުނެފިއެވެ. "އަހަރެމެންނަކަށް މީރުކޮށް ކަންބަޅި ފިހާކަށް ނޭނގޭ، އެހެން ވީމާ އަހަރެމެންގެ އަތުން ކަންބަޅި އެނދުމަށް ވުރެ ރަނގަޅު ވާނީ ޖުހާ ތިޔަ ފިހެލިއްޔާ.. އަހަރެމެން އަންނާނަން ކޯރަށް އެރިލާ ފެންވަރާލައިގެން، މިއީ ވެދާނެ ކޯރަށް އެރިލަން ލިބޭ އެންމެ ފަހު ދުވަހަށް ވެސް."\nމިހެން ބުނެ އެމީހުން ލައިގެން ތިބި ގަމީސްތަކާއި ފައިވާން ތައް ޖުހާ އަށް ހަވާލު ކޮށް އެމީހުން ކޯރަށް އެރެން ހިނގައްޖެއެވެ.\nކޯރަށް އެރެން ދިޔައިރު އެމީހުން ހިތައް އެރިއެވެ. ޖުހާ އެހެރީ ހާދަ ދެރަވެފައެވެ. އޭނާ އެހާ ލޯބިން ގެންގުޅުނު ކަންބަޅި އާ ވަކި ވީމާ ވާނީ ވެސް އެހެންނެވެ.\nކޯރަށް އެރިފައި ރަހުމަތްތެރިން އައި އިރު ކަންބަޅި އޮތީ ރަނގަޅަށް ރޯސް ވެފައެވެ. މުޅި ހިސާބަށް އޮތީ މީރު ވަސް ފެތުރިފައެވެ. ބަނޑުހައިވެފައި ތިބި ޖުހާގެ ރަހްމަތެތެރިން އަވަހަށް އެއިން މަސްކޮޅެއް ކެއުމަށް ތިބީ ކެތް މަދުވެފައެވެ.\nކާން އިށީނުމުގެ ކުރިން ޖުހާ އަތައް ފޮރުވަން ދިން ހެދުންތަކާއި އެމީހުންގެ ފައިވާންތައް ކޮބާތޯ އަހައިފިއެވެ.\nވަގުތުން ޖުހާ ބުނެފިއެވެ. "ކަންބަޅި ފިހެމުން ދިޔަ އިރު ހުރިހާ ހެދުންތައް ވެސް، ފައިވާންތައް ވެސް އަންދާލައިފިން"\nއެމީހުންގެ އެކަކު އަތުގައިވެސް ދެން ލާނޭ އެއްޗެއް ނެތެވެ. އެނބުރި ގެއަށް ވެސް ދާންޖެހޭނެތާއެވެ.\nރުޅިއައިސްފައި ތިބެ އެންމެން އެއް އަޑަކުން ބުނެފިއެވެ. "ކީއްވެ އަންދާލީ، އަހަރެމެން ދެން ކިހިނެއް ހަދާނީ؟"\nޖުހާ ވަރަށް ހަމަޖެހިލައިފައި ބުންޏެވެ.\n"ލޮބެވެތި ރަހުމަތްތެރިންނޭ، މާދަމާ އަކީ ދުނިޔޭގެ ފަހު ދުވަސް ކަމަށް ވެދާނެ، ދެން މިއަދު މި ގާތްނގަޑަކަށް ނިމުނީ.. އެހެން ވީމާ ދެން ހެދުމެއް ފައިވާނެއް އެއްވެސް މީހަކަށް ބޭނުމެއް ނުވާނެ."


Geri aai behey imthihaaneh mulhi India ah hulhuvaalaigen baahvany - Dhiyares\nގެރިއާއި ބެހޭ އިމްތިހާނެއް މުޅި އިންޑިއާއަށް ހުޅުވާލައިގެން ބާއްވަނީ\nއިންޑިއާގެ ބޮޑުވަޒީރު މޯދީ ގެރިއަކާއި އެކު. ފޮޓޯ: ޓައިމްސް އޮފް އިންޑިއާ\nގެރިއާއި ބެހޭ އިމްތިހާނެއް މުޅި އިންޑިއާއަށް ހުޅުވާލައިގެން ބޭއްވުމަށް ނިންމައިފިއެވެ.\nމިއީ ޕްރައިމެރީ ސްކޫލް ދަރިވަރުންނާއި ޔުނިވަސިޓީތަކުގެ ދަރިވަރުންނަށް ކޮންމެ އަހަރަކު ބޭއްވުމަށް ހަމަޖެހިފައިވާ އިމްތިހާނެކެވެ. މި އިމްތިހާނު ބާއްވަނީ އިންޑިއާގެ މިނިސްޓްރީ އޮފް ފިޝަރީޒް އެންޑް އެނިމަލް ހަޒްބޭންޑްރީ އެންޑް ޑައެރީން ގެ ދަށުން ގެރި ހިމާޔަތް ކުރަން އުފައްދާފައިވާ ސަރުކާރުގެ އިދާރާ ކަމަށްވާ ރަޝްތްރިޔާ ކަމެދުނު އާޔޮގް (އާރުކޭއޭ) އިންނެވެ.\nއިންޑިއާގެ ހިންދޫން ޤަބޫލުކުރާ ގޮތުގައި ގެރިއަކީ މުޤައްދަސް އެއްޗެކެވެ. އަދި ހިންދީ ހަރުކަށި ބޮޑުވަޒީރު މޯދީ އިންޑިއާގެ ސަރުކާރާއި ހަވާލުވިފަހުން ގެރި ހިމާޔަތްކުރުމަށް ވަރަށް ބޮޑު އިސްކަމެއް ދީފައިވެއެވެ.\nއާރުކޭއޭ އިން ހާމަކޮށްފައިވާ ގޮތުގައި މި އިމްތިހާނުގެ ބޭނުމަކީ ގެރިއާއި މެދު ރައްޔިތުންގެ މެދުގައި ޝައުގުވެރިކަން އުފެއްދުމެވެ. އަދި ގެރިއަކީ ގިނަ ގޮތްގޮތުން ފައިދާ ލިބޭއެއްޗެއް ކަމަށާއި މިގޮތުން ގެރީގެ ކުޑާކަމުދާ ތަކެތިންނާއި ބޮޑުކަމުދާ ތަކެތިންވެސް ގިނަގުނަ ފައިދާ ލިބޭކަމަށް އާރުކޭއޭ އިން ބުނެފައިވެއެވެ. އެހެން ނަމަވެސް މިއީ ސައިންސްގެ އަލީގައި ހޯދަފައިވާ ކަންކަމެއް ނޫންކަން ފާހަގަކޮށްލެވެއެވެ.\nއިންޑިއާގެ އިދިކޮޅު ބައެއް ފަރާތްތަކުން ވަނީ ސަރުކާރުން މިފަދަ އިމްތިހާނެއް ނަގަން އުޅޭތީ ފާޑުކިޔާފައެވެ. މިގޮތުން ގެރިތަކުގެ ސައިންސާއި ގުޅޭ އިމްތިހާނު ބާއްވަން އުޅޭއިރު ކޮވިޑު-19 ވެކްސިންއަށް ހުއްދަ ދިނުމުގައި ސައިންޓިފިކްގޮތުން ބަލަން ޖެހޭ ކަންކަން ސަރުކާރުން ބަލާފައި ނުވާކަމަށް އިިންޑިއާގެ އިދިކޮޅު އިންޑިއަން ނޭޝަނަލް ކޮންގްރެސް ޕާޓީގެ މެމްބަރަކު ބުނެފައިވެއެވެ.\nނަރެންދުރަ މޯދި އިންޑިއާ\nއިންޑިއާ މަސްވެރިންނަށް ދައުވާ ނުކުރަން ޕީޖީއިން އެންގި ކަމަށް ބުނެވުނީ އޮޅިގެން: ފުލުހުން\nދިވެހިން ހޯދި މިނިވަންކަން މިހާރު ނެތް: ދުންޔާ\nފްރީޑަމް ހައުސްއިން އިންޑިޔާގެ މިނިވަން ޤައުމުގެ ދަރަޖަ އުނިކޮށްފި\nރާއްޖެގެ ސަރަހައްދުން ވަގަށް މަސްވެރިކަން ކުރި އިންޑިއާ މީހުންނަށް ދައުވާ ނުކުރަން ނިންމައިފި


Kangana Ge Hashifaaraveriya Ah Rape Ge Thuhumatheh! - Vaguthu\nކަންގަނާގެ ހަށިފާރަވެރިޔާއަށް ރޭޕްގެ ތުހުމަތެއް!\nފިލުމީ ތަރި ކަންގަނާ ރަނައުތުގެ ހަށިފާރަވެރިޔާ ކުމާރު ހެޖަށް ރޭޕްގެ ތުހުމަތަކާއި މަކަރާއި ހީލަތުގެ ތުހުމަތު ތަކެއް ކުރެވި ފުލުހަށް މައްސަލައެއް ހުށަހަޅައިފިއެވެ.\nޑީއެން ނަގަރު ޕޮލިސް ސްޓޭޝަންގައި ކުމާރާއި ދެކޮޅަށް ކޮށްފައިވާ މައްސަލައިގައި ވަނީ އަންހެނަކާއި ކައިވެނި ކުރާނެ ކަމަށް މިދިޔަ އަހަރުގެ ޖޫން މަހު އެއްބަސްވެފައިވާ ކަމަށެވެ. އަދި ކައިވެނި ކުރާނެ ކަމަށް އެއްބަސްވުމުން އެދެމީހުން އެކުގައި ދިރިއުޅެމުންދާ ކަމަށެވެ. އެކުގައި ދިރިއުޅުނު ނަމަވެސް އެއްވެސް ކަހަލަ ގުޅުމެއް ބާއްވަން ބޭނުން ނުވާ ކަމަށާއި ނަމަވެސް ކުމާރު ގަދަކަމުން އޭނާއާއި އެކު އެފަދަ ގުޅުންތައް ހިންގައި ކަމަށެވެ.\nމުމްބާއީ ފުލުހުންގެ ފަރާތުން މަޢުލޫމާތު ދެމުން ޑީސީޕީ ޗައިތަންޔާ ބުނެފައިވަނީ ކުމާރު ހެޖުއާއި ދެކޮޅަށް ޑީއެން ނަގަރު ޕޮލިސް ސްޓޭޝަނަށް މައްސަލައެއް ހުށަހެޅިފައިވާ ކަމަށާއި އަދި އެ މައްސަލަ އިތުރަށް ތަހުގީގު ކުރެވެމުންދާ ކަމަށެވެ.\nގަދަކަމުން ބަދުއަޚުލާގީ އަމަލު ހިންގުމުގެ އިތުރަށް މަކަރާއި ހީލަތުގެ މައްސަލައެއް ވެސް ކުމާރަށް ވަނީ ކުރެވިފައެވެ. ކުމާރުގެ މަންމަ ވަރަށް ބޮޑަށް ބަލިވެ އުޅޭ ކަމަށް ބުނެ އެ އަންހެން ކުއްޖާ އަތުން 50،000 އިންޑިޔާ ފައިސާ ނަގާފައިވާ ކަމަށާއި އަދި އޭގެ ފަހުން އޭނާ ނުފެންނަ ކަމަށް ވެސް ފުލުހަށް ހުށަހަޅައިފައިވާ މައްސަލައިގައި ވެއެވެ.\nމީސް މީޑިއާގައި ހުރިހާ ކަމަކާއި މެދު ވާހަކަދައްކަމުން އަންނަ ކަންގަނާ މިކަމާއި މެދު އަދި އެއްވެސް އެއްޗެއް ނުބުނެއެެވެ. ކަންގަނާ މިހާރު ވަނީ ބައެއް މީސް މީޑިއާ އެކައުންޓުތަކުން ބޭން ވެސް ކުރެވިފައެވެ.\nމެއި 22, 2021 18:36\nމީނާއަކީ މުސްލިމުންދެކެ ރުޅިއަންނަ މީހެ.. މިނާގެ ވާހަކަ ދިވެހީން އަޑުއަހާކައް ބޭނުމެއް ނުވޭ.\nމެއި 22, 2021 21:46\nމީނާއަކީ މުސްލިމުންދެކެ ރުޅިއަންނަ މީހެ.. މިނާގެ ވާހަކަ ތިނޫހުގަ ނުޖަހަބަލަ\nމެއި 27, 2021 07:21


Australia In Handoo Husvanee - Vaguthu\nއޮސްޓްރޭލިއާ އިން ހަނޑޫ ހުސްވަނީ\nޢަންނަ ޑިސެމްބަރު މަހުގެ ނިޔަލަށް އޮސްޓްރޭލިއާގައި ހައްދާ ހަނޑޫ ހުސްވެދާނެ ކަމުގެ ބިރުވެރިކަން އުފެދިއްޖެއެވެ.\nއޮސްޓްރޭލިއާގެ އެންމެ އާންމުކޮށް ބޭނުން ކުރަމުން އަންނަ ''ސަންރައިސް'' ހަނޑުލުގެ ޗީފް އެގްޒެކްޓިވް ރޮބް ގޯޑަން "ޑެއިލީ މެއިލް" އަށް ބުނީ ކުރިއަށް އޮތް ޑިސެމްބަރު މަހުގެ ނިޔަލަށް އާއިލާތަކުން ބޭނުންވާ ވަރަށް ހަނޑޫ ނުލިބިދާނެކަމުގެ ބިރުވެރިކަން އޮތް ކަމަށެވެ.\n''އަހަރުމެންނަށް ދެން އޮތީ ހަމައެކަނި ވިއެޓްނާމުން ހަނޑޫ އޮސްޓްރޭލިއާއަށް އެތެރެ ކުރުން ޑިސެމްބަރު މަހުން ފެށިގެން. އެހެން ވިޔަސް އެއީ އޮސްޓްރޭލިއާގެ ހަނޑުލަކަށް ނުވާނެ. ރިބް ގޯޑަން ބުންޏެވެ.\nރޮބް ގޯޑަންއާ ހަވާލާދީ ޑެއިލީމެއިކް އިން ބުނެފައި ވަނީ ކުއްލި ގޮތަކަށް އެގައުމުން ހަނޑޫ ހުސްވުމުގެ ބިރިވެރިކަން އުފެދިފައި ވަނީ މިހާރު ފެތުރެމުން އަންނަ ނުރައްމާތެތި ވައިރަސް ކޮވިޑް-19 އާއި ގުޅިގެން ކަމަށެވެ. އަދި މި ދުވަސްކޮޅަކީ އެގައުމުގެ ހޫނު މޫސުމުގެ ދުވަސްވަރަށް ވެފައި އިތުރަށް ހަނޑޫ ހެއްދެން ނެތުމުން ކަމަށް އޭނާ ވަނީ ބުނެފައެވެ.\nސަންރައިސް އަށް 400 މިލިއަން ރުފިޔާގެ ގެއްލުމެއް މިހާތަނަށް ކުރިމަތިވެފޢިވާއިރު އަންނަ ޑިސެމްބަރު މަހާއި ހަނަޔަށް މި އަދަދު ދެގުނަ ވާނެ ކަމަށް އެ ކުންފުނިން ބުނެއެވެ. މި ދަތިކަމާއި ގުޅިގެން ސަން ރައިސްގައި މަސައްކަތް ކުރަމުން އަންނަ 600 އަށްވުރެ ގިނަ މުވައްޒަފުންވެސް ވަނީ ވަޒީފާއިން ވަކިކޮށްފައެވެ.\nއާންމުކޮށް އަހަރެެއްގެ މައްޗަށް 80 ލައްކަ ޓަނުގެ ހަނޑޫ އުފައްދައި އެތަކެތި އެކްޕޯޓު ކުރަމުން އަންނަ ސަން ރައިސް އަށް މިއަހަރުފެ ނިޔަލަށް އުފެއްދޭނެ ކަމަށް ބުނެފައި ވަނީ 50 ލައްކަ ޓަނުގެ ހަނޑުލެވެ.\nސެޕްޓެމްބަރު 14, 2020 13:08\nބިލްބޯޑު އިން ޕޯސްޓަރުގަ އޭނީ ގެރި މޯދީގެ ނަން "ނަރެންދުރަ" ޖަހާފަ ?


އަންހެނުންނަށް އިސްކަންދީ ފުލުހުންގެ ވަޒީފާއަށް ހުޅުވާލައިފި، މުސާރަ 11،500 ރ. އަށްވުރެ ބޮޑު – Haftha\nThu, 26 November, 2020, 9:28 am\nއަންހެން ފުލުހެއް މަގުމަތި ޕެޓްރޯލް ކުރަނީ --- ފޮޓޯ: ޕޮލިސް\nއަންހެނުންނަށް އިސްކަންދީ ފުލުހުންގެ ވަޒީފާއަށް ހުޅުވާލައިފި، މުސާރަ 11،500 ރ. އަށްވުރެ ބޮޑު\nފުލުހުންގެ ވަޒީފާއަށް ފުރުސަތު ހުޅުވާލައިފި އެވެ. މި ފުރުސަތު ހުޅުވާލާފައިވަނީ އަންނަ މަހުގެ 15 އާ ހަމައަށެވެ.\nފުލުހުން ކުރި އިއުލާނުގައި ބުނެފައިވާ ގޮތުން، ޕޮލިސް ކޮންސްޓަބަލްގެ މަގާމަށް 30 މީހުން ބޭނުންވެ އެވެ. އަދި އެ މަގާމަށް އެދެވޭނީ ގްރޭޑް 10 ގެ ފެންވަރު ހުރުމާއެކު ފުލުހަށް ބޭނުންތެރި ފަންނީ ދާއިރާއަކުން ތިން މަހަށްވުރެ ކުރު ނޫން ކޯހެއް ފުރިހަމަކޮށް ފާސްވެފައިވާ 18 އަހަރާއި 25 އަހަރާ ދެމެދުގެ މީހުނަށެވެ.\nއޭގެ އިތުރުން ފިރިހެނެއް ނަމަ އިސްކޮޅުގައި ފަސް ފޫޓު 1 އިންޗި އަދި އަންހެނެއް ނަމަ އިސްކޮޅުގައި ހަތަރު ފޫޓް އަށް އިންޗިއަށްވުރެ ކުރުވެގެން ނުވާނެ ކަމަށާއި ފުލުހުންގެ ތަމްރީނު ފުރިހަމަކުރެވޭ ފަދަ ދުޅަހެޔޮ ސިއްހަތެއްގެ މީހަކަށް ވާންޖެހޭނެ ކަމަށް އިއުލާނުގައިވެ އެވެ.\nއޭގެ އިތުރުން ވޭތުވެދިޔަ ފަސް އަހަރުދުވަހުގެ ތެރޭގައި މަސްތުވާ އެއްޗަކުން އެކަހެރިވާން ފަރުވާހޯދާފައިވާ ފަރާތަކަށް ނުވުމާއި އެއްވެސް ސިޔާސީ ޕާޓީއެއްގެ ރަޖިސްޓްރީގައިވާ މީހަކަށް ނުވުން ހިމެނެ އެވެ.\nފުލުހުން ބުނީ، ވަޒީފާއަށް މީހުން ހޮވުމުގައި ތައުލީމީ ގޮތުން މަތީ ސަނަދު ހާސިލުކޮށްފައިވާ މީހުންނަށާއި އަންހެނުންނަށާއި އަދި ނ. އަތޮޅާއި ރ. އަތޮޅުގައި މަސައްކަތް ކުރުމަށް ޝައުގުވެރިވާ މީހުންނަށް އިސްކަންދެވޭނެ ކަމަށެވެ.\nމި މަގާމުގެ އަސާސީ މުސާރަ އަކީ 4650 ރ. އެވެ. ސާވިސް އެލަވެންސްގެ ގޮތުގައި 5000 ރ. އަދި ނޮން ޕްރެކްޓިސް އެލަވަންސްގެ ގޮތުގައި އަސާސީ މުސާރައިގެ 40 ޕަސެންޓް (1860 ރ.) ލިބޭނެ އިރު ޔުނީފޯމް އެލަވަންސްގެ ގޮތުގައި 300 ރ. ހިމެނެ އެވެ.\nއޭގެ އިތުރުން ޑިޕްލޮމާ ހަދާފައި ހުރި މީހެއްނަމަ އަސާސީ މުސާރައިގެ 10 ޕަސެންޓް، ބެޗްލާސް ޑިގްރީ ހަދާފައިވާނަމަ އަސާސީ މުސާރައިގެ 15 ޕަސެންޓް، މާސްޓާސް ހަދާފައިވާނަމަ އަސާސީ މުސާރައިގެ 20 ޕަސެންޓް އަދި ފުލުހުންގެ ވަޒީފާއާބެހޭ ގަވާއިދުގައިވާ ގޮތުގެ މަތިން އެހެނިހެން އިނާޔަތްތަކާއި އެލަވަންސްތައް ލިބޭނެ އެވެ.\nއިއުލާނުގައި ބުނެފައިވާ ގޮތުން ފޯމް ހުށަހަޅަން ޖެހޭނީ އޮކްޓޯބަރު 15 ވަނަ ދުވަހުގެ މެންދުރުފަހު 3:00ގެ ކުރިން hrmd@police.gov.mv އަށް ނުވަތަ ޝަހީދު ހުސައިން އާދަމް ބިލްޑިންގަށެވެ. މަގާމަށް އެދި ހުށަހަޅާ ފޯމް ފުލުހުންގެ ވެބްސައިޓުން ލިބޭނެ ކަމަށް ވެސް އިއުލާނުގައިވެ އެވެ.


Konmmehen Dheynjehey Vaccine Dhinumah May3In Feshigen Dhamana Veshi Hulhuvanee - Vaguthu\nކޮންމެހެން ދޭންޖެހޭ ވެކްސިން ދިނުމަށް މެއި3އިން ފެށިގެން ދަމަނަ ވެށި ހުޅުވަނީ\nރާއްޖެއިން ކޮވިޑް-19 ފެނުމާއި ގުޅިގެން ވެކްސިން ދިނުން މެދުކަނޑާލާފައިވާ މި ދުވަސްތަކުގައިވެސް، 18 އަހަރުން ދަށުގެ ކުދިންނަށް ކޮންމެހެން ދޭންޖެހޭ ވެކްސިންތަކުގެ ތެރެއިން ޤައުމީ ވެކްސިން ޝެޑިއުލްގައި ހިމެނޭ ވެކްސިންތައް ދިނުމަށް އަންނަ މަހުގެ ތިން ވަނަ ދުވަހުން ފެށިގެން ދަމަނަ ވެށި ހުޅުވަން ނިންމައިފިއެވެ.\nދަމަނަވެށިން ބުނީ، ވެކްސިން ޖެހުމުގެ ޚިދުމަތް އެ ދުވަހުން ފެށިގެން ދިނުމަށް ހަމަޖެހިފައިވަނީ އެޕޮއިންޓްމަންޓް އުސޫލުން ކަމަށެވެ.\nއެޕޮއިންޓްމަންޓް ހެދުމަށް ގުަޅަން ޖެހޭ ދުވަސްތަކާއި ގަޑިތަކަކީ ހުކުރު އަދި ހޮނިހިރު ފިޔަވާ ކޮންމެ ދުވަހަކު ހެނދުނު 10:00 އިން މެންދުރު 1:00 އަށެވެ. އަދި އެޕޮއިންޓްމަންޓް ހެދުމަށް ގުޅަން ޖެހޭނީ 3322403 އަށެވެ.\nމީގެ އިތުރުން އެމް.އާރް ވެކްސިން ޖަހަން ބޭނުންވާ 40 އަހަރުން ދަށުގެ ފަރާތްތަކާއި، އިންފްލުއެންޒާ ވެކްސިން ޖަހަން ބޭނުންވާ ފަރާތްތަކުންވެސް އެޕޮއިންޓްމަންޓް ހެދުމަށް ގުޅުމަށް ދަމަނަވެށިން ވަނީ އެދިފައެވެ.\n• އެޕޮއިންޓްމަންޓް ނޯޓްކުރުމަށް\n1. ކުއްޖާގެ ނަން (އަދި ނަން ނުކިޔާ ކުއްޖެއްނަމަ، ކުއްޖާގެ މަންމަގެ ނަން).\n2. ކުއްޖާގެ އުފަން ތާރީޚް\n3. އެންމެ ފަހުން ވެކްސިން ޖެހި ތާރީޚް، އަދި ޖެހި ވެކްސިންގެ ނަން\n4. ކުއްޖާ މިވަގުތު ދިރިއުޅޭ އެޑްރެސް\n5. ކުއްޖާ މިވަގުތު ދިރިއުޅޭ ގެއަކީ މޮނީޓަރިންގެ ހާލަތުގައި ހުރި ގެއެއްތޯ ނުވަތަ ނޫންތޯ.\nދަމަނަވެށިން ބުނީ، ހަމައެކަނި ފަނިބޭސް އަދި ވިޓަމިން-އޭ ދޭން ޖެހޭ އުމުރުން ފަސް އަހަރުން ދަށުގެ ކުދިންނަށް ބޭސް އަދި ވިޓަމިން ދޫކުރުމަށް ހަމަޖެހިފައިވަނީ ބަންދު ނޫން ކޮންމެ ދުވަހަކު ހެނދުނު 10:00 އިން މެންދުރު 1:00 އަށް އެތަނުން ކަމަށެވެ. އަދި ފަނިބޭސް އަދި ވިޓަމިން-އޭ ދޫކުރުމަށް ހަމަޖެހިފައިވަނީ ކުއްޖާގެ ވެކްސިން ފޮތް ހިފައިގެން ހަމައެކަނި ބެލެނިވެރިޔާ އައުމުން ކަމަށްވެސް ބުނެފައި ވެއެވެ.\nމާލެ އިން ކޮވިޑް-19 އާއި ގުޅިގެން މާލެ ސަރަހައްދު (ފުރަބަންދު) ލޮކްޑައުން ހާލަތު އިޢުލާން ކޮށްފައިވާ މި ދަނޑިވަޅުގައި މާލެ، ވިލިމާލެ އަދި ހުޅުމާލޭގައި ވެކްސިން ދިނުމަށް މަރުކަޒުތަކަށް ނުދިއުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ވަނީ އިލްތިމާސްކޮށްފައެވެ.\nއޭޕްރީލް 26, 2020 14:17\nތިޔަވެކްސިން ދީބަލަ އައްނިއާ އިބޫއަށް މިސަރުކާރު ކޮޅަށްތެދުވޭތޯ ހަވާލުވީންސުރެ ބޯވަތަށްޖެހި ގޮތަށް ނާރާފަ އަރުވަން ނުވެސް އެގުނު ދެން ކޮންކަމެއް މިވެރިންނަށްވާނީ


ނިލަންދެއަތޮޅު އުތުރުބުރީ ނިލަންދޫ މެޖިސްޓްރޭޓް ކޯޓު\nއެސިސްޓެން ލީގަލް އޮފިސަރ\nމިކޯޓުގެ، ތިރީގައިމިވާ މަޤާމަށް މީހަކު ހޯދުމަށް އާންމުކޮށް އިޢުލާނުކުރީމެވެ.\nމަހަކު -/3،000 ރުފިޔާ (ތިންހާސް ރުފިޔާ)\nމަހަކު -/2،550 ރުފިޔާ (ދެހާސް ފަސްސަތޭކަ ފަންސާސް ރުފިޔާ)\nފ. ނިލަންދޫ މެޖިސްޓްރޭޓް ކޯޓް (ފ. ނިލަންދޫ)\nމަޤާމުގެ މަސައްކަތްކުރުމުގެ ހުނަރު/ޤާބިލްކަން ސާބިތުކޮށްދިނުމާއެކު، ޝަރީޢަތާއި ޤާނޫނު ނުވަތަ ޝަރީޢާ ނުވަތަ ޤާނޫނުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ ލެވެލް 8 ގެ ސަނަދެއް ހާސިލުކޮށްފައިވުން.\nވަޒީފާގައި އަދާކުރަންޖެހޭ މައިގަނޑު މަސައްކަތްތައް:\nކޯޓަށް ހުށަހެޅޭ މައްސަލަތަކާއި، ވަރި ކާވެންޏާއި، އެގްރިމެންޓް ރަޖސްޓްރީކުރުމަށް ހުށަހަޅާ ފޯމްތައް ބަލައިގަތުމުގެ ކުރިން މަޢުލޫމާތުތައް ފުރިހަމަވެފައިވޭތޯ ބަލައި ޗެކްކުރުން.\nކޯޓަށް ހުށަހެޅޭ މައްސަލަތައް މެޖިސްޓްރޭޓުގެ މަޝްވަރާގެމަތިން ސެކްޝަންތަކާ ހަވާލުކުރުމާއި، މައްސަލަތަކާ ގުޅިގެން އަޅަންޖެހޭ ފިޔަވަޅުތައް އެޅުމާއި، ޝަރީޢަތް ނިމުނުގޮތުގެ ރިޕޯޓް އެކުލަވައިލުމަށް މެޖިސްޓްރޭޓުންނަށް އެހީތެރިވެދިނުން.\nއެކިއެކި ކޯޓުތަކުން ބަޔާންނެގުމަށާއި، މީހުން ހާޒިރުކޮށްދެއްވުމަށް އަންނަ މެސެޖުތަކަށް އަޅަންޖެހޭ ފިޔަވަޅުތައް އެޅުމާއި، މެޖިސްޓްރޭޓް އަންގަވާގޮތެއްގެމަތިން ބަޔާންތައް ނެގުން.\nޤާނޫނުތަކަށް އަންނަ ބަދަލުތައް ދިރާސާކޮށް، ޝަރީޢަތްކުރުމާ ބެހޭގޮތުން ހެދިފައިވާ ޤަވާޢިދުތަކަށް ގެންނަން ފެންނަ ބަދަލުތައް ދިރާސާކޮށް، ކަމާބެހޭ ފަރާތްތަކަށް ބޭނުންވާ ރިޕޯޓް ތައްޔާރުކުރުމާއި، ޤާނޫނުތަކާއި ޤަވާޢިދުތަކަށް ގެނެވޭ އިޞްލާޙުތައް ފަނޑިޔާރުންނަށް ފޯރުކޮށްދިނުމާބެހޭ މަސައްކަތް، ކޯޓު ހިންގެވުމާ ހަވާލުވެހުންނެވި މެޖިސްޓްރޭޓުގެ މަޝްވަރާގެމަތިން ކުރުން.\nނިމޭ ޤަޟިއްޔާތަކާ ގުޅިގެން އަޅަންޖެހޭ ހުރިހާ ފިޔަވަޅުތަކެއް އެޅިފައިވޭތޯ ބަލައި، މައްސަލައިގެ ފައިލް ޢަރުޝީފާ ހަވާލުކުރުން.\nއެގްރިމެންޓް ރަޖިސްޓްރީކުރުމާބެހޭ އިދާރީ މަސައްކަތްކުރުން.\nޝަރީޢަތް ނިމުނުގޮތުގެ ރިޕޯޓް ފޮނުވަންޖެހޭ ފަރާތްތަކަށް، ކަނޑައެޅިފައިވާ މުއްދަތުގައި ފޮނުވުމާއި، ރިޕޯޓް ހޯދަން އެދޭ ފަރާތްތަކަށް ދޫކުރުމަށް ހަމަޖެހިފައިވާ މުއްދަތުގައި ޤަވާޢިދުން ދޫކުރުން.\nޝަރީޢަތާބެހޭ ބަޔާންތައް ނަގައި، ބަޔާންތައް ތައްޔާރުކުރުން.\nމިނޫންވެސް، ޝަރީޢަތާބެހޭ ސެކްޝަންތަކުގެ މަސައްކަތްތައް މެޖިސްޓްރޭޓް އަންގަވާ ގޮތެއްގެމަތިން ކުރުން.\nމަޤާމަށް ކަނޑައެޅިފައިވާ މުސާރައާއި، ސަރވިސް އެލަވަންސް، ލިވިންގ އެލަވަންސް، ޖުޑީޝަލް އެލަވަންސް، ހަމަޖެހިފައިވާ އުޞޫލުން އިތުރުގަޑީގެ ފައިސާ ލިބޭނެއެވެ.\nފުރިހަމަކޮށްފައިވާ ޝަރުޢީ ދާއިރާގެ ވަޒީފާއަށް އެދޭ ފޯމް (މި ފޯމް، މެޖިސްޓްރޭޓު ކޯޓުތަކުން ލިބެން ހުންނާނެއެވެ. އަދި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގެ ވެބްސައިޓު www.judiciary.gov.mv ން ޑައުންލޯޑް ކުރެވެން ހުންނާނެއެވެ.)\nވަޒީފާއަށް އެދޭ ފަރާތުގެ ދިވެހިރައްޔިތެއްކަން އަންގައިދޭ ކާޑުގެ ކޮޕީ.\nއެކްރެޑިޓްކޮށްފައިވާ ތަޢުލީމީ ސެޓްފިކެޓްތަކުގެ ފޮޓޯކޮޕީ.\nމޯލްޑިވްސް ކޮލިފިކޭޝަން އޮތޯރިޓީން އެކްރެޑިޓްކޮށްފައިވާ ސެޓްފިކެޓެއް ހުށަހަޅާނަމަ، ސެޓްފިކެޓާއެކު ޓްރާންސްކްރިޕްޓް ހުށަހެޅުން.\nވަޒީފާއެއް އަދާކޮށްފައިވާނަމަ، ނުވަތަ ވަޒީފާއެއް އަދާކުރަމުންދާނަމަ، މަޤާމުގައިވީ ދުވަހާއި، މަޤާމުގެ ނަމާއި، ރޭންކާއި، އަދާކުރާ މަސްއޫލިއްޔަތު އެނގޭގޮތަށް އެތަނެއްގެ ތައްގަނޑުޖެހި ލިޔުން.\nއަލަށް ވަޒީފާއާ ގުޅޭ މީހުންނާއި، GS3 ރޭންކުން ފެށިގެން ދަށުގެ ވަޒީފާތަކަށް ކުރިމަތިލާމީހުން ސްކޫލް ލީވިންގ ސެޓްފިކެޓުގެ ފޮޓޯކޮޕީ.\nހުށަހަޅަންޖެހޭ ގޮތާއި ސުންގަޑި:\n2015 މާރިޗު5ވާ ބުރާސްފަތި ދުވަހުގެ 14:00 ގެ ކުރިން، ޝަރުޢީ ދާއިރާގެ ވަޒީފާއަށް އެދޭ ފޯމް ފުރިހަމަކުރުމަށްފަހު، ހުށަހަޅަންޖެހޭ ލިޔުންތަކާއެކު، ފ. ނިލަންދޫ މެޖިސްޓްރޭޓް ކޯޓަށް ހުށަހެޅުން އެދެމެވެ.\nމި މަޤާމަށް އެދި ހުށަހަޅާ ފަރާތަކީ، މަޤާމުގެ ޝަރުޠު ފުރިހަމަވާ މީހަކަށް ވުމާއެކު، ޝަރުޢީ ދާއިރާގެ މުވައްޒަފުންގެ ޤަވާޢިދު 2011 ގެ 70 ވަނަ މާއްދާގެ (ހ) ގެ6ވަނަ ނަންބަރާއި7ވަނަ ނަންބަރުގައި ބަޔާންކޮށްފައިވާ މީހަކަށްވެގެން ނުވާނެއެވެ.\nފެކްސް މެދުވެރިކޮށް ނުވަތަ އީމެއިލް މެދުވެރިކޮށް ފޮނުވާ ފޯމުތައްވެސް ބަލައިގަނެވޭނެއެވެ. އެހެންނަމަވެސް އިންޓަވިއުއަށް ހާޒިރުވާއިރު ފޯމުގެ އަޞްލު ގެންނަންވާނެއެވެ. އިންޓަވިއުއަށް ހާޒިރުވާއިރު ފޯމުގެ އަޞްލު ނުގެނެސްފިނަމަ، ފޯމް ބާޠިލުކުރެވޭނެއެވެ.\nއިންޓަވިއުއަށް ޙާޟިރުވާއިރު، ފޯމާއެކު ހުށަހަޅާ ލިޔުންތަކުގެ އަޞްލު ގެންނަންވާނެއެވެ.\nމި މަޤާމަށް އެންމެ ޤާބިލު ފަރާތެއް ހޮވުމަށް ބެލޭނެ ކަންކަން:\nމި މަޤާމަށް ކުރިމަތިލާ ފަރާތްތަކުގެ ތެރެއިން އެންމެ ޤާބިލް ފަރާތެއް ހޮވުމަށް ހަމަޖެހިފައިވަނީ ތަޢުލީމީ ނަތީޖާއާއި، އިންޓަވިއުގައި ހޯދާ މާކުހުގެ ޖުމްލައަށް ބަލައިގެންނެވެ.\nމި މަޤާމަށް ކުރިމަތިލާ ފަރާތްތަކާ އިންޓަވިއުކުރުން 2015 މާރިޗު 10 ވާ ހޯމަދުވަހުން ފެށިގެން މި ކޯޓުގައްޔާއި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގައި ބާއްވާގޮތަށް ހަމަޖެހިފައިވާތީ، އެ ތާރީޚުން ފެށިގެން އިންޓަރވިއުއަށް ތައްޔާރުވެ ރަށުގައި ހާޒިރުވެ ތިބުން އެދެމެވެ. ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުގައި އޮންނަ އިންޓަވިއުގައި ބައިވެރިވާން ބޭނުންވާ ފަރާތްތަކުން ލަސްވެގެން 2015 މާރިޗު 8 ވަނަ ދުވަހުގެ 14:00 ގެ ކުރިން މި ކޯޓުގެ 6740067 ނަންބަރު ފޯނަށް ގުޅައިގެން ނަންނޯޓުކުރުން އެދެމެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާނަމަ، މި ކޯޓުގެ 6740067 ނަންބަރު ފޯނަށް ގުޅުން އެދެމެވެ. ފެކްސް ނަންބަރަކީ 6740600 އެވެ. އީމެއިލް އެޑްރެހަކީ [email protected] އެވެ.\n3 ޖުމާދަލްއޫލާ 1436\n22 ފެބުރުވަރީ 2015\nޕަބްލިޝްކުރި ގަޑި: 1712\nސުންގަޑި: 05 މާރިޗު 2015 1400


އެމްއާރްއެމް އުފައްދަން ހުށަހަޅައިފި!\nކުރީގެ ރައީސް މައުމޫން އަބްދުލްޤައްޔޫމް އިސްކޮށް ހުންނަވައިގެން މޯލްޑިވްސް ރީފޯމް މޫވްމެންޓް (އެމްއާރްއެމް) ގެ ނަމުގައި އައު ސިޔާސީ ޕާޓީއެއް އުފައްދަން އިލެކްޝަންސް ކޮމިޝަނަށް މިއަދު ހުށަހަޅައިފިއެވެ.\nއައު ސިޔާސީ ޕާޓީއެއް އުފެއްދެވުމުގެ މަސައްކަތް ރައީސް މައުމޫން ފެއްޓެވީ، ޕީޕީއެމްއަށް ކުރިމަތިވި ޤާނޫނީ މައްސަލަތައް ޝަރީއަތުން އެމަނިކުފާނާއި އެއްކޮޅަށް ނިމޭނެ ޔަގީންކަން ގެއްލުމުންނެވެ. އެނގިފައިވާ ގޮތުގައި އެމްއާރްއެމް ގެ ނަމުގައި ޕާޓީ އުފައްދަން ހުށަހެޅީ މިނިސްޓަރ އޮފް ހަޔަރ އެޑިއުކޭޝަން އިބްރާހިމް ޙަސަން ގެ ނަމުގައެވެ.\nއެމްއާރްއެމް އުފެއްދުމަށް މިއަދު ހުށަހަޅާފައިވާއިރު، މިއީ ރައީސް މައުމޫން އުފައްދަވާ ތިން ވަނަ ސިޔާސީ ޕާޓީއެވެ. ސިޔާސީ ޕާޓީ އުފެއްދުމުގެ ހުއްދަ ގާނޫނަކުން 2005 ވަނަ އަހަރު ދިނުމުން، އެމަނިކުފާނު އެންމެ ފުރަތަމަ އުފެއްދެވި ސިޔާސީ ޕާޓީއަކީ ޑީއާރްޕީ އެވެ. އެޕާޓީ ހިންގުމުގައި އެއިރު އިސްކޮށް ހުންނެވި އަހުމަދު ތަސްމީނު އަލީ އާއި މެދު އުފެދުނު ދެބަސްވުންތަކަކަށްފަހު ރައީސް މައުމޫން އުފެއްދެވީ ޕީޕީއެމް އެވެ. ނަމަވެސް ޕީޕީއެމް ގެ ރައީސް ކަމުން އެމަނިކުފާނު ވަކިކޮށް، މިދދިޔަ އަހަރުގެ ސެޕްޓެމްބަރ މަހު ބޭއްވުނު ރިޔާސީ އިންތިހާބަށްފަހު އެޕާޓީން ބޭއްވި ކޮންގްރެސް ގައި ޕީޕީއެމްގެ ރައީސް އަކީ ކުރީގެ ރައީސް އަދި ރައީސް މައުމޫންގެ އެއްބަފާ ކޮއްކޯފުޅު އަބްދުﷲ ޔާމީން އަބްދުލްޤައްޔޫމް ކަމަށް ކަނޑައެޅިއެވެ.\nއިލެކްޝަންސް ކޮމިޝަންގެ ފަރާތުން އެކޮންގްރެސް ޤަބޫލު ނުކުރުމުން، ސުޕްރީމް ކޯޓުން އެމައްސަލަ ބަލާ، ޕީޕީއެމްގެ ކޮންގްރެސް ސައްޙަ ކަމަށް މިދިޔަ މަހު ފަހުކޮޅު ވަނީ ކަނޑައަޅާފައެވެ.


14 އެޕްރީލް 2019 - 07:28 26 comments\nއެ ތަހުގީގުގެ ފުން ކަނޑެއްގައި އޮޔާ ދެކޮޅަށް އަހަރެން ފަތަނިކޮށް ގަޑީގެ ކަށި ބާރަޔާ އަރާ ހަމަވިއެވެ. އެތައް ޒަމާނެއްކޮށްފައި ފުރަތަމަ ފަހަރަށް ފައިނާ ތަންމައްޗަށް ހީސްލިއެވެ. ހަމަޖެހިލައިގެން ވިސްނައިލައިފި ނަމަ އެއީ ހާސްވާންޖެހޭ ވަރުގެ ކަމެއް ނޫނެވެ. ފައިނާ އުމުރުގެ ކުއްޖެއްގެ ފަރާތުން އެ ކަހަލަ ކަމެއް ފެނިދާނެއެވެ. އަހަރެން ބޭނުންވީ އަހަންނަށް ކުރެވުނު ހީ ކުށްހީއަކަށް ވާށެވެ. އެކަމަކު ދެވަނަ ރެޔާއި ތިންވަނަ ރޭ ފައިނާ ތަންމައްޗަށް ހީސްލުމުން އެ ކަން ކަމަކަށް ނަހަދައެއް އަހަންނަކަށް ނުހުރެވުނެވެ.\n"މިރެއަކީ ފައިނާ ތަންމައްޗަށް ހީސްލާތާ ޖެހިޖެހިގެން ތިންވަނަ ރޭ،" އަހަރެން ކަންބޮޑުވެފައި ބުނީމެވެ. "މަ ބޭނުން ފައިނާ ޑޮކްޓަރަށް ދައްކަން."\n"ސަތޫ!" ހަމީދު ބުންޏެވެ. "ކުދިކުދި ކަންތަކާ ހާސްނުވެބަލަ! އެހެން ދިމާވާ ބައިވަރު ކުދިން އުޅޭނެ."\n"އަހަންނަކަށް ނޭނގެ ހަމީދަށް މި ކަން ތިހާ ކުޑަވަނީ ކީއްވެގެންކަމެއް،" އަހަރެން ބުނީމެވެ. "ފައިނާއަށް ކިހާ ބޮޑު ބަދަލެއް އަތުވެއްޖެކަން ހަމީދަށް ފާހަގައެއް ނުވޭ؟ އަޅެ ހިނގާބަލަ ފައިނާ ޑޮކްޓަރަކަށް ދައްކަމާ!"\nއަހަންނަށް ރޮވެން ފެށިއެވެ.\n"އޯކޭއޯކޭ! ހުއްޓާލާ! ކޮންކަހަލަ ޑޮކްޓަރަކަށް ދައްކަން ބޭނުންވަނީ؟" ހަމީދު އެއްބަސްވިއެވެ. "މާދަމާ ހިނގާ ތި ކަމާ އުޅެމާ!"\nޑޮކްޓަރާ މަޝްވަރާކުރަން ނިންމި ދުވަހު، ކުއްލި ގޮތަކަށް ހަމީދު އައްޑުއަށް ފުރަންޖެހުނެވެ. މާލެ އާދެވޭނެ ދުވަހެއް ނޭނގެއެވެ. އެ ދަތުރަކީ ކުރިން އެނގިގެން އައި ދަތުރެއް ނޫނެވެ. އަހަރެން އެދިއްޖެ ނަމަ ދަތުރު ކެންސަލުކުރަން ވެސް ހަމީދު ހުރީ ތައްޔާރަށެވެ. އެހާ ހަރުކަށިވާން އަހަންނަށް ނުކެރުނީއެވެ. މާލެ އާދެވޭހާ އަވަހަކަށް ފައިނާ ޑޮކްޓަރަށް ދައްކާނެކަމުގެ ޔަގީންކަންދީފައި ހަމީދު ފުރިއެވެ.\nފައިނާގެ ފުރިހަމަ ކޮންޓުރޯލު އަހަންނަށް ލިބުނެވެ. އިސްކޫލު ފިޔަވައި އެހެން ތަނަކަށް ފައިނާ ނުގެންދަމެވެ. ބާކީ ހުރިހާ ވަގުތެއް ފައިނާ ހޭދަކުރަނީ އަހަރެންގެ ލޯ ކުރިމަތީގައެވެ. އަހަންނަށް ފެންނަން ފެށީ ވަރަށް ތަފާތު މަންޒަރެކެވެ. ފައިނާ ކުޅެން ގެންގުޅޭ ބުދުތަކާއި ފައިނާއާ އޮންނަ ގުޅުން އެހެން ހަރުފަތަކަށް ފައިނާ ބަދަލުކުރިއެވެ. ވަރަށް ގިނަ ވަގުތު ފައިނާ އިންނަނީ ގަބުވެފައެވެ. ޚިޔާލަކަށް ގެއްލިފައެވެ. ފައިނާއަށް ނިދަން އުނދަގޫވުމާއި ނިދިއްޖެއްޔާ ބިރުވެރި ހުވަފެން ފެންނަން ފެށިއެވެ. ކުއްލިކުއްލިއަށް މިޒާޖަށް ބަދަލުއައިސް ޖެހިލުންވާން ފެށިއެވެ. ކެއުމުގެ ވައްޓަފާޅިއަށް ބަދަލުއައިސް ރުންކުރުވާން ފެށިއެވެ. ދުރުދުރުން ވާހަކަދައްކައިގެން ފައިނާގެ ފަރާތުން ޖަވާބުހޯދަން އަހަރެން މަސައްކަތްކުރީމެވެ. އޭނަ ހެދީ ދޮގެވެ. އެހެން ނޫނީ ހިމޭނުން އިންނަނީއެވެ. އެއީ ކުރީގެ ފައިނާއެއް ނޫނެވެ. އެ ސިފަތައް އަހަންނަށް ފެންނަމުންދިޔައިރު ޖަލީލުގެ ހަގީގަތް ވެސް ދިޔައީ އެނގެމުންނެވެ. ޖަލީލު އަހަންނަކަށް ދޮގެއްނަހަދައެވެ. މަކަރެއް ވެސް ނަހަދައެވެ. މުޑުދާރު ބެލުމަކުން ފައިނާއަކަށް ނުވެސް ބަލައެވެ. ހުރިހާ ތުހުމަތެއް އަމާޒުކުރެވެނީ އެންމެ މީހަކަށެވެ. ވާފިރަށެވެ.\nހަމީދު ފުރިތާ ހަފުތާއެއްވީއިރު ވެސް ވާފިރެއް ނާދެއެވެ. ކުރެވުނު ކަންތައް އޭނައަށް އެނގޭތީ އަހަންނާ ހަތަރުކަޅި ހަމަކުރަން އޭނައަށް ނުކެރުނީއެވެ. އެއްދުވަހަކު އަހަރެން އިސްތިރިކުރަން ހުއްޓައި ދޮރުގެ އަތްގަނޑުގައި މީހަކު ހިފައިލިއެވެ. އަހަރެންގެ ހިތް ބުންޏެވެ. އެ ވާނީ ވާފިރަށެވެ. އަވަސްއަވަހަށް ގޮސް ދޮރު ހުޅުވައިލީމެވެ. އޭރު ވާފިރު ދަނީއެވެ.\n"އަހަނ!" ވަރަށް ނޭނގިފައި ވާފިރު ބުންޏެވެ. "އަހަރެން ހީކުރީ އެކަކު ވެސް ނޫޅެނީކަމަށް."\nއަހަރެން ހުރީ ބުނާނެ އެއްޗެއް ނޭނގިފައެވެ. އަހަރެންގެ ދަރިފުޅުގެ މުސްތަގުބަލު ހަލާކުކޮށްލި މީހާ ކުރިމަތީގައި ފެންނަން ހުރިއިރު ވެސް އަހަންނަށް ކުރެވޭނެ ކަމެއް ނެތެވެ. ދެއްކޭނެ ސާބިތު ހެއްކެއް ނެތެވެ. އޮތްހާ ވެސް އެއްޗަކީ އަހަރެންގެ މައިވަންތަ ހިތް ރޮއިރޮއިފައި ބުނާ ބުނުމެކެވެ. ފައިނާގެ މާސޫމުކަމުގެ ނާޖާއިޒު ފައިދާ ނެގި މީހަކީ ވާފިރު ފިޔަވައި ދެވަނަ ދެ މީހެއް ނޫނެވެ. ވާފިރުގެ މޫނުމަތިން ފެނުނީ މަކަރުވެރިކަމެވެ. ކެހިވެރިކަމެވެ. އެހެންނަމަވެސް، އެ ދުވަހު ވާފިރަށް ޅައެއްޗެއް އެޅުނެވެ. އެއީ އޭނަގެ މާތްކަން ދައްކަންވެގެން ގެއަށް ވަނުމެވެ. ފައިނާ އިނީ މޭޒުކައިރީގައި އިށީނދެގެން ކުލަޖައްސާށެވެ. ވާފިރު ފެނުމާއެކު އެއްޗެހިތައް އުކައިލައިފައި ދުވެފައި ގޮސް ކޮޓަރިއަށް ވަނެވެ. އެއީ، އޭގެ ކުރިން ދުވަހަކު ވެސް ފައިނާ ކަންތައްކުރި ގޮތެއް ނޫނެވެ. ވާފިރު ދެނަހުރިކަމަށް ވެސް ނުހެދުނެވެ. ބޭކާރު ވާހަކަތަކެއް ދައްކަން އިނދެފައި ނުކުމެގެން ދިޔައީއެވެ. އަހަންނަށް ފައިނާއާ ސުވާލުކުރެވުނީހެވެ. ވާފިރު ފެނިގެން ބިރުގަތީ ކީއްވެ ހެއްޔެވެ؟ އެކަމަކު އޭރުން އެއިން ގެއްލުން ލިބޭނީ ކާކަށް ހެއްޔެވެ؟ އިތުރު އަނިޔާ ލިބޭނީ ކާކަށް ހެއްޔެވެ؟ އެއަށް ވުރެ އަހަންނަށް މުހިންމީ ވާފިރުގެ ވަކިތަކުން ފައިނާ ސަލާމަތްކުރުމެވެ. ރައްކާތެރި ވެއްޓެއް ފައިނާއަށް ކަށަވަރުކޮށްދިނުމެވެ. އަހަރެންގެ ރަށަށް އަނބުރައި ދިޔުމެވެ.\nފައިނާގެ ހަށިގަނޑުގެ ބޭރުފުށުން އަޅައިގަންނަ ކަހަލަ އެއްވެސް ކަމެއް އަހަންނަކަށް ފާހަގައެއް ނުކުރެވެއެވެ. އެކަމަކު ޑޮކްޓަރު ރިޒްނާއަށް ދެއްކީމެވެ. އޭނައަކީ ޖަލީލުގެ ރައްޓެއްސެކެވެ. އަހަރެންގެ ނަސީބު ވަރަށް ރަނގަޅެވެ. ޖިސްމާނީގޮތުން ފައިނާއަށް އެއްވެސް އަނިޔާއެއް ވެފައެއް ނެތެވެ. އެހެންނަމަވެސް ނަފުސާނީގޮތުން ފައިނާއަށް ކޮށްފައިވާ އަސަރު ވަރަށް ބޮޑެވެ. އެ ކަން އެނގުނީ ރިޒްނާ މެދުވެރިވެގެން ދެއްކި ނަފުސާނީ ޑޮކްޓަރެއްގެ ފަރާތުންނެވެ. ފުލުހުންނަށް ރިޕޯޓުކޮށްގެން ވާފިރަށް އަދަބުދޭން އޭނަ ލަފާދިނެވެ. އެ ކަން ކުރަން އަހަރެން ވެސް ބޭނުމެވެ. މައްސަލައަކީ ދެއްކޭނެ ހެއްކެއް ނެތުމެވެ. ދެ ދުވަސް ތެރޭގައި ވާފިރު ދޫކޮށްލާއިރު އަހަރެންގެ ދަރިފުޅުގެ މުސްތަގުބަލު އޮންނާނީ ކުރިޔަށް ވުރެ އަނދިރިވެފައެވެ.\nދެ ހަފުތާ ކޮށްފައި ހަމީދު މާލެއައިއިރު އަހަރެން ހުރީ ދަތުރަށް ތައްޔާރުވެގެންނެވެ. އެކަމަކު ހަމީދު ގާތުގައި އެ ވާހަކަ ބުނާނެ ގޮތެއް އަހަންނަކަށް ނޭނގުނެވެ. ބުނާތަނާ ހަމީދު ގޮސް ވާފިރަށް އަނިޔާކޮށްފިއްޔާ އެކަމުގެ ހިތިރަހަ ވެސް ލާނީ އަހަރެންގެ އަރުގައެވެ. އެ ފިކުރުގައި ދެ ދުވަސް ބޭކާރުވެގެންދިޔައެވެ. ނޫނެކެވެ. ދެ ދުވަސް ލަސްކޮށްލެވުނުކަން އެއީ އަހަރެންގެ ނަސީބެވެ. ކުޑަކުއްޖަކަށް ޖިންސީ ގޯނާކުރުމުގެ ކުށުގައި ވާފިރު ހައްޔަރުކުރީ ދެވަނަ ދުވަހު އިރުއޮއްސެން އުޅެނިކޮށެވެ. ރަށަށްދިޔުމުގެ ޚިޔާލު އަހަރެން ދޫކޮށްލީ އެ ހިސާބުންނެވެ. ފައިނާއަށް ކުރިމަތިވި ހާދިސާއާ ބެހޭގޮތުން އެއްވެސް ވާހަކައެއް ފައިނާ ގާތަކު އަހަރެން ނާހަމެވެ. ބޭނުންވީ ހަނދާންތައް ތާޒާކުރުމުގެ ބަދަލުގައި އޭނަގެ ހިތުން އެ ހަނދާންތައް ފުހެވޭށެވެ. އެ ނިންމުން ރަނގަޅެކޭ އަހަރެން ނުބުނަމެވެ. ބައެއް ފަހަރު އެންމެ ރަނގަޅު ނިންމުމަށް ވުރެ ދެވަނައަށް އެންމެ ރަނގަޅު ނިންމުން މާ ރަނގަޅެވެ.\nފައިނާ ހަގީގަތް ކިޔައިނުދިން ސަބަބު އަހަންނަށް ވިސްނެއެވެ. ޖިންސީ ގޯނާއަށް މަގުފަހިވުމުން އެ ވާހަކަ ސިއްރުކުރަން ކުރެވެން ހުރި ހުރިހައިކަމެއް މުޅޯ ކުރާނެއެވެ. އެއީ ހަގީގަތެކެވެ. ބޭނުމަކީ ވީހާ ވެސް ގިނަ ދުވަހަކު އެ ކަމުގައި ދެމިހުރުމެވެ. ކުއްޖާ އިންކާރުކޮށްފި ނަމަ، ދިން ހަދިޔާތައް އަތުލާނެކަމުގެ އިންޒާރުދޭނެވެ. މީހެއް ގާތުގައި އެ ވާހަކަ ބުނެފިއްޔާ ކުއްޖާ ވެސް ޖަލަށް ގެންގޮސް އަނިޔާކުރާނެކަމަށް ބުނާނެއެވެ. ޖަލުގައި ކުއްޖާ ހިމާޔަތްކޮށްދޭން މައިންބަފައިން ނުތިބޭނެކަމާއި، ހުރިހާ ކަމެއްގެ ޒިންމާއުފުލަން ޖެހޭނީ ކުއްޖާކަމަށް ބުނާނެއެވެ. އެވެނިމިވެނި ކަމެއް ބޭޒާރުކޮށްލާނެކަމަށް ބުނެ މަޅިއެއްގައި ހައްޔަރުކޮށްލާނެއެވެ. ނުވަތަ މަންޒަރުތައް ނެޓަށް ލާނެކަމަށް ބުނެ، ބިރުދައްކައިގެން ނަމަވެސް މުޅޯ ބޭނުންވާ ކަންތައް ކުރާނެއެވެ.\nމުޅޯއެއްގެ އަތްދަށުވެ ދަރިފުޅު "ތައްޔާރުކުރާހެން" ހީވަންޏާ ކުރެވިދާނެ ކަންތައްތަކެއް ހުރެއެވެ. ފުރަތަމަ ކަމަކީ އަމިއްލަ ހިތުގައި ސުވާލު އުފެއްދުމެވެ. ނުވެސް ދަންނަ މީހަކު ކުއްލިއަކަށް އެކުވެރިކަން އުފައްދައި، ގެއަށް އަންނަން ފަށައިފި ހެއްޔެވެ؟ އޭނަގެ ޝައުގުވެރިކަން ބޮޑަށް ހުންނަނީ ދަރިފުޅަށް ހެއްޔެވެ؟ ދަރިފުޅުގެ ކަންތައްތަކަށް އެ މީހާ އެހާ ޚަރަދުކުރަނީ ކީއްވެގެން ހެއްޔެވެ؟ އެ މީހާއާއި ދަރިފުޅާ ދެމެދު އޮތީ ކޮން ކަހަލަ ގުޅުމެއް ހެއްޔެވެ؟ ވާނުވާ ރަނގަޅަށް ބަލަންޖެހެއެވެ. އެންމެންނާ މެދުގައި ވެސް ސުވާލު އުފައްދައި ޖަވާބު ހޯދަންޖެހެއެވެ. ދަރިފުޅަށް ހަދިޔާދޭ މީހުންނާއި، ޚަރަދުކުރާ މީހުންނެވެ. ކަންތައްތައް ކޮށްދޭން ބުނާ މީހުންނާއި، ގޮވައިގެން ތަންތަނަށް ދާން ބޭނުންވާ މީހުންނެވެ. އެއީ ހެޔޮއެދޭ މީހުންތޯ ނުވަތަ އެ މީހުންގެ އަނދިރި މަގުސަދެއް އޮތްތޯ ބަލަންޖެހެއެވެ.\nކުއްޖާއާ ސުވާލުކުރަންޖެހޭނީ ދުރުދުރުންނެވެ. ދިޔައީ ކޮންތާކަށްތޯ، ދިނީ ކޯޗެއްތޯ، ދެއްކީ ކޮން ކަހަލަ ވާހަކަތަކެއްތޯ ބަލަންޖެހޭނެއެވެ. ކުއްޖާ އޮޅުވައިލަން އުޅޭ ނަމަ އެނގޭނެއެވެ. ބޮޑެތި މީހުންނާއި އެއް ފެންވަރަށް ކުޑަ ކުދިންނަކަށް ދޮގެއް ނުހެދޭނެއެވެ. ކުއްޖާއާ އެކުގައި އެކަހެރިކޮށް ވަގުތު ހޭދަކުރަން ޝައުގުވެރިވާ މީހަކު އުޅޭ ނަމަ އެއީ އަލި ގަދަ ރަތް ސިގުނަލަކެވެ. ކިތަންމެ އިތުބާރުކުރެވޭ މީހަކަށް ވެސް މި ކަމުގައި ޝައްކު ކުރާށެވެ. ކުޑަ ކުއްޖަކަށް ޖިންސީ ގޯނާއެއް ކުރެވޭނީ އެހެން މީހުންނަށް ސިއްރުންނެވެ. ދަރިފުޅަށް ހެޔޮއެދޭ މީހަކު ކޮންމެހެން އެކަހެރިކޮށް ދަރިފުޅާ އެކުގައި ވަގުތު ހޭދަކުރާކަށް ނުޖެހޭނެއެވެ.\nއުފެދިދާނެ ސުވާލެކެވެ. ދަރިފުޅު "ގްރޫމްކުރާ" ނަމަ ހެދޭނީ ކިހިނެއް ހެއްޔެވެ؟ ފުރަތަމަ ކަމަކީ ތުހުމަތު ކުރެވޭ މީހާއާއި ދަރިފުޅާ ބައްދަލުވިޔަ ނުދިނުމެވެ. އޭނަޔާ އެކުގައި އެއްވެސް ތާކަށް ދަރިފުޅު ނުފޮނުވުމެވެ. ތަޖުރިބާކާރެއްގެ އެހީ ހޯދައި މަޝްވަރާ ހޯދުމެވެ. ދަރިފުޅު ގައިގައި އެހެން މީހުންނަށް އަތްލުން ހުއްދަ ތަންތަނާއި މަނާ ތަންތަން ބުނެދިނުމެވެ. އެ ކަމަށް ފަސްނުޖެހުމެވެ. އަމިއްލައަށް އެ ފަދަ ކަމެއް ކުރަން ނުކެރެންޏާ ކަމާގުޅޭ އިދާރާއަކަށް ގުޅައިގެން ލަފާ ހޯދުމެވެ. އެއްވެސް މީހަކާ ބެހޭގޮތުން ކުއްޖާ އެ ފަދަ ޝަކުވާއެއް ކޮށްފިއްޔާ ލުއިކޮށް އެ ކަން ނުނެގުމެވެ. ކުއްޖާ ތުހުމަތުކުރާ މީހަކީ އެ ފަދަ ކަމެއް ނުކުރާނެ މީހެއްކަން ޔަގީން ވިޔަސް ހަރުދަނާ ފިޔަވަޅުތަކެއް އެޅުމެވެ. އަހަންނަށް އެ ކަންކަން ދަސްވީ އެންމެ ހިތްދަތި ގޮތަށެވެ.\nފައިނާގެ މާސޫމުކަން ނަގައިލީ ނުދަންނަ މީހެއް ނޫނެވެ. އެ މީހާ ވީ ޖަލުގައެވެ. ކޮންމެވެސް ދުވަހަކުން އޭނަ ސަލާމަތްވާނެއެވެ. އެހެންނަމަވެސް ފައިނާގެ ހިތުގައި ޖެހުނު ލަކުނު ފިލާނެ ދުވަހެއް ނޭނގެއެވެ. ފައިނާ ރަނގަޅުވަމުންއައީ މަޑުމަޑުންނެވެ. ލަސްލަހުންނެވެ. އަހަންނަށް އެނގެއެވެ. މި ކަމަށް ވަރަށް ވަގުތުނަގާނެއެވެ. އަހަރެން ޖެހޭނީ ކެތްތެރިވާށެވެ.


7 mahu musaara nulibi, kulhuntherin ge mashakathah thaureef\nހަތްމަހު މުސާރަ ނުލިބި ކުރި މަސައްކަތަށް ތައުރީފު\nފޯކައިދޫގެ ކޯޗް އަލީ ނިޝްތާރު މުހައްމަދު -- ފޮޓޯ: އެފްއޭއެމް\nހަތް މަހުގެ މުސާރަ ނުލިބި، ށ. ފޯކައިދޫ ފުޓްބޯޅަ ކުލަބުގެ ކުޅުންތެރިން ކުރި މަސައްކަތުން ގަދަ ހަޔަކަށް ވަދެވުމަކީ ކުޅުންތެރިން ހޯދި ކާމިޔާބެއް ކަމަށް އެ ޓީމުގެ ކޯޗް އަލީ ނިޝްތާރު މުހައްމަދު ބުނެފި އެވެ.\nކުލަބު އީގަލްސް އާ ދެކޮޅަށް އިއްޔެ 7-0 ން ބަލިވި މެޗަށް ފަހު ވާހަކަ ދައްކަމުން ނިޝްތާރު ބުނީ، އިއްޔެގެ މެޗުން ތަފާތު ބޮޑުކޮށް ބަލިވި ނަމަވެސް ކުޅުންތެރިން ލީގްގެ ތިން ވަނަ ބުރާ ހަމައަށް އައީ "އިމްޕޮސިބަލް" ކަމެއް ކޮށްގެން ކަމަށެވެ. ކުޅުންތެރިން އެކަން ހާސިލު ކުރުމުން އެކަން ފާހަގަ ކުރަން ޖެހޭ ކަމަށް ޒުވާން ކޯޗް ބުންޏެވެ.\nލީގްގެ ތިން ވަނަ ބުރު ކުރިއަށް ގެންދަން އެފްއޭއެމުން ނިންމީ ގަދަ ހަ ޓީމާއެކު އެވެ. ފުރަތަމަ ޑިވިޝަންގެ މަޝްހޫރު ފަސް ކުލަބުގެ ފަހަތުން ފޯކައިދޫ ވެސް ތިން ވަނަ ބުރުގެ ޖާގަ ކަށަވަރު ކުރި އެވެ.\n"މުޅި ސީޒަނަށް ބަލައިފިއްޔާ މި ކުދިން އެޗީވް ކޮށްފައި މިއިނީ އިމްޕޮސިބަލް އެއްޗެއް،" ނިޝާތާރު ވާހަކަ ދެއްކި އެވެ. "ހަތެއް، އަށެއްކަ މަހު މުސާރަޔަކާ ނުލައި ކުޅެގެން ޓޮޕް ސިކްސްއަށް އެރީމަ ދެން ކުޅުންތެރިންނާ ދިމާލަށް ބުނެވޭނެ އެއްޗެއް ނެތް."\nތިން ވަނަ ބުރުގައި ފޯކައިދޫ ކުޅުނު ދެ މެޗުންވެސް ބަލިވީ ތަފާތު ބޮޑުކޮށެވެ. އޭނާ ބުނީ ކުރިއަށް ހުރި މެޗުތަކުގައި ކުޅުން ރަނގަޅު ކުރެވޭނެ ކަމުގެ ޔަގީންކަން އެބައޮތް ކަމަށެވެ. އޭގެ ހެއްކަކަށް ދެއްކީ އިއްޔަ ހަތް ލަނޑު ބައިކޮޅަށް ވަން އިރުވެސް މެޗުގެ ފަހު ކޮޅުގައި ފޯކައިދޫއިން ކުޅުނު އެޓޭކިން ގޭމެވެ.\nއޭނާ ބުނީ، ސީޒަން ފެށީ ގަދަ ހައެއްގެ އަމާޒުގައި ކަމަށެވެ. މުސާރަ ނުލިބި ކުޅެން ޖެހުނުއިރުވެސް ކުޅުންތެރިން އެ ޓާގެޓް ހާސިލު ކުރުމުން ކުޅުންތެރިންގެ މަސްއޫލިއްޔަތު ފުރިހަމަ ކޮށްފައިވާ ކަމަށް ނިޝްތާރު ބުންޏެވެ. އޭނާ ބުނީ ޓީމަކަށް އެއްވަރެއްގައި ކާމިޔާބު ދެމެހެއްޓޭނީ ވަރަށް ގިނަ ކަންކަން ފުރިހަމަ ވެގެން ކަމަށެވެ. އޭގެ ތެރޭގައި އެންމެ މުހިންމު ކަމަކަށް ކުޅުންތެރިންނަށް ލިބެންޖެހޭ މުސާރަ ގަވާއިދުން ލިބޭނެ އުސޫލެއް އޮތުން އޭނާ ފާހަގަ ކުރެ އެވެ.\nލީގްގެ ވަރަށް ކުރީކޮޅުން ފެށިގެން ފޯކައިދޫ ޓީމަށް ވަނީ ފައިސާގެ މައްސަލަ ކުރިމަތި ވެފަ އެވެ. އެފްއޭއެމުން ދޭން ޖެހޭ ފައިސާ އެހެން ކުލަބުތަކަށް ދީފައިވާ އުސޫލުން ފޯކައިދޫއަށް ނުލިބޭކަން އެ ކުލަބުން މީގެ ކުރިންވެސް ބުނެފައި ވެއެވެ. ކުރިން ނިޝްތާރު ބުނެފައި ވަނީ، އެހެން ޓީމުތަކަށް ލިބޭ ފުރުސަތު ފޯކައިދުއަށްވެސް ހަމަހަމައަށް ލިބޭނަމަ ފޯކައިދޫގެ ހާލަތު މާބޮޑަށްވެސް ރަނގަޅު ވާނެ ކަމަށެވެ.\nއެފްއޭއެމުން ލިބެންޖެހޭ ފައިސާ ބަރާބަރަށް ލިބިފައިވޭތޯ މީގެކުރިން އަވަސް އިން ސުވާލު ކުރުމުން ނިޝްތާރު ބުނީ، އެ ވާހަކަ ދައްކާނީ ޓީމުގެ ސީނިއާ މެނޭޖުމެންޓުން ކަމަށެވެ.\n2023 ގައި ދިވެހި ލީގް މުޅި ރާއްޖެއަށް\nއޭއެފްސީގެ ޖާގަ، އީގަލްސްގެ ކާމިޔާބެއް\nތިން ބުރުންވެސް މާޒިޔާއަށް އީގަލްސް ބަލި ނުކުރެވުނު\nމާޒިޔާއިން ޗެމްޕިއަން ޝީލްޑް އުފުލާލައިފި


Cash Card | Mihaaru\n"ކަނޑާފައި ވަނީ ލިންޗްޕިން އަށް ލިބެންވާ ފައިސާ"\nލިންޗްޕިންގެ ހުޅުމާލޭ ފިހާރައިން މާ ކުރިން ކުރި ވިޔަފާރިތަކަކަށް ބައެއް މީހުންގެ އެކައުންޓުން މިހާރު ކެނޑެމުންދާ ފައިސާ އަކީ އެތަނަށް ލިބެންވާ އެއްޗެއް ކަމަށް ބޭންކް އޮފް މޯލްޑިވްސް އިން މިއަދު ބުނެފި އެވެ.\nMarch 03, 2019 10\nމަސްވެރިޔާ ކާޑު: ބޮޑު ފަސޭހައެއް، ހިތްހަމަޖެހުމެއް!\nމަސްވެރިން ކަނޑު މައްޗަށް ނުކުމެ ކުރާ ބުރަ މަސައްކަތުން ބާނާ މަސްކޮޅު ވިއްކާލި ނަމަވެސް ފައިސާކޮޅު އަތަށް އަރަނީ އޭގެ ހަފްތާއެއްހާ ދުވަސް ފަހުންނެވެ. ކްރެޑިޓަށް މަސް ވިއްކައިގެން މަސްވެރިން އެ ފައިސާ ނުލިބި، އެތައް ދުވަހެއް ހޭދަކުރަންޖެހެ އެވެ. މިކަން ބޮޑުވެގެން އެތައް ފަހަރަކު މަސްވެރިން ކަންބޮޑުވުން ފާޅުކުރެ އެވެ....\nބީއެމްއެލްގެ ކާޑުތައް ބޭނުންކުރެވޭ ގޮތް ބަދަލުކޮށްފި\nމާލޭގެ އޭޓީއެމްތަކުގައި ބީއެމްއެލްގެ ކާޑުތައް ބޭނުންކުރާ ގޮތް އެ ބޭންކުން މިދިއަ ހުކުރުދުވަހު ބަދަލުކޮށްފި އެވެ.\nހުޅުމާލޭގެ ޓެކްސީތަކަށް ކާޑުން ފައިސާ ދެއްކޭނެ\nބޭންކް އޮފް މޯލްޑިވްސް (ބީއެމްއެލް)ގެ ޑެބިޓް އަދި ކްރެޑިޓް ކާޑު ބޭނުންކޮށްގެން ޓެކްސީތަކަށް ފައިސާ ދެއްކޭ "ބީއެމްއެލް ކޭޝްލެސް ރައިޑް" ހިދުމަތް ހުޅުމާލެ އަށް މިއަދު ތައާރަފު ކޮށްފި އެވެ.\nJanuary 03, 2018 2\nފައިސާ ދެއްކުމުގެ ނިޒާމާ ބެހޭ ދިރާސާއެއް ކުރަނީ\nވިޔަފާރީގެ މުއާމަލާތްކުރުމާއި ފައިސާ ދެއްކުމުގެ ނިޒާމާ ބެހޭ ގޮތުން ދިރާސާއެއް ކުރަން މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ނިންމައިފި އެވެ.\nގިފްޓްގޯސްޓްބޮޓް: ގިފްޓް ކާޑުން ވައްކަންކުރަނީ\n"ގިފްޓްގޯސްޓްބޮޓް" އަކީ އޮޓަމެޓިކް ކޯޑް އިންޖީނެކެވެ. ކުރާ ކަމަކީ ވައްކަންކުރުމެވެ. އޮންލައިން ވިޔަފާރި ނެޓްވޯކްގައި ރީޓެއިލް މުދާ ވިއްކާ ފިހާރަތަކުން ކަސްޓަމަރުންނަށް ދޫކުރާ "ގިފްޓް ކާޑް" ގައި ހުންނަ ފައިސާ، ވެރި ފަރާތަށް ނޭނގި އަތުލައިގަނެ، ބޭނުންކުރުމެވެ.\nFebruary 12, 2017 7\nބީއެމްއެލްގެ ގިފްޓް ކާޑު ލިބޭ ތަަންތަން އިތުރު ކޮށްފި\nބޭންކް އޮފް މޯލްޑިވްސް (ބީއެމްއެލް)ގެ ގިފްޓް ކާޑު މާލޭގެ ވިޔަފާރި ކުރާ ގިނަ ތަންތަނުން ގަންނަން ލިބޭނެ އިންތިޒާމް ބީއެމްއެލް އިން ހަމަޖައްސައިފި އެވެ.\nFebruary 08, 2017 6\nބީއެމްއެލް އިން 280،000 ކާޑު ދޫކޮށްފި\nބޭންކް އޮފް މޯލްޑިވްސް (ބީއެމްއެލް) އިން ދޫކުރި 280،000 ވަނަ ކާޑު މިއަދު ހަވާލުކޮށްފި އެވެ.\nތިންގަޑިއިރަށްފަހު ބީއެމްއެލްގެ ކާޑުގެ ހިދުމަތް ފަށައިފި\nބޭންކް އޮފް މޯލްޑިވްސް (ބީއެމްއެލް) ގެ އޭޓީއެމް އަދި ފައިސާ ދައްކަން ބޭނުންކުރާ މެޝިނުގެ ހިދުމަތް ގާތްގަނޑަކަށް ތިންގަޑިއިރަށް މެދުކެނޑުމަށް ފަހު އަލުން ހިދުމަތް ދޭން ފަށައިފި އެވެ.\nބީއެމްއެލްގެ ކާޑުގެ ހިދުމަތް މެދުކެނޑިއްޖެ\nބޭންކް އޮފް މޯލްޑިވްސް (ބީއެމްއެލް)ގެ އޭޓީއެމް އަދި ފައިސާ ދައްކަން ބޭނުންކުރާ މެޝިނުގެ ހިދުމަތް މެދުކެނޑިއްޖެ އެވެ.\nފައިސާގެ މުއާމަލާތް ކުރެވޭ ޕާސްޕޯޓް ކާޑު ތައާރަފްކުރަނީ\nރާއްޖޭން ބޭރުގައި ފައިސާގެ މުއާމަލާތް ކުރެވޭ ޕާސްޕޯޓް ކާޑެއް އިމިގްރޭޝަނާ ތައާރަފް ކުރަން ނިންމައި، ބޭންކް އޮފް މޯލްޑިވްސް (ބީއެމްއެލް) އާއެކު އެއްބަސްވުމުގައި މިއަދު ސޮއިކޮށްފި އެވެ.\nJuly 09, 2016 3\nބީއެމްއެލްގެ ކާޑާއި އޭޓީއެމްގެ ހިދުމަތް އަލުން ފަށައިފި\nބޭންކް އޮފް މޯލްޑިވްސް (ބީއެމްއެލް)ގެ ކާޑު އަދި އޭޓީއެމްގެ ހިދުމަތަށް ދިމާވި ޓެކްނިކަލް މައްސަލައަކާ ގުޅިގެން ރޭ ދަންވަރު ހިދުމަތް މެދުކެނޑުމަށްފަހު މިއަދު ހެނދުނު އަލުން ދޭން ފަށައިފި އެވެ.\nބީއެމްްއެލްގެ ކާޑުގެ ހިދުމަތަށް ބުރޫއަރައިފި\nފިތުރު އީދާ ދިމާކޮށް ގިނަ ބަޔަކު ކޭޝް ކާޑު ބޭނުންކުރަމުންދަނިކޮށް ބޭންކް އޮފް މޯލްޑިވްސް (ބީއެމްއެލް)ގެ ކާޑު މެޝިން ނެޓްވޯކަށް ދިމާވި މައްސަލައަކާ ހެދި ކާޑުގެ ހިދުމަތް ދެ ގަޑިއެއްހާއިރަށް މެދުކެނޑިއްޖެ އެވެ.


ގައުމުގެ މުސްތަގުބަލަށްޓަކައި އެންމެން އެއްގަލަކަށް އަރަން ޖެހޭ ވަގުތު އެކަން ކުރުމުގެ ކެރުން އެބަހުރި- ޑރ. މުނައްވަރު – Maldivian Democratic Party\nގައުމުގެ މުސްތަގުބަލަށްޓަކައި އެންމެން އެއްގަލަކަށް އަރަން ޖެހޭ ވަގުތު އެކަން ކުރުމުގެ ކެރުން އެބަހުރި- ޑރ. މުނައްވަރު\nގައުމުގެ މުސްތަގުބަލަށްޓަކައި އެންމެން އެއްގަލަކަށް އަރަންޖެހޭ ވަގުތު، އެކަން ކުރުމުގެ ކެރުން އެބަހުރިކަމުގައި ޑރ. މުޙައްމަދު މުނައްވަރު ވިދާޅުވެއްޖެއެވެ. ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ކުރީގެ ރައީސް މިމޭރުމުން ވާހަކަފުޅު ދެއްކެވީ ޕާޓީއަށް ތާއީދުކުރައްވާ ފަރާތްތަކާއި އެކު ހުކުރު ދުވަހު (13 ސެޕްޓެމްބަރ 2013)ގެ ރޭ ކާނިވާ ސަރަޙައްދުގައި ބޭއްވުނު ޖަލްސާގައެވެ. އެމަނިކުފާނުގެ ވާހަކަފުޅުގައި ރައީސް ނަޝީދަށް ދެވަނަ ބުރުގައި ތާއީދުކުރާ ސަބަބުތަކަށް ވަރަށް ތަފްސީލްކޮށް އަލިއަޅުވައިލެއްވިއެވެ.\nދިވެހި ރައްޔިތުން އަލުން ރައީސް ނަޝީދު ހޮވަން ނިންމައިފިކަމަށާއި ރައްޔިތުންނަށް ދެކޮޅު ހެދުމުގެ ބޭނުމެއް ނެތްކަމަށް ޑރ. މުނައްވަރު ވިދާޅުވިއެވެ. ދެވަނަ ބުރަށް ދިޔަ ކެނޑިޑޭޓުންނާއި ގުޅުވައިގެން ދީނޭ ކިޔައިގެން ދައްކާ ވާހަކައަށް ރައްދު ދެއްވަމުން ޑރ. މުނައްވަރު ވިދާޅުވީ މުސްލިމްވަންތަކަމުން ދެކެންޑިޑޭޓުން މިނުމުގެ ޖާގައެއް ނެތްކަމަށެވެ. އަދި ދިވެހިން އަބަދުވެސް ގަބޫލުކުރާނީ އިސްލާމްދީންކަމަށް އެމަނިކުފާނު ވިދާޅުވިއެވެ. މިސަބަބަށްޓަކައި މިއަދު އެއީ މައުޞޫއުއަކަށް ހަދައިގެން ވާހަކަ ދެއްކުމުއްނެތްކަމަށް ވިދާޅުވިއެވެ.\nވަރަށް ބުރަ މަސައްކަތުން ގެނެވުނު އިސްލާހީ ބަދަލުތައް ފުރިހަމަކުރެވޭނީ ކޮން ކެނޑިޑޭޓަކަށްތޯ ވިސްނަންޖެހޭކަން ފާހަގަކުރައްވަމުން ޑރ. މުނައްވަރު ވިދާޅުވީ ރައީސް މައުމޫނުގެ ވެރިކަން ބަދަލުކުރީ އެބޭފުޅާއަށް ދެން ގައުމަށްކޮށްދެވޭނެކަމެއް ނެތްކަމަށް ގަބޫލުކޮށްގެންކަމަށާއި އެހެންނަމަވެސް އަދިވެސް އެމަނިކުފާނު އަމިއްލަފުޅަށް އެކަމެއް ގަބޫލުނުކުރާކަމަށެވެ. ރައީސް މައުމޫނުގެ ނުފޫޒު އޮތް ސަރުކާރެއް އޮންނަން ބޭނުންނުވާކަމަށް ޑރ. މުނައްވަރު ވިދާޅުވިއެވެ.\nމިއަދު ދިވެހި ރައްޔިތުން ބާރުވެރިކޮށްފައިވާއިރު، އެރައްޔިތުންލީ ވޯޓުން ގެނައި ބަދަލުތަކަށް ޑރ. މުނައްވަރު އަލިއަޅުވައިލެއްވިއެެވެ. އިސްލާހީ ބަދަލުތައް ފަހަތަށް ދިޔުމުގެ ފުރުސަތު ދެވެންނެތްކަމަށާއި، ކުރިން ރާއްޖެ ކޮންޓްރޯލްކުރި ގޮތަށް އެބޭފުޅުންގެ މަންފާއަށް ގައުމު ހިންގަން ދޫކޮށްލެވެންވެސް ނެތްކަމަށް ޑރ. މުނައްވަރު ވިދާޅުވިއެވެ.\nއިދިކޮޅު ކެނޑިޑޭޓު އަބްދުﷲ ޔާމީން އިގްތިސާދީ މާހިރެކޭ ބުނާ ބުނުމާއި ބަހުސް ނުކުރާނެކަމަށާއި އެހެންނަމަވެސް އިގްތިސާދީ ވުޒާރާގެ މިނިސްޓަރުކަމުގައި ހުރި ދުވަސްވަރުގެ ރިކޯޑް އަދިވެސް އޮތީ ފެންނަންކަމަށް ޑރ. މުނައްވަރު ވިދާޅުވިއެވެ. ރައީސް ނަޝީދާއި ސިޔާސީ ކަންކަމުގައި ޚިޔާލުތަފާތުވުން ހުންނަ ކަމަށާއި އެކަމާއި ފަޚުރުވެރިވާކަމަށް ޑރ. މުނައްވަރު ވިދާޅުވިއެވެ. އެއީ އެންމެން ގުޅިގެން ގެނައި ސިޔާސީ ނިޒާމުކަމަށާއި އެކަމުގެ ފައިދާ އެންމެނަށް ލިބޭނެކަމަށްވެސް ވިދާޅުވިއެވެ.\nޑރ. މުނައްވަރު ވާހަކަފުޅު ނިންމަވާލެއްވުމުގެ ކުރިން އެމްޑީޕީއަށް ލިބުނު ކާމިޔާބީއަށް މަރުޙަބާ ދަންނަވާ، ވަރުބަލިކަމެއްނެތި އިސްލާހަށްޓަކައި އެމްޑީޕީގެ މެންބަރުން ކުރި މަސައްކަތަށް ޝުކުރުއަދާކުރެއްވިއެވެ.


Umurun 78, ekamaku adhi ves masahkathugai! | Mihaaru\nއަބްދުﷲ ހާރޫން އޭނާގެ ގޮޅީގައި އިނދެ އިންޓަވިއު ދެނީ: ފޫހިވުމެއް ނެތް --ފޮޓޯ:ނިޝާން އަލީ/މިހާރު\nއުމުރުން 78، އެކަމަކު އަދިވެސް މަސައްކަތުގައި!\n30 މެއި 2019 - 09:41 10 comments\nއާންމު ގޮތެއްގައި އުމުރުން 65 އަހަރު ވުމުން ގިނަ ބަޔަކު އިހުތިޔާރު ކުރަނީ ގޭގައި ތިބުމަށެވެ. އެކަމަކު ހދ. ކުޅުދުއްފުއްޓަށް އުފަން އަބްދުﷲ ހާރޫންގެ ވިސްނުން މުޅިން ތަފާތެވެ. އުމުރުން 78 އަހަރުގައި އޭނާ އަދިވެސް ފެންނަނީ ވަރުބަލިވުމެއް ނެތި މަސައްކަތުގައި އުޅޭ ތަނެވެ. މިހާރު މާރުކޭޓްގެ ގޮޅިއެއްގަ އެވެ.\nކޮންމެ ދުވަހަކު ހެނދުނު 06:30 ގައި ދޯނި ފަހަރުން ފަޅޮލާއި ކަރާ އަދި ބަރަބޯ ގަނެގެން ގޮޅީގައި އަތުރާލާ ނިމޭއިރު ހުންނާނީ 08:00 ޖަހާފަ އެވެ. އެކަނިމާއެކަނި ގޮޅީގެ ހުރިހާ ކަމެއް ބަލަހައްޓަމުން ސަޕްލަޔަރުން ހޯދަމުން، ތަކެތި ވިއްކުމުގެ މަސައްކަތް މެދުގަނޑާލަނީ މެންދުރެއް ހާއިރު އެވެ. އެއަށް ފަހު 2:30 ގައި އަނެއްކާވެސް ގޮޅިއަށް ގޮސް މަސައްކަތް ފަށަ އެވެ.\nނަމާދު ވަގުތައް ފިޔަވާ އެހެން ވަގުތުތަކުގައި އަބްދުﷲ އިންނަނީ ގޮޅީގަ އެވެ.\nމާރުކޭޓުގެ ގޮޅިއެއް ނަގައިގެން އޭނާ މަސައްކަތް ފެށީ ރާއްޖޭގެ އެންމެ ބޮޑު އެއް ކުންފުނި ޔުނިވާސަލްގައި 30 އަހަރު ދުވަހު ވަޒީފާއަދާކޮށް ރިޓަޔާކުރުމަށް ފަހު އެވެ. އެކަމަކު ގޭގައި ވަގުތު ހޭދަކުރުމުގެ ބަދަލުގައި އޭނާ އަނެއްކާވެސް ނުކުތީ މަސައްކަތަށެވެ. ރައްޓެއްސެއްގެ އެހީތެރިކަމާ އެކު މާރުކޭޓުން ގޮޅިއެއް ހޯދި އެވެ.\n"އަޅުގަނޑު ކަކުލު ހުޅު ވެސް ވަރަށް ދެރަ. މިއީ ބުރަ މަސައްކަތަކަށް ނުވާތީ މި މަސައްކަތް ފެށީ،" އަބްދުﷲ ކިޔައިދިނެވެ.\nގޮޅީގައި އޭނާ ވިޔަފާރި ފެށީ އެންމެ 200 ރުފިޔާގެ ފަޅޯ ހޯދައިގެންނެވެ. އެކަމަކު މިހާރު 10،000 ރުފިޔާގެ މުދާ އެބަ ހުއްޓެވެ. ހުރިހާ ހަރަދުތައް ކެނޑުމަށް ފަހު މަހަކު 20،000 ރުފިޔާ ވަރު ލިބެ އެވެ.\nއެހެންކަމުން އަބްދުﷲ ބުނީ "މިއީ ކުރަން ހަމަ ރަނގަޅު މަސައްކަތެއް" ކަމަށެވެ.\n"އަޅުގަނޑަކީ ސަޕްލައި ކުރާ މީހެއް ނޫން. ސަޕްލައި ކުރާ މީހުންނަށް މިއަށް ވުރެ ބޮޑު އާމްދަނީއެއް ހޯދޭނެ،" އޭނާ ބުންޏެވެ.\nއަބްދުﷲ ހާރޫން މީހަކަށް ގޮޅިން ކަރާ ވިއްކަނީ --ފޮޓޯ:ނިޝާން އަލީ/މިހާރު\nމިހާރު އަބްދުﷲ އަށް އޮތް މިނިވަންކަން ބޮޑެވެ. އޭނާގެ ހިތްހަމަޖެހުމަކީ، ބޭނުން އިރަކު ގެޔަށް ގޮސް، ބޭނުން ވަގުތަކު ގޮޅީގައި މަސައްކަތްކުރުމުގެ އިހުތިޔާރު އޮތުމެވެ. ކުރިން ނަމަ އެއީ އޭނާގެ ބާރުގެ ދަށުގައި އޮންނަ ކަމެއް ނޫނެވެ.\nއަބްދުﷲ އަށް މި ރޯދަމަހު ފާހަގަވާ އެއް ކަމަކީ އެހެން މަސްމަހަށް ވުރެ އާމްދަނީ ދަށްވުމެވެ. ކުރިން ނަމަ ރޯދަމަހު ވަރަށް ބޮޑު ފައިދާއެއް، ގޮޅިތަކުގެ މީހުންނަށް ލިބެ އެވެ. އެކަމަކު މި ރޯދަމަހު ވިޔަފާރި އެހާ ރަނގަޅު ނޫން ކަމަށް، ގިނަ ގޮޅިތަކުގެ މީހުން ބުނެ އެވެ.\n"އާންމުކޮށް އެހެން މަސް މަހު 5،000 ލިބޭނެ ދުވާލަކު. މިފަހަރު 3،000 ވަރު މި ޖެހެނީ،" އަބްދުﷲ ބުންޏެވެ.\nއަބްދުﷲ އޭނާ ގޮޅީގައި: މާރުކޭޓްގައި މަސައްކަތްކުރާތާ މިހާރު ނުވަ އަހަރު ވެއްޖެ --ފޮޓޯ:ނިޝާން އަލީ/މިހާރު\nއަބްދުﷲ ގަބޫލުކުރާ ގޮތުގައި ޒުވާން އުމުރުގައި ބުރަ މަސައްކަތް ކުރުމަކީ ހަށިގަނޑުގައި ވަރު ޖެހޭ ކަމެކެވެ. ޔުނިވާސަލްގައި އޭނާ ބުރަކޮށް އުޅުމުން ހަށިގަނޑަށް އޭގެ ރަނގަޅު އަސަރުކޮށްފައިވާ ކަމަށް އޭނާ ދެކެ އެވެ. އެހެންކަމުން ގިނަ ޒުވާނުންނަށް ވުރެ މިހާރު ވެސް އޭނާ ފެންނަނީ މާ ހަރަކާތްތެރިކޮށެވެ.\n"މިހާރު ވެސް އޮފީސްތަކުގައި އުޅޭ ކުދިން މާ އަވަހަށް މުސްކުޅިވާނެ. ބޭބެ ބަލައިލާފައި މީހަކު ނުބުނާނެ 78 އަހަރު ވެއްޖެއޭ،" ސަމާސާ ރާގަކަށް އަބްދުﷲ ބުންޏެވެ.\n"އެމީހަކަށް ހިރިނުލެވެންދެން މަސައްކަތް ކުރަން ޖެހޭނެ. އަނެއް މީހާގެ ތައްޕާހަށް ނުވަދެ އުޅެން ޖެހޭނެ."\nއޭނާގެ ހަތަރު ކުދިން ތިބެ އެވެ. މިހާރު މުނިކާފަ ވެސް ކިޔައިފި އެވެ. އެގޮތަށް މި އުމުރުގައި މާރުކޭޓް ގޮޅިއެއްގައި މަސައްކަތްކުރަން ދަރިން ހިތްހަމަނުޖެހޭ ކަމަށްވެ އެވެ. ނަމަވެސް އަބްދުﷲ ބުނާ ގޮތުގައި އޭނާގެ ހިތްހަމަޖެހުމަކީ މަސައްކަތެއްގައި އުޅުމެވެ.\nއުމުރުން ދުވަސްވުމަކީ އެއްވެސް ހާލެއްގައި މަސައްކަތް ނުކޮށް ހުރުމެއް ނޫނެވެ. އެހެން މީހުންނަށް ބަރޯސާވުމެއް ނޫނެވެ. މިއީ އަބްދުﷲ ކުރިން ވެސް އަދި މިހާރު ވެސް ގަބޫލުކުރާ ގޮތެވެ.\nއެކަމަކު އޭނާގެ ހިތުގައި އޮތް އެންމެ ބޮޑު ނިޔަތަކީ ދެން ވީހާވެސް އަވަހަކަށް ރަށަށް ދިރިއުޅުން ބަދަލުކުރުމެވެ. އެކަމަކު އޭރުން ވެސް އެއްކަމެއް އޭނާ ދުލެއް ނުކުރާނެ އެވެ: މަސައްކަތްކުރުމެވެ.\nއިތުރު ލިޔުންތައް ލޯކަލް މާރުކޭޓް މާރުކޭޓް ސަރަހައްދު ރަމަޟާން 2019 ހދ. ކުޅުދުއްފުށި\nއަގުގެ މައްސަލާގައި ދަނޑުވެރިންގެ އަސްލު ޖަވާބު\nޑިމާންޑު ދަށްވެ ކަނޑޫދޫ މިރުހުގެ އަގު ވެއްޓިއްޖެ\nވަޅޯ މަހުގެ އަގު ދަށަށް


މިދިޔަ އަހަރުން ފެށިގެން މި އަހަރުގެ މިހާތަނަށް އެކި މީހުންގެ އަތުން 7.4 މިލިއަނަށްވުރެ ގިނަ ރުފިޔާ މަކަރާއި ހީލަތުން އަތުލާފައިވޭ\nހޮނިހިރު ،19 ޖޫން 2021 / 12:14\nމިދިޔަ އަހަރުން ފެށިގެން މި ހިނގާ ޖޫން މަހުގެ 16 އާ ހަމައަށް 7.4 މިލިއަނަށްވުރެ ގިނަ ރުފިޔާ އެކި މީހުންގެ އަތުން މަކަރާއި ހީލަތުން އަތުލާފައިވާކަމަށް ސްޕްރިންޓެންޑެންޓް އޮފް ޕޮލިސް އަލީ ފާއިޒު އަދި ޗީފް އިންސްޕެކްޓަރ އޮފް ޕޮލިސް ނާހިދު ހުސައިން ވިދާޅުވެއްޖެއެވެ.\nއެ ދެ ބޭފުޅުން އެހެން ވިދާޅުވީ ޕަބްލިކް ސަރވިސް މީޑިއާގެ ޕީއެސްއެމް ނިއުސްއިން ރޭ ގެނެސްދިން ރާއްޖެމިއަދު ޕްރޮގްރާމްގައި ވާހަކަފުޅު ދައްކަވަމުންނެވެ. އެ ޕްރޮގްރާމްގައި ވާހަކަފުޅު ދައްކަވަމުން އެ ބޭފުޅުން އިތުރަށް ވިދާޅުވީ 2020 ވަނަ އަހަރު އެކަނިވެސް މަކަރާއި ހީލަތުން ފައިސާ ހޯދުމުގެ 226 މައްސަލައެއް ފުލުހުންނަށް ހުށަހަޅާފައިވާ ކަމަށާއި އެ މައްސަލަތަކުގައި 3.5 މިލިއަން ރުފިޔާ އޮޅުވާލައިގެން އެކި މީހުންގެ އަތުން ނަގާފައިވާ ކަމަށް ފުލުހުންގެ ތަހުގީގުތަކަށް ފާހަގަކުރެވޭ ކަމަށެވެ. އަދި މި އަހަރުގެ މިހާތަނަށް އެފަދަ 259 މައްސަލައެއް ހުށަހެޅިފައިވާއިރު އެ މައްސަލަތަކުގައި 3.9 މިލިއަން ރުފިޔާ އެކި މީހުންގެ އަތުން ނަގާފައިވާ ކަމަށެވެ. އަދި އެގޮތަށް ފައިސާ އަތުލަމުންދަނީ އެކި މީހުންގެ ނަމުގައާއި ފިހާރަތަކާއި ޖަމިއްޔާތައް އަދި ކުންފުނިތަކުގެ ނަމުގައި އެކި މީހުންނަށް ގުޅައިގެންކަމުުގައި ފާހަގަކުރެއްވިއެވެ. އަދި މިފަދަ މައްސަލަތައް ކޮވިޑް ތެރޭގައި އިތުރުވެފައިވާ ކަމުގައިވެސް ފާހަގަކުރެއްވިއެވެ.\nއޭގެ އިތުރުން، މަކަރާއި ހީލަތުގެ އެފަދަ މުއާމަލާތްތައް މީގެ 10 ވަރަކަށް އަހަރު ކުރިން ފެށިގެންއައިއިރު ރެންޑަމްކޮށް މީހުންނަށް ގުޅައިގެން ފައިސާ އަތުލަމުންދިޔަކަން ފާހަގަކުރެވޭ ކަމަށާ އެހެންނަމަވެސް މިހާރު މަކަރުވެރިން އެފަދަ ކަންކަން ހިންގަމުންދަނީ ވަރަށް ރޭވުންތެރިކަމާއެކުގައިކަން ފާހަގަކުރެއްވިއެވެ. އެގޮތުން ކުންފުނިތަކުގެ ލިޔެކިއުންތައް ހަދައި އެ ކުންފުނިތަކުގެ ނަމުގައިވެސް މިހާރު މަކަރާއި ހީލަތުން ފައިސާ ހޯދަމުންދާކަމަށާއި ފައިސާގެ ތަނަވަސްކަން ހުރި މީހުންނަށް އަމާޒުކޮށް މިހާރު މިކަން ކުރަމުންދާކަމުގައިވެސް ފާހަގަ ކުރެއްވިއެވެ.\nއެ ޕްރޮގްރާމްގައި ވާހަކަފުޅުދައްކަވަމުން އެ ބޭފުޅުން އިތުރަށް ވިދާޅުވީ އާންމުގޮތެއްގައި ޖަލުން އަންނަ އެފަދަ ކޯލު ތަކުގައި ބޭނުންކުރާ ނަމްބަރުތައް ހުންނަނީ ބިދޭސީންގެ ނަމުގައި ކަމާއި އެކަކުގެ ނަމުގައި 800 ވަރަކަށް ނަމްބަރު ނަގާފައި ހުންނަކަން ފާހަގަކުރެވޭ ކަމުގައެވެ. އެހެންކަމުން އެފަދަ މައްސަލަތައް ތަހުގީގު ކުރުމުގައާއި މައްސަލައިގައި ހިމެނޭ މީހުން ދެނެގަތުމުގައި ދަތިތަކެއް ކުރިމަތިވަމުންދާ ކަމަށާއި އެފަދަ މައްސަލަތަކުގައި ފައިސާތައް އަނބުރާ ހޯދެނީވެސް މަދު މައްސަލަތަކެއްގައި ކަމުގައި ފާހަގަކުރެއްވިއެވެ. އަދި މަކަރާއި ހީލަތުން ފައިސާ ހޯދުމަށް ގުޅަމުންދާ މައްސަލަތައް މާފުށީ ޖަލުގެ އިތުރުން މިހާރު ޅ. އަތޮޅާއި ލ. އަތޮޅު އަދި އައްޑު އަތޮޅުގައިވެސް އިތުރުވަމުންދާކަމުގައި ފާހަގަކުރެއްވިއެވެ. އަދި އެކަމުގައި ހަރަކާތްތެރިވަމުންދަނީ ޖަލުން މިނިވަން ވެފައިވާ މީހުންކަމުގައިވެސް ފާހަގަކުރެއްވިއެވެ. އެހެންކަމުން ކޮންމެ މީހަކުވިޔަސް ފައިސާގެ ބޮޑެތި މުއާމަލާތުތައް ކުރާއިރު އެއީ ކާކުކަން ނުވަތަ ކޮންބައެއްކަން ދެނެގަތުމަށާ އަދި އެ މުއާމަލާތުގެ ސައްހަކަން ކަށަވަރުކުރުމަށް އިލްތިމާސްކުރެއްވިއެވެ.\nއޭގެ އިތުރުން، ފިހާރަތަކުން މުދާ ގަތުމަށްފަހު ސައްހަނޫން ސްލިޕް ފޮނުވަމުންދާ މައްސަލަތައް ހުށަހެޅެމުންދާ ކަމުގައިވެސް ފާހަގަކުރެއްވިއެވެ. އެގޮތުން، އެ މީހުން ފުރަތަމަ ފިހާރައަށްގޮސް ތަކެތީގެ އަގު ބަލައި އެނބުރިގޮސް ދެން އަލުން ފިހާރައަށްދަނީ އެ އަގުތައް ހިމަނައިގެން ސައްހަނޫން ސްލިޕް ތައްޔާރުކޮށްގެންކަމުގައި ފާހަގަކުރެއްވިއެވެ. އަދި ފިހާރައިން ތަކެތި ނެގުމަށްފަހު، މަކަރުވެރިޔާ ތައްޔާރުކޮށްގެންދިޔަ ސައްހަނޫން ސްލިޕް ފިހާރައިގެ ނަމްބަރަށް ވައިބަރކުރާކަމުގައިވެސް ފާހަގަކުރެއްވިއެވެ. އެހެންކަމުން މިފަދަ ކަންކަމުން ރައްކާތެރިވުމަށް ފިހާރަތަކުންވެސް ހާއްސަ ސަމާލުކަމެއްދިނުމަށާއި ތަކެތި ހަވާލުކުރުމުގެ ކުރިން އެ ފައިސާ ފިހާރައިގެ އެކައުންޓަށް ޖަމާވެފައިހުރިތޯ ޔަގީންކުރުމަށް އިލްތިމާސްކުރެއްވިއެވެ.\nއަދިވެސް އޭގެ އިތުރުން، ޑޮލަރުގެ މުއާމަލާތްތައް ހިންގުމުގައިވެސް މަކަރާއި ހީލަތް ހަދަމުންދާ ކަމުގައި ފާހަގަކުރެއްވިއެވެ. އެގޮތުން ވައިބަރ އަދި ޓެލެގްރާމް ގްރޫޕްތަކުގައި ކަޅު ބާޒާރުގައި ޑޮލަރު ވިއްކަމުންދާކަމާއި ޑޮލަރު ދޭނެކަމަށްބުނެ ދިވެހި ރުފިޔާ އަތުލުމަށްފަހު ޑޮލަރު ނުދޭ މައްސަލަތައްވެސް ހުށަހެޅެމުންދާކަމުގައި ފާހަގަކުރެއްވިއެވެ. އެގޮތުން ޑޮލަރުގެ މުއާމަލާތްތަކާ ގުޅުންހުރި 72 މައްސަލައެއް ހުށަހަޅާފައިވާ ކަމަށާއި އެ މައްސަަތަކުގައި 1.4 މިލިއަން ރުފިޔާގެ ގެއްލުން އެކި މީހުންނަށް ވެފައިވާ ކަމުގައިވެސް ވިދާޅުވިއެވެ.\nއަދި ފިހާރަތަކާއި ރިސޯޓުތަކަށް މުދާ ފޮނުވުމުގައިވެސް މަކަރާއި ހީލަތް ހަދަމުންދާ ކަމުގައި ފާހަގަކުރެއްވިއެވެ. އެހެންކަމުން މިފަދަ ކަންކަމުން ތިމާއާއި އަނެކުންވެސް ސަލާމަތްކުރުމަށް މަސައްކަތްކުރުމަށް އިލްތިމާސްކުރެއްވިއެވެ. އެގޮތުން ކާޑުގެ މައުލޫމާތު ހޯދުމަށް ބެންކުން ނުވަތަ އެހެން އޮފީހަކުންވެސް ނުގުޅާނެކަން ހަނދާނުގައި ބެއްޓުމަށް އިލްތިމާސްކުރެއްވިއެވެ. އަދި ކާކުކަން ނޭނގި ފައިސާގެ މުއާމަލާތުތައް ނުކުރުމަށާއި ކާޑުގެ މައުލޫމާތު ހިއްސާނުކުރުމަށާއި ކާޑުގެ މައުލޫމާތު އޮޅުންފިލުވާ ހިސާބުން ދެން އިތުރަށް އެމީހަކާ މުއާމަލާތު ނުކުރުމަށްވެސް އިލްތިމާސްކުރެއްވިއެވެ.


MPL in kandaalee ethah aharehge thajuribaa huri, thalueemee...\nރިޕޯޓު - އެމްޕީއެލް\nއެމްޕީއެލްއިން ކަނޑާލީ އެތައް އަހަރެއްގެ ތަޖުރިބާހުރި ތަޢުލީމީ މީހުން، ބިކަ ކޮށްލީ އެތައް އާއިލާއެއް!\n4 މުވައްޒަފަކު ކަނޑާލާފައިވަނީ އެއްވެސް ކުށެއް ނެތި\nކ. މާލެ 28 މާރޗް 2018 | ބުދަ 21:12 7,860\nމާލޭ ކޮމާޝަލް ހާބަރ - މުހައްމަދު ޝަރުހާން\nނިމިގެން މިދާ ހަފްތާގައި ރާއްޖޭގެ ވިޔަފާރީގެ މައި ދޮރާށިކަމަށްވާ މާލޭ ވިޔަފާރި ބަނދަރު ބަހަލައްޓާ އެމްޕީއެލްގެ އިސް4މުވައްޒަފަކު ވަޒީފާއިން ވަކިކުރުން ވެެގެންދިޔައީ އެކުންފުނީގައި މަސަައްކަތްކުރާ މުވައްޒަފުންނަށް ލިބުނު ސިހުމަކަށެވެ. ވަޒީފާއަށް ގިނަ އަދަދެއްގެ ސިޔާސީ އެކްޓިވިސްޓުން ވައްދާފައިވާ އޮފީހަކުން އެންމެންވެސް ހީކޮށްގެން ތިބެނީ ވަކިކުރިޔަސް ވަކިކުރާނީ މަޤާމަށް ކުފޫހަމަނުވާ، ސިޔާސީ މީހުންކަމަށެވެ. ކިޔަވައިގެން ތިބި، ތަޖުރިބާކާރު، ސިޔާސީ ކަންކަމުގައި އިސްކޮށް ނޫޅޭ ބަޔަކު ކަނޑާލަފާނެކަމަށް ބަޔަކު ހީނުކުރެެއެވެ.\nވަޒީފާއިން ވަކިކުރި މުވައްޒަފުންނަށް ބަލާއިރު، ޖެނެރަލް މެނޭޖަރ އިބްރާހިމް ރަޝީދަކީ ކާގޯ އޮޕަރޭޝަންސްގެ ޑިވިޝަން ހެޑެވެ. ވިޔަފާރީގެ ދާއިރާއިން މަތީ ތައުލީމު ހާޞިލްކޮށްފައިވާ އިބްރާހިމް ރަޝީދަކީ މޯލްޑިވްސް ޕޯޓްސް ލިމިޓެޑްގައި މަސައްކަތްކުރާތާ 8 އަހަރު ވެފައިވާ މުވައްޒަފެކެވެ.\nނޯތު ހާބަރުގެ އިސްވެރިޔަކަށް ހުންނެވި ޗީފް މެނޭޖަރ މުޖާހިދު އަނީސްއަކީ އެމްޕީއެލްގައި މަސައްކަތްކުރާތާ 20 އަހަރުވެފައިވާ މުވައްޒަފެކެވެ.\nކާގޯ އޮޕަރޭޝަންސްގެ ޗީފް މެނޭޖަރ އިބްރާހިމް ވަހީދަކީ އެމްޕީއެލްގައި މަސައްކަތްކުރާތާ 24 އަހަރުވެފައިވާ މުވައްޒަފެކެވެ. ވަހީދު މަޤާމުން ވަކިކުރެއްވިއިރު ހުންނެވީވެސް ޗުއްޓީއެއްގައެވެ.\nޓާރމިނަލް ވެހިކަލް ޔުނިޓްގެ ވެރިޔާ، އެސިސްޓަންޓް ޖެނެރަލް މެނޭޖަރ މުހައްމަދު މަސީހަކީ އެމްޕީއެލްގައި މަސައްކަތްކުރާތާ 23 އަހަރުވެފައިވާ، އަދި މެރިޓައިމް ދާއިރާއިން މާސްޓަރސް ހައްދަވާފައިވާ ބޭފުޅެކެވެ.\nމިބޭބޭފުޅުން މަޤާމުން ވަކިކުރީ އެއިން ބޭފުޅެއްގެ އެއްވެސް މައްސަލައެއް އޮވެގެނެއް ނޫނެވެ. އަޚުލާޤީ މައްސަލައެއް ޖެހިގެނެއް ނޫނެވެ. އެމްޕީއެލްގެ އެޗްއޯޑީގެ އަދަދު މަދުކުރުމަށް ރިޑަންޑަންސީ ޕޮލިސީއެއްގެ ދަށުންކަމަށް ބުނެއެވެ. އެހެންނަމަވެސް އެފަދަ ޕޮލިސީއެއް މީގެ ކުރިން ހަދާފައިނުވާއިރު، މަޤާމުން ވަކިކުރެވުނު ބޭފުޅުންގެ ބަދަލުގައި އެހެން ބޭފުޅުން އެމަޤާމުތަކަށް ލާފައިވާކަމަށްވެސް އަޑުތައް ފެތުރެއެވެ. އަދި މީގެ އިތުރުން ތަޢުލީމީ، ތަޖުރިބާކާރު މުވައްޒަފުން މަޤާމުން ވަކިކުރުމަށްފަހު، ތަޖުރިބާ މަދު ބައެއް މުވައްޒަފުންނަށް ޕްރޮމޯޝަން ދީފައިވާކަން ވަނީ އެނގިފައެވެ. އެގޮތުން ޕްރޮމޯޝަން ދިން އެއް މުވައްޒަފަކީ ކުރީގެ ބޯޑުގެ ހުއްދަ ނެތި ވަޒީފާދިން ފަރާތެއްކަމަށް އެނގިފައިވެއެވެ.\nއެމްޕީއެލްގެ މުވައްޒަފުންގެ ފަރާތުން މައުލޫމާތު ލިބިފައިވާ ގޮތުގައި އެކުންފުނީގެ ހިންގުމާއި މިހާރުގެ މެނޭޖްމަންޓް ހަވާލުވިފަހުން، އެކުންފުނީގެ 200 އެއްހާ މުވައްޒަފުން ވަކިކޮށްފައިވެއެވެ. އަދި މުވައްޒަފުން ވަކިކުރާއިރު އާއްމުކޮށް އެކަންކުރަނީ "ރައީސް އަންގަވައިގެން،" ނުވަތަ " މެޑަމް އަންގަވައިގެން"ކަމަށް ބުނާކަމަށް ވެއެވެ. އެހެން ނަމަވެސް މިފަހަރު އިސް މުވައްޒަފުންތަކެއް ވަކިކޮށްފައިވަނީ ރައީސް ޔާމީން އަންގަވައިގެން ނޫންކަމަށާއި، އެކަން ކުރައްވާފައިވަނީ މިހާރު ކުންފުނީގައި އިސްކޮށް ތިއްބެވި ބޭފުޅުން ޕީޕީއެމްގެ އެކްޓިވިސްޓުންނަށް ވަޒީފާ ދިނުމަށްކަމަށް އެމްޕީއެލްގެ މުވައްޒަފަކު މައުލޫމާތު ދިނެވެ.\nވެރިންގެ ލެވެލްގައި މުވައްޒަފުން މަދުކުރުމަށްކަމަށް ބުނެ، ޒިންމާދާރުކަމާއިއެކު ވަޒީފާ އަދާކުރަމުންދިޔަ، ކުންފުނީގައި ގިނަ ދުވަސްތަކެއްވީ މުވައްޒަފުންތަކެއް ވަކިކުރިއިރު، އެމުވައްޒަފުންގެ އާއިލާތަކަށް އެކަމުގެ ސަބަބުން މާޔޫސްކަން ވަނީ ކުރިމަތިވެފައެވެ. އަދި އެމްޕީއެލްގައި މަސައްކަތްކުރާ މުވައްޒަފުންގެ ހިތުތެރޭގައިވެސް ބިރުވެރިކަމެއް އުފެދިފައިވާއިރު، ވަޒީފާއިން ވަކިކޮށްލާނީ ކޮން އުޒުރެއް ދައްކާފައިކަން ނޭނގޭ ޙާލަތަށް ކުންފުނި ވެއްޓިފައިވާކަމަށް ގިނަ ފަަރާތްތަކުން ވަނީ ފާހަގަކޮށްފައެވެ.\nއެމްޕީއެލްގެ ތެރޭގައި ހިނގަމުންދާ ކޮރަޕްޝަންގެ ގިނަ ކަންތައްތަކެއްވެސް މިމައްސަލައިގައި ވަނީ ފެންމަތިވެފައެވެ. އެގޮތުން ކުންފުނީގެ މުވައްޒަފުން އަމިއްލަ ބޭނުމަށް ކުންފުނީގެ މުދާ ބޭނުންކުރާ މައްސަލަތަކާއި، ކުންފުނީގެ މުވައްޒަފުން ލައްވާ އައު މެނޭޖްމަންޓުގެ ވެރިންގެ އަމިއްލަ މަސައްކަތްތައް ކުރުވާ ކަންވެސް ވަނީ ހާމަވެފައެވެ. ދާދިފަހުންވެސް ރައީސް ޔާމީންގެ އަނބިކަނބަލުން ހިންގަވާ އަމިއްލަ ޖަމްއިއްޔާއެއްގެ މަސައްކަތްތަކެއް އެމްޕީއެލްގެ މުވައްޒަފުން ލައްވާ އެކުންފުނީގެ ވޯކްޝޮޕްތެރޭގައި ކޮށްފައިވާކަން ވަނީ ފަޅާއަރާފައެވެ.


Bollywood Ge Reethi Thari Jia Ge Maraai Ethah Vaahaka Eh! - Vaguthu\nމީގެ އަށް އަހަރު ކުރިން ބޮލީވުޑް ތަރި ޖިއާ ހާން އުމުރުން 25 އަމިއްލައަށް މަރުވި މައްސަލަ ވެފައި ވަނީ ނުނިމުނު މައްސަލައަކަށެވެ. ކީއްވެގެން ހެއްޔެވެ؟.މި މަރާއި ގުޅޭގޮތުން ކަންކަން ނުނިމިގެން އުޅެނީ ކީއްވެގެން ހެއްޔެވެ؟. މިފަދަ މަރުގެ މައްސަލަ ދިގުލައިގެން ދަނީ ކީއްވެގެން ހެއްޔެވެ؟. މިއީ އެތައް ބައެއްގެ ހިތުގައި އުފެދޭނެ ސުވާލެކެވެ.\nޖިއާގެ މަރާއި ގުޅިފައި ވަނީ ލޯބީގެ ގޮތުން ގުޅިގެން އުޅުނު ބޮލީވުޑްގެ އެކްޓާ ސޫރަޖް ޕަންޗޯލީއާ ކަމަށް ބުނެ އެތައް ތުހުމަތުތަކެއް ކުރެވިގެން ދިޔައެވެ.\nސޫރަޖްގެ މައްޗަށް ކޮށްފައި ދައުވާގައި ބުނެފައި ވަނީ މީހަކު އަމިއްލައަށް މަރުވުމަށް ހިތްވަރުދިން ކަމަށެވެ. އެ ދައުވާގައި ބުނެފައިވަނީ ޖިއާ އަމިއްލައަށް މަރުވުމަށް ހިތްވަރު ލިބުނީ ސޫރަޖްގެ ސަބަބުން ކަމަށެވެ. 2018ވަނަ އަހަރުގެ ފެބްރުއަރީ މަހު ވަނީ ސޫރަޖްގެ މައްޗަށް ކުރެވޭ ތުހުމަތާއި ގުޅިގެން ކުރިއަށް ގެންދާ ފުރަތަމަ އަޑުއެހުން ކުރިއަށް ގެންގޮސްފައެވެ. ސޫރަޖް ހާޒިރުކޮށްގެން ކުރިޔަށްގެންދިޔަ އެ ޝަރީއަތުގައި ސޫރަޖް ވަނީ އޭނާގެ މައްޗަށް ކުރާ ތުހުމަތުތައް ދޮގު ކޮށްފައެވެ.\nއިންޑިއާގެ ސެންޓްރަލް ބިއުރޯ އޮފް އިންވެސްޓިގޭޝަން (ސީބީއައި) އިން ޝަރީއަތަށް ހުށަހެޅި ހެކިތަކުގައި ބުނާގޮތުގައި ޖިއާ މަރުވެފައި ވަނީ އޭނާ ދިރިއުޅޭ ގޭގައި އަމިއްލައަށް ދަންޖެހިގެނެވެ. ޖިއާ ދަންޖެހިފައި ހުއްޓާ އެންމެ ފުރަތަމަ ފެނުނީ 2013ވަނަ އަހަރުގެ ޖޫން މަހުގެ ތިން ވަނަ ދުވަހު ހަވީރު ޖިއާގެ މަންމައަށެވެ.\nމީގެ ކުރިން ސީބީއައިއިން މި މައްސަލައާއި ގުޅިގެން ހާމަކޮށްފައިވާ މައުލޫމާތުގައި ބުނެފައުވަނީ ޖިއާގެ މަރުގެ ތަހުގީގު ކުރިއަށް ދިޔައިރު ސޫރަޖް ބައެއް ކަންކަން ފޮރުވަން މަސައްކަތް ކޮށްފައިވާ ކަމަށާއި އޭނާ ތަހުގީގަށް ދޮގު މައުލޫމާތު ދީފައިވާ ކަމަށެވެ.\nމީގެ އަހަރުތަކެއް ކުރިން ޖިއާގެ މަރުގެ މައްސަލަ ތަހުގީގްކޮށް ނެރެފައިވާ ރިޕޯޓުތަކުން އެނގެން ހުރީ ޖިއާގެ މަންމަ ވެސް ޖިއާ މަރާލިކަމުގެ ތުހުމަތުކޮށްފައިވަނީ ސޫރަޖްއަށް ކަމަށެވެ.\n2019ވަނަ އަހަރުގެ ޑިސެމްބަރ މަހު ސީބީއައިއިން ވަނީ ބައެއް ކަންކަން އަލުން ތަހުގީގްކޮށް ރިޕޯޓު ހޯދަން އެދިފައެވެ. އޭގެ ތެރޭގައި ޖިއާ އަމިއްލައަށް މަރުވާން ބޭނުންކޮށްފައިވާ ދޯޕައްޓާ ޗަންޑިގާގެ ސެންޓްރަލް ފޮރެންސިކް ސައިންސް ލެބޯޓަރީއަށް ވަނީ ފޮނުވާފައެވެ. އޭގެ އިތުރުން ޖިއާ މަރުވުމުގެ ކުރިން ސޫރަޖްއާއި ދެމެދު ދެކެވުނު ވާހަކަތައް ހޯދުމަށް އެދެމީހުންގެ ފޯނު އެމެރިކާގެ ފެޑެރަލް ބިއުރޯ އޮފް އިންވެސްޓިގޭޝަންގެ ފޮރެންސިކް ޔުނިޓަށް ފޮނުވުމަށް ވަނީ އަންގާފައެވެ.\nމި މައްސަލައާއި ގުޅިގެން ކުރިޔަށް ގެންގޮސްފައިވާ ތަހުގީގުގައި ފާހަގަ ކޮށްފައިވާ ކަންކަމަށް ބަލާއިރު މުމްބާއީގައި ޖިއާ އޭނާގެ ގޭގައި އަމިއްލައަށް މަރުވެފައި އޮއްވަ ފެނުނުއިރު، ގައިގައި ބާރަށް ހިފަހައްޓާފައި ހުރިކަން އެނގޭ ނިޝާންތަކާއި، މަރުވުމުގެ ދެތިން ގަޑިއިރު ކުރިން ޖިއާ ލައިގެން ހުރި ޓްރެކްޝޫޓް ނުފެނުން ފަދަ ކަންކަމުގެ ސަބަބުން މީހަކު އޭނާ މަރާލީކަމަށް ޖިއާގެ އާއިލާއިން ތުހުމަތުކުރެއެވެ.\nޖިއާ މަރުގެ މައްސަލައާއި ގުޅިގެން ޖިއާ ފަސް މަސް ދުވަސް ވަންދެން ލޯބީގެ ގޮތުން ގުޅިގެން އުޅުން ސޫރަޖް ފުރަތަމަ ހައްޔަރު ކޮށްފައިވަނީ 2013ވަނަ އަހަރުގެ ޖުލައި 10ވަނަ ދުވަހުއެވެ. އަދި އޭގެ ފަހުން ކަފާލާތުގެ ދަށުން ސޫރަޖް ދޫކޮށްލައިފައިވާ ކަމަށް ރިޕޯޓުތައް ބުނެއެވެ.\nޖިއާ ފެނިގެންދިޔަ ހިޓް ފިލްމުތަކުގެ ތެރޭގައި ގަޖިނީ، ހައުސްފުލް ފަދަ ފިލްމުތައް ހިމެނެއެވެ.\nޖުލައި 31, 2021 17:09\nތިމަރުތަކުގެ ވާހަކަދެއްކުމަވުރެ މާރަގަޅު މިރާއްޖޭގެ ހިގާފައިވާ ރޯޔަލް މަރުތަކާއި ދެންވެސް ހިގާފައިވާ މަރުތައް ބެލުމަށް އުޅުނިއްޔާ އޭރުން


Kudayas Lasnukurahvaa Eyge Hagguverinnah Hawaalu Kurahvaa | Fenvaru Online\nލަސްނުކުރައްވާ އޭގެ ޙައްޤުވެރިންނަށް ޙަވާލުކުރައްވާ\n17:36 - 26 ޖޫން 2020 -0ކޮމެންޓް\nއެންމެވެސް ޤަބޫލުކުރާނެގޮތުގައި މިއަދަކީ ދިރުއުޅުމުގެ ވަށްޓަފާޅި ބަދަލުވެ ބޮޑެތިގޯތިތައްދޫކޮށް މަތިމައްޗަށްހުރި ގޮޅިތަކެއްގައި އުޅެންޖެހިފައިވާ ޒަމާނެކެވެ. މިއަދަކީ މަސްދޯނި ދުއްވާ މަސްވެރިންވެސް އެމީހުންގެ އަނބިންލައްވައި މަސްކައްކާ ރިހާކުރު ކައްކާ ޒަމާނެއްވެސް ނޫނެވެ. މިއަދު މިވަނީ މަސްވެރިން މަހަށްދިޔުމުގެ ވަށްޓަފާޅިވެސް ބަދަލުވެ ކޮންމެ މަސްވެރިއަކަށްވެސް އޮޑީގައި ހަމަޖެހިލައިގެން ނިދާލެވޭނެ އިންތިޒާމުވެސް ހަމަޖެހިފައެވެ. އަދި އަމިއްލަ ކާރުގައި ބަދަރަށްއައިސް ހެދުން ބަދަލުކޮށްލައިގެން މަހަށްގޮސް އަނބުރާއައިސް ނަލަހެދުމުގައި އަނެއްކާވެސް އަމިއްލަކާރުގައި ގެއަށްދާ ޒަމާނެވެ.\nއެއިރު އަންހެނުންނާއި ތުއްތުކުދިންކޮޅު ތިބޭނީ ސިޓިންގރޫމުގައި ޓީވީ ޝޯވްތައް ބަލާށެވެ. ފިރިމީހާ ގެއަށް އައިކަމެއް އަދި ކާންދޭންވާނެކަމެއް އަނބިން ވިސްނައި އެކަމަށް ވަގުތުހުސްކުރާ ޒަމާނެއްވެސް ނުމެ ނޫންމެއެވެ. މިއަދު މިވަނީ ފިރިންނާއި އަނބިންގެ ހަމަހަމަކަން ދުނިޔެއަށް އާންމު ވެފައެވެ.\nއަޅުގަނޑުމެން މިއަދު މުޅިދުނިޔެއިންވެސް މިސާލު ނަގަމުންމިދާ ސިންގަޕޯރ ގައި ވެސް ފުރަތަމަ ބޯހިޔާވަހިކަން ތަރައްޤީކުރީ ވަރަށްކުދި ހަމަ 500 ވަރަކަށް އަކަފޫޓްގެ ފުލެޓް ތަކެއްގައެވެ. މިއަދު އަޅުގަނޑުމެން ދިވެހިންގެ ދިރިއުޅުން ފުލެޓްގެ މާހައުލަށް ބަދަލުވާއިރު ސަރުކާރަށް ކެރިފޯރުންހުރި މިންވަރުއެއީ ރައްޔިތުންވެސް ޝުކުރުކޮށް ބަލައިގަންނަން ޖެހޭނެ މިންވަރެވެ.\nމިދެންނެވި ސިންގަޕޯރގައި އެބައިމީހުން ދިރިއުޅުނީ ގޭގައި ބޭނުންކުރާ ތެލިތަށި އެލެކްޓުރި އަދި ހިފައިގެންގުޅޭ ސާމާނުތައް ވީހައިވެސް މަދުން ބޭނުންކޮށްގެންނެވެ. އެހެންކަމުން މިއަދުގެ މިދަތިޙާލުގައި ދިވެހިންވެސް ލިބުނު ތަންކޮޅުގެ ބޭނުންހިފައި ޝަކުވާނުކޮށް ޚަރަދުތައްކުޑަކޮށް އެހެންދުވަހަކުން ދިރިއުޅުންތަނަވަސް ތަނަކަށް ބަދަލުކުރާނެ ތަނަވަސްކަމެއް ހޯދުމަށް ފަހަށް ރަށްކާކުރަން މިއަދުމިވަނީ ބޭނުންވެފައެވެ.\nދިވެހި ރައްޔިތުން ޤަބޫލުކުރާނެގޮތުގައި ރައީސް ޔާމީންގެ ސަރުކާރުން ހުޅުމާލޭގައި އަޅުއްވައިދެއްވި 7000 ފުލެޓަކީ ވަރަށްކުދި އަދި އެހައިމެ ތަނަވަސްކަންކުޑަ ތަންތަނެވެ. އަޅުގަނޑު ޤަބޫލުކުރާގޮތުގައި އެމަނިކުފާނު އެގޮތަށްނަމަވެސް އެ 7000 ފުލެޓް އެޅުއްވީ ވަގުތީގޮތުންނަމަވެސް މާލޭގެ ގެދޮރުގެ ކުލީގެ ޙާލަތު ހަމައަކަށްއަޅުއްވައި ދެއްވައި ދަތިހާލުގައި 600 ވަރަކަށް އަކަފޫޓްގެ ފުލެޓެއްގައި ވިއްސަކަށް މީހުން ދިރިއުޅެމުންއައި ހާލަތު ބަދަލުކޮށް ކޮންމެ ކުޑަ ޢާއިލާއަކަށް ދިރިއުޅެވޭނެ ވަގުތީ ހަމަޖެހުމެއް ހޯއްދަވައިދެއްވުމުގެ މަތިވެރި މަޤުޞަދުގަ އެވެ.\nފިކުރުބޮޑުވެ ގޮތްހުސްނުވެ ޝަކުވާ ނުކުރައްވައި އެފުލެޓްތަކަށް ވަޑައިގެން މާދަމާ އެއަށްވުރެ ތަނަވަސް ގެދޮރަށް ވަޑައިގަތުމުގެ އުންމީދުގައި ފަހަށް ރައްކައު ކުރައްވާށެވެ. މިއަދުގެ ޅަދަރިން މާދަމާބޮޑެތިވެ މިއަދު މަންމައާއި ބައްޕަ އެކުދިންނަށް ތަޢުލީމް ހޯއްދަވައިދެއްވުމަށް ތަޖްރިބާކުރެއްވި ބޮޑު ޤުރުބާނީ ހަނދާންކޮށް އެކުދިންގެ މަންމައާއި ބައްޕަ މުސްކުޅިވާދުވަހު ތަނަވަސް ޙާލަތުގައި ގެންގުޅޭނެކަމުގެ ފޮނިއުއްމީދުގައެވެ.\nހަމަމިއާއެކު ސަރުކާރަށް ކިރިޔާވެސް ކެރިފޯރުންތެރިކަން ހުރިނަމަ މި 7000 ފުލެޓްގެ ތެރެއިން 3000 ފުލެޓްދެއްވަންވީ ވަޒީފާއެއް ނުލިބިގެން މާލެއަށް ހިޖްރަކުރި ސަރުކާރުގެ ސިވިލް ސާވަންޓުންނަށް މުޅިންހިލެއެވެ. އެއީ ސަރުކާރުގެ ވަޒީފާ ދޫކޮށްލިއަސް އަދި ހަމަޖެހިފައިވާ އުޞޫލުން ވަކިކުރިއަސް އެތަންތަން ސަރުކާރަށް އަނބުރާދޭންޖެހޭ އުޞޫލުންނެވެ. އެއިރުން ސަރުކާރުގެ މުސާރަ ކުޑަކަމުން ކުރަމުންއައި ޝަކުވާއަށް ކޮންމެވެސް ވަރެއްގެ ލުޔެއް ލިބޭނެއެވެ. މިއަދުގެ މިޙާލަތުގައި ސަރުކާރުގެ މުވައްޒަފުންގެ މުސާރަ ބޮޑުކުރުމަކީ ކުރެވިދާނެކަމެއްވެސް ނޫނެވެ. މިއަދުގެ މުސާރަތަށް ބޮޑުކުރައްވާ ދުވަހަކުން އެބޮޑުކުރެއްވި ޢަދަދެއް މިދެންނެވި ފުލެޓްދިން ފަރާތްތަކުން ކެނޑިވެސްދާނެއެވެ.\nސިޔާސީ ޕާޓީތަކަކީވެސް ޤައުމު ފަސާދަކުރަން ސަރުކާރުގެ ބަޖެޓުން ޚަރަދުކުރާ އޮނިގަޑެއްނޫނެވެ. އަބަދުވެސް ޤައުމުގެ ހަމަޖެހުމާއި ރައްޔިތުން ބިނާކުރަން މަސައްކަތްކޮށް ޤައުމުގެ ހަމަޖެހުމާއި ކަރާމަތަށް ވިސްނެވުން ރަގަނޅުވާނެކަމަށް އަޅުގަނޑު ދެކެމެވެ. ހަމައެފަދައިން އެ ފުލެޓްތައް ބިނާކުރުމުގައި ކަރަޕްޝަނުގެ ޢަމަލެއް ހިންގާފައިވާނަމަ އުޞޫލުގެ ތެރެއިން ފިޔަވަޅު އެޅުއްވުމަށްވެސް ގޮވާލަމެވެ.\nމިއަދުމިވަނީ ގެދޮރުގެ ދަތިކަން އިންތިހާއަށްގޮސް ރައްޔިތުންގެ ދިރިއުޅުމުގެ ޙާލަތު ވަރަށްނިކަމެތިވެފައެވެ. ވީމާ އަޅުގަނޑުދަންނަވާނީ ވީހާވެސް އަވަހަކަށް މި ފުލެޓްތަށް އެހުރިގޮތަކަށް ރައްޔިތުންނަށް ދެއްވަވާ ސަރުކާރުގެ ފަރާތުން އެ އިމާރާތްތަކުގެ ސަލާމަތީ ކަންކަން (އަލިފާނުގެ) ފުރިހަމަކުރެއްވުމަށެވެ.\nރައްޔިތުން ޤަބޫލުކުރާނެގޮތުގައި ފުލެޓްތައް އެހުރިގޮތަކަށްނިމި ފާއިތުވެމިދާ ދެއަހަރަކީ އެބައިމީހުންގެ ހިތްތަކުން ސަރުކާރުގެ މައްޗަށް ނުރުހުން ބަންޑުންކޮށްލާނެ ދިގު ދުވަސްތަކެކެވެ. ފުލެޓްތައް ހުރިގޮތް މިހާރުމިވަނީ ހާމަވެފަ އެވެ. ވީމާ އެކަމުގެ ޝަކުވާއެއް އޮތްނަމަ ކުރާނީ ރައީސް ޔާމީނުގެ ސަރުކާރަށް ކަމަށް ޤަބޫލުކުރެވެ އެވެ. ފުރަތަމަވެސް ލަސްނުކުރައްވައި ފުލެޓްތައް އޭގެ ޙައްޤުވެރިންނަށް ޙަވާލުކުރެއްވުމަށް ގޮވާލަމެވެ. އިންސާނުންނަކީ ކެތްތެރިކަންކުޑަ ބޭނުންތައް ގިނަ ބައެއްކަން އެންމެންވެސް ދަންނަންޖެހެއެވެ.\nލިޔުނީ އޯކޭ ޒާޙިރު 2020\nހިޔާ މަޝްރޫއުހުޅުމާލެހުޅުމާލެ ފުލެޓް\nޢަލީ ރަމީޒުގެ ޓްވީޓާއިއެކު، ރައީސް ނަޝީދުގެ ކެއްތެރިކަން "ކޮޅުންލައި" ބޮޑެތި "އިތުރުފުޅު" ތަކެއް؟!\nހުޅުމާލެ' ފުލެޓުތައް އަޅާފައިވަނީ ކުދި ކޮތަރު ކޮށި ތަކެއް ގޮތަށް: ރައީސް ނަޝީދު\nސަރުކާރުގެ ނާގާބިލުކަމަށް ފްލެޓްތަކުގެ ހައްގުވެރިން ޖަވާބުދޭނީ "އޮޅުމަކުން" ނޫން! މުޢިއްޒު\nކޮވިޑް19: ހިޔާ މަޝްރޫޢުގެ ދިރިއުޅުމުގެ ހާލަތު ބެލުން ވަގުތީގޮތުން މެދުކަނޑާލައިފި


Fiyoaree Rayyithun Palestine Ah 30,000 Ah Vure Gina Rufiyaa Hadhiyaakoffi - AO News\nފިޔޯރީ ރައްޔިތުން ފަލަސްތީނަށް 30،000 އަށް ވުރެ ގިނަ ރުފިޔާ ހަދިޔާކޮށްފި\nފަލަސްތީނުގެ ރައްޔިތުންނަށް އެހީތެރިކަން ފޯރުކޮށްދިނުމުގެ ގޮތުން ގދ. ފިޔޯރީ ރައްޔިތުން 30،000 އަށް ވުރެ ގިނަ ރުފިޔާ ހަދިޔާކޮށްފިއެވެ.\nސޮސައިޓީ ފޯރ ފިޔޯރީ ޔޫތު އެންޑް ކޮމިއުނިޓީ އެމްޕަވަރމަންޓް (ސްފައިސް) އިން އިސްނަގައިގެން އިންޓަނޭޝަނަލް އެއިޑް ކެމްޕެއިން (އައި.އޭ.ސީ) އާއި ގުޅިގެން ފިޔޯރީގައި ބެހެއްޓުނު ފަންޑު ފޮށްޓަށް އެރަށު ރައްޔިތުންގެ ބޮޑު ތަރުހީބެއް ލިބި 32،453.75 ދިވެހި ފައިސާ ވަނީ ލިބިފައެވެ. އަދި މިހާރު މި ފައިސާ ވަނީ އޮންލައިން އައި.އޭ.ސީ ގެ އެކައުންޓަށް ފޮނުވާފައެވެ.\nމިއަދު ހަވީރު ފިޔޯރީ ކައުންސިލުގެ އެއްބާރުލުމާއެކު އެރަށު ބަނދަރު ސަރަހައްދުގައި ކުރިއަށްގެންދިޔަ މިހަރަކާތުގައި، ފަލަސްތީނުގެ ރައްޔިތުނާއެކު ތިބިކަން ހާމަކޮށްދޭ ފްރޭމެއްގައި އެރަށު ރައްޔިތުން ފޮޓޯ ނެގުމުގެ ފުރުސަތު ހުޅުވާލެވުނެވެ. އަދި ހަރަކާތުގައި ބައިވެރިވި ބޭފުޅުންގެ ޝުޢޫރު ފާޅުކުރުންވެސް މިހަރަކާތުގެ ތެރެއިން ކުރިއަށްދިޔައެވެ.\nމިހަރަކާތަށްފަހު އޭ.އޯ ނިއުސް އަށް މައުލޫމާތު ދެއްވަމުން މިހަރަކާތް ރާވައި ހިންގުމުގައި އިސްކޮށް ހަރަކާތްތެރިވި އެޖަމިއްޔާގެ ރައީސާ ރުއުޔާ މުސްތަފާ ވިދާޅުވީ މިއީ އެޖަމިއްޔާއިން ކުރިއަށްގެންދިޔަ އެންމެ ބޮޑު ހަރަކާތް ކަމަށާއި ރަށުގެ ކުދިބޮޑު އެންމެހާ ބޭފުޅުންގެ ފަރާތުން މިކަމަށް ލިބުނު ތަރުހީބު ފާހަގަކޮށް ޝުކުރު އަދާކޮށްފައެވެ. އަދި ކޮވިޑް-19 ގެ އާލަމީވަބާ ގދ. އަތޮޅުގައި އޮތް މިދަނޑިވަޅުގައި މިފަދަ ހަރަކާތެއްގައި ބޭނުންކުރަން ހޭންޑް ސެނިޓައިޒަރ ހަދިޔާކޮށްދެއްވި މުޙައްމަދު ޝަހުމަތު އަދި އަޙްމަދު ނަޒީފަށް ރުއުޔާ ވަނީ ވަރަށް ހާއްސަ ޝުކުރެއް ދަންނަވާފައެވެ.\nގދ. ފިޔޯރީއަށް ނިސްބަތްވާ ސްފައިސް ޖަމިއްޔާ އަކީ ޒުވާނުންނާއި މުޖުތަމައު ބާރުވެރިކުރުވުމުގެ މަގްސަދުގައި މިއަރު ރަޖިސްޓަރކުރެވުނު މަދަނީ ޖަމިއްޔާއެކެވެ. އެޖައްޔާއިން ވަނީ މިއަހަރުތެރޭ ހިންގުމަށް ހަމަޖެހިފައިވާ ހަރަކާތްތައް އެރަށު ކައުންސިލާއި އަންހެނުންގެ ތަރައްގީއަށް މަސައްކަތްކުރާ ކޮމެޓީއާއި ހިއްސާކޮށް އެފަރާތްތަކާއި ގުޅިގެން ރަށުގެ ތަރައްގީއަށް ކުރެވިދާނެ ކަންތައްތައް މަޝްވަރާކޮށްފައެވެ. ޅަފަތުގެ ދައުރެއްގައި އޮތް ސްފައިސް ޖަމިއްޔާގެ ހިންގާ ކޮމެޓީގެ މެންބަރުންނަކީ އެރަށުގައި އެކި ފެންވަރުގައި އަމިއްލަގޮތުން އިޖުތިމާއީ ހަރަކާތްތައް ހިންގާފައިވާ ޒުވާނުންތަކެއް ފާހަގަކޮށްލެވެއެވެ.\nއައި.އޭ.ސީފަލަސްތީނުގދ. އަތޮޅުގދ. ފިޔޯރީސްފައިސް\nރަފެލްސް މޯލްޑިވްސްގެ މުވައްޒަފެއް މަރުވެފައި އޮއްވާ ފެނިއްޖެ\nދެކުނުގެ މަސްވެރިން ޗެމްބަރެއްގެ އުއްމީދުގައި!\nޔޫތު މިނިސްޓަރ މަޙްލޫފް، މެންބަރު ސަނީފާއި ބައްދަލުކުރައްވައިފި


Kendhoo ge fenaai narudhamaage masakkai fashaifi\nކެންދޫގެ ފެނާއި ނަރުދަމާ ނިޒާމުގެ މަސައްކަތް ފަށައިފި\nބ. ކެންދޫގެ ފެނާއި ނަރުދަމާ މަޝްރޫއުގެ އަމަލީ މަސައްކަތް ފަށާފައިވާ ކަމަށް އެމްޑަބްލިއުއެސްސީން މިއަދު ބުނެފި އެވެ.\nއެ ކުންފުނިން ބުނީ މި މަޝްރޫއުގެ ދަށުން މިހާރު ކުރިއަށްދަނީ ފެނާއި ނަރުދަމާ ނިޒާމްގައި ހިމެނޭ މައި ނެޓްވޯކްގެ ހޮޅި ވަޅުލުމުގެ މަސައްކަތާއި ފެން ޕްލާންޓް ބެހެއްޓުމަށް ބޭނުންވާ ފެސިލިޓީ އިމާރާތުގެ މަސައްކަތް ކަމަށެވެ. އަދި މި މަޝްރޫއަށް ބޭނުންވާ ހޮޅި އާއި އެހެނިހެން ސާމާނު މިހާރު އެ ރަށަށް ގެންގޮސްފައިވާ ކަމަށް އެ ކުންފުނިން ބުންޏެވެ.\nމި މަޝްރޫއުގައި ހިމެނޭ ފެނުގެ ނިޒާމު ގާއިމުކުރުމުގެ މަސައްކަތުގެ ދަށުން 5.26 ކިލޯ މީޓަރުގެ ފެން ހޮޅީގެ މައި ނެޓްވޯކެއް ގާއިމްކޮށް، އާރުއޯ ފެސިލިޓީއެއް އިމާރާތް ކުރާނެ އެވެ. އަދި ފެން އުފެއްދުމަށްޓަކައި ދެ އާރުއޯ ޕްލާންޓު ބަހައްޓައި ފެން ރައްކާކުރުމަށް ތިން ތާނގީ ބަހައްޓާނެ އެވެ.\nމީގެ އިތުރުން ފެން އެ ރަށުގެ ގެތަކުގައި ފެން މީޓަރު ބަހައްޓައި ކަނެކްޝަން ގުޅައިދިނުމުގެ މަސައްކަތް ވެސް އެމްޑަބްލިއުއެސްސީން ކުރާނެ އެވެ.\nކެންދޫ ނަރުދަމާ ނިޒާމު ގާއިމް ކުރުމުގެ މަސައްކަތުގެ ދަށުން 4.88 ކިލޯ މީޓަރުގެ ނަރުދަމާ މައި ނެޓްވޯކެއް ގާއިމްކޮށް،5މީޓަރުގެ ޕަންޕިން ލައިން އެޅުމާއި ދެ ޕަންޕިން ސްޓޭޝަނާއި ސީއައުޓްފްލޯއެއްގެ އިތުރުން ގެތަކުގައި ޖަންގްޝަން ބަހައްޓައިދީ ނަރުދަމާ ނިޒާމު ވެސް ގުޅުވައިދޭނެ އެވެ.


STO In Rah Rashah Midhiya Mahu 28,124 Basthaage Kaadu Fonuvaifi - Vaguthu\n1 ހަފްތާ ކުރިން ( އޮގަސްޓް 1, 2020 )\nއެސްޓީއޯގެ ކާޑު ގުދަނެއް – ފޮޓޯ: މިހާރު\nމިދިޔަ މަސް ތެރޭގައި ސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން ރަށްރަށަށް 28،124 ބަސްތާގެ ކާޑު ފޮނުވާފައިވާ ކަމަށް އެ ކުންފުނިން ބުނެފިއެވެ.\nއެސްޓީއޯ އިން ބުނީ މިދިޔަ މަހުގެ ރަށްރަށުން 398 އޯޑަރު ލިބިފައިވާ ކަމަށެވެ. އެ އޯޑަރުތަކަށް 11،559 ބަސްތާ ހަނޑުލާއި 3،543 ބަސްތާ ހަކުރާއި 13،022 ބަސްތާ ފުށް ރަށްރަށަށް ފޮނުވާފައިވާ ކަމަށެވެ.\nމީގެއިތުރުން މާލެ ސަރަހައްދަށް 2،034 އޯޑަރު ލިބިފައިވާ ކަމަށް އެސްޓީއޯ އިން ބުންޏެވެ. އެ ކުންފުނިން ބުނި ގޮތުގައި މާލެ ސަރަހައްދަށް ލިބުނު އޯޑަރުތަކުގެ ތެރޭގައި ހިމެނެނީ 21،542 ބަސްތާ ހަނޑުލާއި 4،574 ބަސްތާ ހަކުރާއި 14،007 ބަސްތާ ފުށް ކަމަށެވެ.\nކޮވިޑް-19 އާ ގުޅިގެން ރަށްރަށުގައި ދިރިއުޅެމުންދާ ރައްޔިތުންނަށް ބޭނުންވާނެ ކާބޯތަކެއްޗާއި އެހެނިހެން އަސާސީ މުހިންމު ބާވަތްތައް ފޯރުކޮށްދިނުމަށް އެސްޓީއޯ އިން އަންނަނީ ގިނަ މަސައްކަތްތަކެއް ކުރަމުންނެވެ.\nA brief overview of the supply of staples for July 2020. pic.twitter.com/C5hJil9dGo\n— STO Plc (@stoplc) August 1, 2020\nމިހާރު މުޅި ދުނިޔޭގައި ހަލުވިކަމާއި އެކު ކޮވިޑް-19 ވައިރަސް ފެތުރެމުން ދިޔަ ކަމުގައި ވީނަަމަވެސް ރާއްޖެއިން ކާބޯތަކެއްޗަށް ނުޖެހޭނެ ކަމުގެ ޔަގީންކަން ސަރުކާރުން ވަނީ ދީފައެވެ. މީގެކުރިން ބައެއް ފަރާތްތަކުން ވަނީ ރާއްޖެ ލޮކްޑައުންކޮށް ގެއިން ބޭރަށް ނިކުތުން މަނާ ކޮށްފާނެ ކަމަށް ގިނަ އަދަދެއްގެ ކާޑުގެ ބާވަތްތައް ގަނެ ރައްކާ ކޮށްފައެވެ. އެކަމުގެ ސަބަބުން ފިހާރަތަކުން ކާޑު ލިބުމަށް ކޮންމެވެސް ވަރެއްގެ ދަތިކަމެއް އާއްމު ރައްޔިތުންނަށް ކުރިމަތިވިއެވެ.\nއެހެންކަމުން މީގެކުރިން އެސްޓީއޯ އިންވެސް އަދި ސަރުކާރުގެ ކަމާ ގުޅުންހުރި ވަޒީރުންވެސް ވަނީ އެފަދަ ކަންކަން ކުރުން ހުއްޓާލުމަށް އިލްތިމާސްކޮށްފައެވެ.


Healthy Food | Mihaaru\nއަޖުމަ ބަލައިލަން ދޮންކެޔޮ ޕާނެއް ފިހަމާ\nމި ދުވަސްކޮޅު ގޭގައި ތިބެން ޖެހުމަކީ އެކި ވައްތަރުގެ ކާނާ ތައްޔާރުކޮށްގެން ބޭނުން ކުރެވޭނެ ދުވަސްކޮޅެކެވެ. މިއީ އެއްގޮތަކުން ވަރަށް ރަނގަޅު ކަމަކަށް ވާނެ އެވެ. ސަބަބަކީ އަމިއްލަ އަށް ކައްކާލައިގެން ވީހާ ވެސް ތާޒާކޮށް ކާން ފުރުސަތު ލިބުމެވެ.\nދިފާއީ ނިޒާމު ވަރުގަދަކޮށްދޭ ސޫޕް\nކޮރޯނާވައިރަހާ ހަނގުރާމަކުރަމުންދާ މި ދުވަސްކޮޅު ކެއުމަށް ވެސް ރަނގަޅު ބަދަލެއް ގެނައުން ވަރަށް ބުއްދިވެރި އެވެ. އެގޮތުން ސިއްހީ ތަޖުރިބާކާރުންނާއި ޑައިޓީޝަނުން ދޭ އިރުޝާދުތަކާ އެއްގޮތަށް ދިފާއީ ނިޒާމު ވަރުގަދަކޮށްދޭ ކާނާ އަށް މި ދުވަސްވަރު ދޭ ސަމާލުކަން ބޮޑެވެ.\nހެނދުނު ނާސްތާއަށް ސީރިއަލް އަށްވުރެ ޕިއްޒާ ރަނގަޅު؟\nހަކުރުލީ ސީރިއަލަށް ވުރެ ޕިއްޒާ ފޮއްޗެއް ހެނދުނުގެ ނާސްތާއަށް ކެއުމުން ސިއްހަތަށް މާ ފައިދާ ކުރާނެ ކަމަށް މަޝްހޫރު ޑައިޓީޝިއަން ޗެލްސީ އަމެރް ވިދާޅުވެއްޖެ އެވެ.


Ethah Vaahaka Eh Kiyaidhey Mi Photo Ge Hageegai Engeytha? - Vaguthu\nއެތައް ވާހަކައެއް ކިޔައިދޭ މި ފޮޓޯގެ ޙަޤީޤަތް އެނގޭތަ؟\nމިއީ މީގެ ދުވަސްކޮޅެއް ކުރިން ފޭސްބުކާއި، މީސް މީޑިޔާގެ އެހެން މަންސަތަކުގައިވެސް ވަރަށް މަޝްހޫރުވެގެން ދިޔަ ފޮޓޯއެވެ. އެތައް ބައެއްގެ މެދުގައި މަޤުބޫލުވެގެން ގޮސް، މަޝްހޫރު ފަރާތްތަކުންވެސް ޝެއަރކޮށް، ރިޓްވީޓް ކުރި ފޮޓޯއެއްވެސްމެއެވެ. ތެދު ތެދަށް ބުނާކަމުގައިވާނަމަ، މިއީ އެތައް ބަޔަކު އަސަރުކުރުވި، އެތައް ވަރުގަދަ މެސެޖުތަކެއްވެސް ފޯރުކޮށްދިން ފޮޓޯއެއްމެއެވެ.\nފޮޓޯއިން ފެންނަނީ ކޮލެޖެއްގެ ދަސްވެނިވުމުގެ ރަސްމިއްޔާތަށްފަހު، ޒުވާން ފިރިހެނަކު، ބައިސްކަލު ގާޑިޔަލެއްގައި އޭނާގެ މައިންބަފައިން ގެންނަ ފޮޓޯއެވެ. ފޮޓޯ އިން ފެންނަ ގޮތުގައި ގްރެޖުއޭޝަން ކެޕު އަޅޫވާފައި އޮތީ ފިރިހެން މީހާގެ މަންމަގެ ބޮލުގައެވެ. ބައްޕަ ހުރީ ގްރެޖުއޭޝަން ގައުނު ލައްވާފައެވެ.\nމައުލޫމާތު ލިބިފައިވާ ގޮތުގައި މިއީ ހަމަ ހަޤީޤަތުގައިވެސް ހިނހާފައިވާ ކަމެކެވެ. ފޭސްބުކުގައި އާއްމުވި ފޯސްޓުތަކުން ބުނާގޮތުގައި މި ބަންގްލަދޭޝްގެ ޑާކާ ޔުނިވާސިޓީ އިން އިންޖިނިއަރިންގެ ދާއިރާއިން ދަސްވެނިވި މީހެކެވެ. އެނގިފައިވާ ގޮތުގައި، މި ޒުވާން ފިރިހެން މީހާގެ ނަމުގެ ގޮތުގައިވެސް އެކި ފަރާތްތަކުން ގެނެސްފައިވަނީ އެކި ނަންނަމެވެ.\nއެގޮތުން، މިއީ ޑާކާ ޔުނިވާސިޓީގައި އިންޖިނިއަރިންގެ ދާއިރާއިން ތައުލީމު ހާޞިލު ކުރި ހިސާމުއްދީން ޚާން ނަމަކަށް ކިޔާ މީހެއްކަމަށްވެސް ގެނެސްދީފައިވެއެވެ. އެހެންނަމަވެސް، ހަޤީޤަތުގައި މި މީހާގެ ނަމަކީ ވަލީއުﷲ އެވެ. އަދި، އޭނާ ތައުލީމު ހާޞިލުކޮށްފައިވަނީ އެކައުންޓިންގ އާއި އިންފޮމޭޝަން ސިސްޓަމްގެ ދާއިރާއިންނެވެ.\nމިކަމާ ގުޅޭގޮތުން، ވަލީއުﷲ ބުނެފައިވާ ގޮތުގައި، މަންމަގެ ބޮލުގައި ގްރެޖުއޭޝަން ކެޕް އަޅާފައިވަނީ، އެއީ ދިރއުޅުމުގެ ތާޖުކަމުގައި ބެލެވޭތީއެވެ. އަދި، ބައްޕަ، ގްރެޖުއޭޝަން ގައުނު ލައްވާފައިވަނީ ދިރިއުޅުމުގައި ދިމާވާ ކަންކަމުން ހިމާޔަތް ކުރާތީކަމުގައެވެ.\nއޭނާ އިތުރަށް ބުނެފައިވާ ގޮތުގައި އެގޮތަށް ގާޑިޔަލެއްގައި ފޮޓޯ ނަގާފައިވަނީ އެއީ އެއްގޮތަކަށްވެސް ގާޑިޔާ ދުއްވާ ބަޔަކަށް ވާތީ ނޫންކަމަށްވެސް ބުނެފައިވެއެވެ. އެހެންނަމަވެސް، ބައެއް ފަރާތްތަކުން އެގޮތަށް ވާހަކަ ދައްކަމުންދާކަމަށް ވަލީއުﷲ ބުނެފައިވެއެވެ. ވަލީއުﷲ އިތުރަށް ބުނެފައިވާ ގޮތުން، އޭނާގެ ބައްޕައަކީ ދަނޑުވެރިއެކެވެ.\nކޮންމެ ގޮތެއްވިކަމުގައިވިޔަސް، މިއީ އެތައް ވާހަކައެއް ކިޔައިދޭ ތަސްވީރެކެވެ.\nއޮކްޓޯބަރ 20, 2018 12:25\nއޮކްޓޯބަރ 20, 2018 14:07\nތީވަރައް ވާހަކައިނގޭ.މިހާރު ނަހުލާއް ތިވާހަކައިން ޓީވީ3ފުލްސީރީޒްެއެއް އުފެއްދޭނެ.\nތޮފީގެވާހަކަޔާ ގައުނުގެވާހަކަޔާ ގާޑިޔާގެވާހަކަ.


"FasNafsu" launch kohfi\n"ފަސްނަފުސު" ލޯންޗު ކޮށްފި\nމަޝްހޫރު ރޮކް މިއުޒިކް ބޭންޑް "އީމާންސް ކޮންސްޕިރަސީ" ގެ އައު އަލްބަމް "ފަސްނަފުސު" ލޯންޗު ކޮށްފި އެވެ.\nމީގެ ހަތް އަހަރު ކުރިން އުފެދުނު "އީމާންސް ކޮންސްޕިރަސީ" ގެ މިއީ ދެވަނަ އަލްބަމެވެ. އެ ބޭންޑުން ފުރަތަމަ އަލްބަމް ނެރުނީ ބޭންޑްގެ ނަމުގައެވެ. މިފަހަރުގެ މި އަލްބަމަކީ މިއުޒިކަށް ލޯބިކުރާ ދިވެހި ޒުވާނުން ވަރަށް ބޮޑަށް އިންތިޒާރު ކުރި އަލްބަމެވެ.\nޒުވާނުންގެ މެދުގައި މަގުބޫލް ލަވަތަކެއް މިހާތަނަށް އުފެއްދި ބޭންޑްގެ ދެވަނަ އަލްބަމް ލޯންޗުކޮށްފައިވަނީ މިރެއެވެ. "ފަސްނަފުސު" އަލްބަމްގައި ހިމެނެނީ ފަސް ލަވަ އެވެ. އެ ލަވަތައް މިހާރު ލަވަފޮށި އެޕް އަދި ސައުންޑް ކްލޯޑުން އަޑުއަހާ ލެވޭނެ އެވެ. އަދި "އީމާންސް ކޮންސްޕިރަސީ" ވެބްޕޭޖް މެދުވެރިކޮށް ލަވަތައް ޑައުންލޯޑްވެސް ކުރެވޭނެ އެވެ.\n"އީމާންސް ކޮންސްޕިރަސީ" ގެ އޮފިޝަލަކު ބުނީ "ފަސްނަފުސު" އަލްބަމަކީ ފޭނުންނަށް ދިން ހަދިޔާއެއް ކަމަށެވެ.\n"މިއީ ކޮވިޑްގެ މި ހާލަތުގައި ހުރިހާ ރައްޔިތުންނަށް ހާއްސަކޮށް އަޅުގަނޑުމެންގެ ފޭނުންނަށް ދިން ގިފްޓެއް. އުންމީދު ކުރަނީ މި ގިފްޓް ހުރިހާ އެންމެންނަށްވެސް ކަމުދާނެ ކަމަށް،"\nމިރޭ ލޯންޗުކުރި "ފަސްނަފުސު" އަލްބަމްގެ ލަވަތަކަށް ވީޑިއޯ ތައްޔާރު ކުރުމުގެ ވިސްނުންވެސް އެ ބޭންޑުން ގެންގުޅެއެވެ. އަދި އަންނަ އަހަރު އިތުރު ލަވަތަކެއް ބެލުންތެރިންނާއި ހަމައަށް ގެނެސްދިނުމަށް މަސައްކަތް ކުރާނެ އެވެ. ކޮވިޑްގެ ސަބަބުން މެދުކެނޑިފައިވާ އެ ބޭންޑްގެ ޝޯތައްވެސް އަންނަ އަހަރު ބޭއްވުމަކީ އުންމީދެކެވެ.\n"ފަސްނަފުސު" ލޯންޗު ކުރުމުގެ ކުރިން ކާމިޔާބު ކެންޕެއިނެއްވެސް އެ ބޭންޑުން ވަނީ ކޮށްފައެވެ. މާލޭގެ އެކި ސަރަހައްދުތަކުގައި "ފސނފސ" ޖަހާ ތަފާތު ކެންޕެއިނެއް ކުރިއެވެ. ވަރަށް ގިނަ ބަޔަކު ވަނީ އެއީ ކޮން ކޮންޕެއިނެއްތޯ ސުވާލުކޮށްފައެވެ.\nއެމްއެސްޕީއޭ އިން ސްކްރިޕްޓް ރައިޓިން ވޯކްޝޮޕެއް\nރަވީ އާއި ރިޝްމީ ވަރިވެއްޖެ


ހިލޭފިރިހެނުންނާއި ހިލޭއަންހެނުން އަތާ އަތް ޖޯޑުކޮށް ސަލާމް ކުރުމަކީ ކަނޑައެޅިގެން ޙަރާމްކަމެއް ކަމުގައި މުޢުތަބަރު އެންމެހާ ޢިލްމުވެރިން އެބަސްވެލައްވައެވެ. އަދި އެންމެ ހެއުތިންޤަރުނުގެ ބޭފުޅުންކަމުގައިވާ، ޞަޙާބީންނާއި ތާބިޢީންނާއި ތަބަޢައްތާބިޢީންގެ މަންޙަޖަކީވެސް މިއީއެވެ. ޞަލަފުއްޞާލިހުންގެ މަންޙަޖަކީވެސް ހަމަމިއީއެވެ. ހިލޭއަންހެނުންނަކީ، އެމީހުން ނިވައިނުވެތިބޭ ޙާ\nހިލޭ އަންހެނުންނާ އަތްޖޯޑުކޮށް ސަލާމްކުރުން ހުއްދައެއްނޫނެވެ.\nލިޔުނީ: ޢާޒިމް ޚާލިދު/ ވާދީ ބ.ހިތާދޫ | 10 ނޮވެންބަރ 2013\nހިލޭފިރިހެނުންނާއި ހިލޭއަންހެނުން އަތާ އަތް ޖޯޑުކޮށް ސަލާމް ކުރުމަކީ ކަނޑައެޅިގެން ޙަރާމްކަމެއް ކަމުގައި މުޢުތަބަރު އެންމެހާ ޢިލްމުވެރިން އެބަސްވެލައްވައެވެ. އަދި އެންމެ ހެއުތިންޤަރުނުގެ ބޭފުޅުންކަމުގައިވާ، ޞަޙާބީންނާއި ތާބިޢީންނާއި ތަބަޢައްތާބިޢީންގެ މަންޙަޖަކީވެސް މިއީއެވެ. ޞަލަފުއްޞާލިހުންގެ މަންޙަޖަކީވެސް ހަމަމިއީއެވެ. ހިލޭއަންހެނުންނަކީ، އެމީހުން ނިވައިނުވެތިބޭ ޙާލުގައްޔާއި ނިވައިވެތިބޭ ޙާލުގައިވެސް އެމީހުންނަށް ބެލުންވެސް ފިރިހެނުންނަށް މަނާކުރައްވާ ޙަރާމް ކުރައްވައިފައިވާކަމެކެވެ. ވީއިރު އެކަބަނލުންގެ ގައިގެ ތަނަކު ބީހުން ހުއްދަވާނީ ކޮންފަދައަކުންތޯއެވެ؟ ޝައްކެއްނެތް ހުއްދަވާނޭ ހަމައެއްވެސް ގޮތެއްނޯންނާނެއެވެ.\nއެބޭކަލަކަށް ތަބަޢަވުމަށް ﷲ ސުބުޙާނަހޫ ވަތަޢާލާ އަހަރުމެންގެ މައްޗަށް ވާޖިބުކުރެއްވި އަހަރުމެންގެ ލޮބުވެތި ޙަބީބް ރަޙްމަތައްލިލް ޢާލަމީން މުޙައްމަދު صلى الله عليه وسلم ގެ މޫރިތި، ނަމޫނާއިންފުރިގެންވާ ޙަޔާތްޕުޅައް ބައްލަވައިލައިފި ކަމުގައިވާނަމަ އެނގިގެންދަނީ، އެކަލޭގެފާނުންގެ އަތްޕުޅު ދުވަހެއްގައިވެސް ހިލޭ އަންހެނެއްގެ އަތްޕުޅުގައި ނުބީއްސަވާކެމެވެ. އަޅުގަނޑުމެންނަށް އެކަން އެނގިގެންދަނީ އުއްމުލް މުއުމިނީން ޢާއިޝާ (رضي الله عنها) ގެ ކިބައިން ރިވާވެގެން އައިސްފައިވާކަމަށް ބުޚާރީއާއި މުސްލިމް އެދެބޭކަލުންގެ ޞަޙީޙުގައި ގެންނަވައިފައިވާ މިބަސްފުޅުންނެވެ. (لا والله ما مست يد رسول الله صلى الله عليه وسلم يد امرأة قط.) متفق عليه މާނައީ: "ﷲ ގަންދީ ހުވާކޮށް ބުނަމެވެ. ރަސޫލުﷲ صلى الله عليه وسلم ގެ އަތްޕުޅު ދުވަހަކުވެސް ހިލޭއަންހެނެއްގެ އަތުގައި ނުބީއްސަވައެވެ." އަދިވެސް ރަސޫލުﷲ صلى الله عليه وسلم ގެ ކިބައިން ރިވާވެގެންވާކަމަށް އިބްނު މާޖާ އެކަލޭގެފާނުގެ ސުނަންގައި ގެންނަވައިފައިވެއެވެ. (إِنِّي لَا أُصَافِحُ النِّسَاءِ) رواه ابن ماجة. މާނައީ: "ހަމަކަށަވަރުން ތިމަންކަލޭގެފާނު ހިލޭއަންހެނުންނާއި އަތާއިއަތްޖޯޑުކޮށް ސަލާމް ނުކުރަށްވަމެވެ." އިސްލާމްދީނުގެ މިމަތިވެރި ޝިޢާރު، ސަލާމްފަތުރަންވީގޮތް އެކަލޭގެފާނުވަނީ އުންމަތައް ވަރަށްވެސް ފުރިހަމަ ގޮތެއްގައި ބަޔާންކޮށްދީފައެވެ. ފިރިހެނުން އަންހެނުންނަށް އަންހެނުން ފިރިހެނުންނަށް ސަލާމް ކުރަންވީ ގޮތް އަޅުގަނޑުމެންނަށް އެނގިގެންދަނީ ޢައިޝަތުގެފާނުގެ ކިބައިން އަލްއިމާމުލް ބުޚާރީ އެކަލޭގެފާނުގެ ޞަޙީހުގައި ލިޔުއްވައިފައިވާ މިޙަދީޘްފުޅުންނެވެ. (كَانَ النبي صلى الله عليه وسلم يُبَايِعُ النِّسَاءَ بِا الْكَلاَمِ-وَمَا مَسَّتْ يَدُ رسولِ اللهِ صلى الله عليه وَسَلَّمْ يَدَ إِمْرَأَةٍ إِلَّا إِمْرَأَةً يَمْلِكُهَا) [البخاري:306] މާނައީ: " رسول اللهِ صلى الله عليه وَسَلَّمْ އަންހެނުންނާއި ބައިއަތު ހިއްޕަވަނީ ބަސްފުޅުންނެވެ. އަތްޕުޅަކުން ނޫނެވެ. އަދި رسول اللهِ صلى الله عليه وَسَلَّمْ ގެ އަތްޕުޅުން ހަމައެކަނި އެކަލޭގެފާނަށް ޙަލާލުވެގެންވާ އަންހެނުންގެ އަތުގައި ނޫނީ ދުވަހަކުވެސް ނުބީހެއެވެ." ބައިއަތު ހިތްޕެވުންފަދަ މުހިންމު ކަންކަމުގައިވެސް އަތްޕުޅު ނުބީއްސަވާއިރު ހަމަ އާދައިގެގޮތަކަށް ސަލާމް ކޮށްލުމަށް އަތާއި އަތްޖޯޑު ކުރުން ހުއްދަވާނީ ކޮންފަދަ އަކުންތޯއެވެ؟ އިސްވެދިޔަ ޙަދީޘްފުޅު އެކަނިވެސް ޙަޤީގަތުގައި މިމަޢުޟޫގައު ފުދެއެވެ. އެހެނީ رسول اللهِ صلى الله عليه وَسَلَّمْ ގެ އަރިހުން ކަމެއްސާބިތުވެއްޖެނަމަ އޭގައި ހިފުން ހުރިހާ މުއުމިނުންނަށް ހުރިހާ މުސްލިމުންނަށް ލާޒިމުވާނެއެވެ. ވާޖިބުވާނެއެވެ. ﷲ ސުބުޙާނަހޫ ވަތަޢާލާ سورة الأحشر ގެ ހަތްވަނަ އާޔަތުގައި ވަހީކުރައްވައިފައި ވެއެވެ. ﴿وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانتَهُوا ۚ وَاتَّقُوا اللَّهَ ۖ إِنَّ اللَّهَ شَدِيدُ الْعِقَابِ﴾ މާނައީ: "އަދި ރަސޫލުﷲ صلى الله عليه وَسَلَّمْ ގެނެސްދެއްވި ކޮންމެ އެއްޗެއްގައި ފަހެ ތިޔަބައިމީހުން ހިފާށެވެ. އަދި އެކަލޭގެފާނު ނަހީކުރެއްވި ކޮންމެ ކަމަކުން ފަހެ ތިޔަބައިމީހުން ދުރުވެގަންނާށެވެ. އަދި ތިޔަބައިމީހުން ﷲ އަށް ތަޤުވާވެރިވާށެވެ. ހަމަކަށަވަރުން ﷲއީ އުޤޫބާތް ގަދަފަވެގެންވާ ރަސްކަލާނގެއެވެ."


Shareeaiy thah nunimey, bandhugai ethah dhuvaheh! | Mihaaru\nކްރިމިނަލް ކޯޓުގެ ކޯޓު ރޫމެއް: ޖިނާއީ މައްސަލަތައް ލަސްވުމުގެ ޝަކުވާ ރާއްޖޭގައި އަބަދުވެސް ބޮޑު -- ފޮޓޯ/މިހާރު\nޝަރީއަތްތައް ނުނިމި ލަސްވެފައި، ބަންދުގައި އެތައް ދުވަހެއް!\n31 ޖުލައި 2019 - 07:31 12 comments\nކޯޓުތަކުން މައްސަލަތައް ނުނިމި ލަސްވުމަކީ ވާހަކައެއް ނޫނެވެ. މަދަނީ މައްސަލަތަކަށް ވުރެ ބޮޑަށް ޖިނާއީ މައްސަލަތައް ކޯޓުތަކުން ނުނިމި އެތައް އަހަރެއް ހޭދަވާ ކަމުގެ ޝަކުވާ ބޮޑެވެ. ޖިނާއީ ކޮންމެ މައްސަލައެއްގައި ވެސް އެއްކޮޅުގައި އޮންނަނީ އަނިޔާ ލިބުނު ފަރާތުގެ ހައްގު ނުވަތަ މުޖްތަމައުގެ ހައްގެވެ. އަނެއްކޮޅުގައި އޮންނަނީ ތުހުމަތުކުރެވޭ މީހާގެ ހައްގެވެ. މައްސަލަތައް ނުނިމި ލަސްވާ ނަމަ، އެއީ ދެ ކޮޅުގެ ހައްގާ ވެސް ގުޅުން ހުރި ކަމަކަށް ވާތީ އެ ޝަކުވާ އަބަދުވެސް ބޮޑެވެ.\nމި ޝަކުވާތަކާ އެކު ޖޭއެސްސީން ދާދި ފަހުން އެކުލަވާލި ރިޕޯޓުގައިވާ ގޮތުން ކްރިމިނަލް ކޯޓުގައި 10 އަހަރު ވެފައިވާ 12 މައްސަލައަކާއި ފަސް އަހަރަށް ވުރެ ގިނަ ދުވަސް ވެފައިވާ 126 މައްސަލައެއް އެބަ އޮތެވެ. އަދި ތިން އަހަރަށް ވުރެ ގިނަ ދުވަސްވީ މައްސަލަތައް ވެސް އެ ކޯޓުގައި ގިނަ އެވެ. ހަމަގައިމު ވެސް، 10 އަހަރު ނުވަތަ ފަސް އަހަރަކީ އެންމެ މަރުހަލާއަކުން މައްސަލައެއް ނިންމަން ދިގު މުއްދަތެކެވެ.\nއެ ރިޕޯޓުގައިވާ ގޮތުން ހުރިހާ އިޖްރާއާތުތައް ފުރިހަމަ ކޮށްގެން ޝަރީއަތް ކުރިއަށް ގެންދިޔަޔަސް، އެންމެ ލަސްވެގެން ހަ މަސް ތެރޭގައި ކޮންމެ މައްސަލައެއް ނިންމެން ވާނެ އެވެ.\nޖިނާއީ މައްސަލަތައް ލަސްވުމުގެ ޝަކުވާ އެންމެ ބޮޑުވަނީ ޝަރީއަތް ނިމެންދެން ބަންދުކޮށްފައި ތިބޭ މީހުންނާ ހަމައިންނެވެ. ބައެއް މައްސަލަތަކުގައި ތުހުމަތުކުރެވޭ މީހާ މުޖްތަމައުގެ ސަލާމަތަށްޓަކައި ބަންދުގައި ބަހައްޓަން ޖެހެ އެވެ. މިސާލަކަށް މީހުން މެރުމާއި ކުޑަކުދިންނަށް ޖިންސީ ގޯނާ ކުރުމާއި ޓެރަރިޒަމާއި މަސްތުވާތަކެތީގެ ބޮޑެތި މައްސަލަތަކެވެ.\nޝަރީއަތް ނިމެންދެން ބަންދުކުރުމަށް ފަހު، މައްސަލަ ނުނިމި ދިގުލައިގެން ނުވާނެ އެވެ. ބައެއް މީހުން ޝަރީއަތް ނިމެންދެން ބަންދުގައި ބައިތިއްބަން އަމުރު ކުރުމަށް ފަހު "ވާނުވާ" ނޭނގި އެތައް އަހަރެއް ހޭދަވެ އެވެ. އަދި އެންމެ ފަހުން މައްސަލަ ނިމޭއިރު ކުށް ސާބިތު ނުވެއްޖެ ނަމަ، ލިބޭނީ އިއާދަ ނުކުރެވޭނެ ވަރުގެ ގެއްލުމެކެވެ. ބައެއް މައްސަލަތަކުގައި ކުށް ސާބިތުވެގެން ހުކުމް އަޔަސް، އަންނަ ހުކުމަށް ވުރެ ބަންދުގައި ހޭދަކުރި މުއްދަތު ދިގުވެފައި ވެސް އެބަ ހުއްޓެވެ.\nމައްސަލަތައް އަވަހަށް ނިންމަން ބާރު އަޅަން ޖިނާއީ އިޖްރާއާތުގެ ގާނޫނުގައި ވަކި މުއްދަތުތަކެއްގެ ތެރޭގައި ޝަރީއަތުގެ އެކި މަރުހަލާތައް ނިންމަން ލާޒިމް ކުރެ އެވެ. ކޯޓަށް މައްސަލަ ހުށަހެޅުމުން ލިޔުންތައް ވަކި މުއްދަތެއްގެ ތެރޭގައި ދޫކޮށް، އިބްތިދާއީ އަޑުއެހުންތައް ފެށުމާއި ދެ ފަރާތާ މަޝްވަރާ ކުރެވިގެން ކަނޑެއެޅޭ ވަކި ތާވަލަކާ އެއްގޮތަށް މެދުކެނޑުމެއް ނެތި ޝަރީއަތުގެ އަޑުއެހުންތައް ކުރިއަށް ގެންދަން ގާނޫނުގައި އޮތަސް އޭގެ އެދެވޭ ނަތީޖާއެއް ނުފެނެ އެވެ.\nޖިނާއީ ޝަރީއަތްތައް ލަސްވާ ސަބަބުތައް ވެސް ބައިވަރެވެ. ދައުވާ ސާބިތު ކުރަން ހުށަހަޅާ ހެކިވެރިން ނުވަތަ މުހިންމު ފަރާތެއް ހާޒިރު ނުކުރެވިގެން ނުވަތަ އެ މީހުން ވީތަނެއް ސާފުނުވެގެން އެތައް ފަހަރަކު އަޑުއެހުންތައް ފަސްކުރުން އާންމެވެ. އަނެއްކޮޅުން ގިނަ އަދަދެއްގެ މައްސަލަތަކާ ހަވާލުވެ ތިބޭ ދިފާއީ ވަކީލުންނަށް އެކި ސަބަބުތަކާ ހެދި އަޑުއެހުންތަކަށް ހާޒިރު ނުވެވިގެން ވެސް އަޑުއެހުންތައް ފަސްކުރަން ޖެހެ އެވެ.\nމީގެ އިތުރުން ބައެއް ފަހަރު ފަނޑިޔާރުންގެ އަދަދު މަދުވުމުން ވޯކް ލޯޑް ބޮޑުވުމާއި ފަނޑިޔާރުންގެ މެދުގައި މައްސަލަތައް ބެހުމުގައި ކޯޓުތަކުން ހަމަހަމަކަން ނުގެންގުޅުމަކީ ވެސް ސަބަބެއްގެ ގޮތުގައި ޖޭއެސްސީގެ ރިޕޯޓުގައި ފާހަގަކޮށްފައިވެ އެވެ. މައްސަލަތައް އަވަސް ކުރަން ޖިނާއީ އިޖްރާއާތުގެ ގާނޫނުގައި ބުނާ ގޮތަށް، މައްސަލަތަކުގެ އަޑުއެހުންތައް ބާއްވާނެ ގޮތުގެ ތާވަލްތައް ދުރާލާ ކަނޑަނޭޅި ހުރިކަން އެ ރިޕޯޓުން އެނގެ އެވެ.\nޖޭއެސްސީގެ ބައެއް މެމްބަރުން: ޖިނާއީ މައްސަލަތަކާ ބެހޭ ރިޕޯޓެއް ތައްޔާރުކުރި -- ފޮޓޯ/މިހާރު\nޝަރީއަތްތައް ލަސްވުމުގެ ވާހަކަ ދައްކާ ނަމަ، ޖޭއެސްސީން ކުރިން އަމަލު ކޮށްފައި ހުރި ގޮތް ވެސް ފާހަގަކޮށްލަން ޖެހެ އެވެ. އެއް ކަމަކީ ދާދި ފަހަކާ ޖެހެންދެން ކުއްލި ކުއްލިއަށް ފަނޑިޔާރުން އެހެން ކޯޓުތަކަށް ބަދަލުކުރުމެވެ. ގިނަ ފަނޑިޔާރުން ކުރެން "ހޭ ވެސް އަހާލުމެއް ނެތި" އެހެން ކޯޓުތަކަށް ބަދަލުކުރުމުން އެ ފަނޑިޔާރަކު ބަލަމުން އައި މައްސަލަތަކުގެ ތެރެއިން ހުކުމާ ހިސާބުގައި ހުންނަ މައްސަލަތައް އެހެން ފަނޑިޔާރަކާ ހަވާލުކުރަން ޖެހެ އެވެ. ނަތީޖާއަކަށް ވަނީ އަލަށް އެ މައްސަލައާ ހަވާލުވާ ފަނޑިޔާރަކު އިތުރު އަޑުއެހުންތައް ބާއްވައި، މައްސަލަ ދިރާސާ ކުރަން އިތުރު ދުވަސްތަކެއް ހޭދަވުމެވެ.\nދެން އޮތީ ގާނޫނުތައް ހުރި ގޮތުން ދިމާވާ މައްސަލަތަކެވެ. މާލެއެކޭ އެއްގޮތަށް ރަށްރަށުގެ މެޖިސްޓްރޭޓް ކޯޓުތަކުން ބަލާ ބައެއް ޖިނާއީ މައްސަލަތަކުގައި ވެސް، ޝަރީއަތް ނިމެންދެން މީހުން ބަންދުގައި ބައިތިއްބަން ޖެހެ އެވެ. އެކަމަކު މެޖިސްޓްރޭޓް ކޯޓެއްގައި އޮތް މައްސަލައަކާ ގުޅިގެން މީހަކު ޝަރީއަތް ނިމެންދެން ބަންދު ކުރަން އެންގިޔަސް، އެ މީހަކު ގެންނަން ޖެހެނީ މާލެއަށެވެ.\nޖިނާއީ އިޖްރާއާތުގެ ގާނޫނު ބުނާ ގޮތުން ޝަރީއަތުގެ މަރުހަލާގައި މީހަކު ބަންދުގައި ބަހައްޓަން ޖެހެނީ ރިމާންޑް ޖަލެއްގަ އެވެ. ޖަލުތަކާއި ޕެރޯލްގެ ގާނޫނު ބުނާ ގޮތުން ރިމާންޑް ޖަލުތައް ބަލަހައްޓާނީ މޯލްޑިވްސް ކަރެކްޝަނަލް ސާވިސް އިންނެވެ. އެފަދަ ޖަލުތައް ހުރީ މާލެ އާއި މާފުއްޓާއި ހިންމަފުށީގަ އެވެ. ރަށްރަށުގައި ހުންނަ ޕޮލިސް ސްޓޭޝަންތަކަކީ ކަސްޓޯޑިއަލް ޖަލުތައް ކަމަށް ވާތީ ޝަރީއަތް ނިމެންދެން ބަންދުކުރާ މީހަކު އެފަދަ ތަނެއްގައި ބަހައްޓަން ގާނޫނު ހުއްދައެއް ނުކުރެ އެވެ.\nއެހެންވެ ކޮންމެ އަޑުއެހުމެއް ތާވަލް ކުރުމުން އެ މައްސަލަ އޮތް މެޖިސްޓްރޭޓް ކޯޓަކަށް އެ މީހަކު ގެންދަން ޖެހެނީ މާލެއިންނެވެ. ކިތަންމެ ދުރުގައި އޮތް ރަށަކަށް ވިޔަސް، އެ އަޑުއެހުމެއް ނިމުމުން އަނެއްކާވެސް ޖެހެނީ އަނބުރާ މާލެ ގެންނާށެވެ. އެކަމަށް ކޮންމެ ފަހަރަކު ކުރަން ޖެހޭ ދަތުރުތަކަށް ބަޖެޓްގެ ދަތިކަން ބޮޑެވެ. މިއީ ދައުލަތުގެ ވަސީލަތްތަކާ ނުބައްދަލު އެކަމަކު ގާނޫނީ ގޮތުން އުފުލަން ޖެހިފައިވާ ބޮޑު ބުރައަކަށް ވުމުގެ އިތުރުން މައްސަލަތައް ކުރިއަށް ގެންދަން ވެސް އޮތް ބޮޑު ހުރަހެކެވެ.\nދަށު ކޯޓުތަކުގެ އިތުރުން އިސްތިއުނާފީ މަރުހަލާގައި ހައި ކޯޓުގައި ވެސް ގިނަ ދުވަސް ވީ މައްސަލަތަކެއް ނުނިމި އެބަ ހުއްޓެވެ. އިސްތިއުނާފް މަރުހަލާއަކީ ހަމައެކަނި ދަށު ކޯޓުގެ ނިންމުން ރިވިއު ކުރާ މަރުހަލާ އެވެ. އާންމު އުސޫލުން ބަލާ ނަމަ އިސްތިއުނާފްގެ މައްސަލަތައް ދަށު ކޯޓުތަކަށް ވުރެ އަވަހަށް ކުރިއަށް ގެންގޮސް، ނިންމާލެވޭނެ އެވެ. އެކަމަކު ހައި ކޯޓުގައި މިހާރު ވެސް ޖިނާއީ ބޮޑެތި ބައެއް މައްސަލަތައް ނުނިމި ލަސްވެފައި އެބަ ހުއްޓެވެ. އޭގެ ތެރޭގައި ހަތަރު ވަރަކަށް އަހަރު ވީ މަރުގެ މައްސަލަތައް ވެސް ހިމެނެ އެވެ.\nދާދި ފަހުން ނެރުނު ރާއްޖޭގެ ޖަލުތަކުގެ އޮޑިޓް ރިޕޯޓުގައި ވެސް ފާހަގަކުރި އެންމެ ބޮޑު އެއް މައްސަލައަކީ ޖިނާއީ މައްސަލަތަކުގެ ޝަރީއަތްތައް ލަސްވެ، ޝަރީއަތް ނިމެންދެން ބަންދުކޮށްފައި ތިބި އެތައް ބަޔަކު "ވާނުވާ" ގައި ގިނަ ދުވަސްތަކެއް ހޭދަކުރަން ޖެހުމެވެ. އެގޮތަށް ބައެއް މީހުން ބަންދުގައި ތިބޭތާ ހަތް އަހަރު ވެފައިވާ ކަމަށް އެ ރިޕޯޓުގައިވެ އެވެ. މިއީ ހުކުމެއް ނައިސް މީހަކު ބަންދުގައި ބަހައްޓަން ދިގު މުއްދަތެކެވެ.\nޖިނާއީ ޝަރީއަތްތައް ލަސްވުމުގެ ކަންބޮޑުވުންތައް ޕްރޮސެކިއުޓާ ޖެނެރަލް ވެސް ވަނީ ފާޅު ކުރައްވައިފަ އެވެ. ރައްޔިތުންގެ މަޖިލީހުގެ ޖުޑިޝަރީ ކޮމެޓީގައި ވާހަކަ ދައްކަވަމުން ޕީޖީ އައިޝަތު ބިޝާމް ވިދާޅުވީ ޝަރީއަތް ނިމެންދެން ބަންދުގައި ތިބި މީހުންގެ މައްސަލަތަކުގެ ތެރެއިން އެކަށީގެންވާ ބާރު މިނެއްގައި ޝަރީއަތްތައް ނުދާ ގިނަ މައްސަލަތަކެއް ހުރި ކަމަށެވެ. އޭގައި ކޯޓުތަކަށް އިދާރީ ގޮތުން ދިމާވާ ސަބަބުތައް ވެސް ހުރި ކަމަށް އޭނާ ވިދާޅުވެފައިވެ އެވެ.\n"ކޮންޓިނިއަސް ޓްރަޔަލްގެ އުސޫލުން ޝަރީއަތްތައް ކުރިއަށް ގެންދަން މިހާރު ޖިނާއީ އިޖްރާއާތުގެ ގާނޫނުގައި ވެސް ބާރުއަޅާ. އެ ކޮންސްޕެޓް ވެސް އެބަ އޮވޭ ލިޔެވިފައި. އެހެން ނަމަވެސް އެގޮތަށް ކުރިއަށް ނުގެންދެވޭ ކަމަށްޓަކައި އަޅުގަނޑުމެންނަށް ފާހަގަވި ކޮންމެ މައްސަލައަކާ ގުޅިގެން އަޅުގަނޑު ދިޔައީ އެ މައްސަލައެއް ހުށަހެޅިފައި އޮތް ކޯޓަށް ވެސް އަދި އޭގެ އިތުރުން ސުޕްރީމް ކޯޓުގެ ސަމާލު ކަމަށް ވެސް އެކަން ގެންނަމުން،" ބިޝާމް ވިދާޅުވި އެވެ.\nއޭނާ ވިދާޅުވި ގޮތުގައި ކޯޓުތަކުގައި ކުރިއަށް ނުގޮސް ލަސްވެފައި ހުރި މައްސަލަތަކުގެ ތެރޭގައި މަރުގެ ބޮޑެތި މައްސަލަތަކާއި ހިއުމަން ޓްރެފިކިން ފަދަ ސީރިއަސް މައްސަލަތައް ހިމެނެ އެވެ.\nއެކަށީގެންވާ މުއްދަތެއްގެ ތެރޭގައި ދައުވާ ކުރެވި، ޝަރީއަތް ކުރުމުގެ ހައްގު ލިބިދެނީ ގާނޫނު އަސާސީންނެވެ. އެ ހައްގު ލިބިދެވޭ ކަން ކަށަވަރުކުރަން ގާނޫނުތަކުގައި އުސޫލުތަކެއް ލުޔެފައި އެބަ ހުއްޓެވެ. އެކަމަކު އެ އުސޫލުތަކާ އެއްގޮތަށް އެކަން ކުރިޔަކަށް ނުދެ އެވެ. ޖިނާއީ މައްސަލަތަކުގައި ބައެއްގެ މިނިވަންކަމާއި އަސާސީ ހައްގުތައް ވެސް ހިމެނެ އެވެ. އެހެންކަމުން އެކަށީގެންވާ މުއްދަތެއްގައި ހުކުމަކާ ހަމައަށް ދެވޭނެ ނިޒާމެއް ގާއިމްކުރަން އެބަ ޖެހެ އެވެ.\nއިތުރު ލިޔުންތައް ކުށްކުރުން ކްރިމިނަލް ކޯޓް ޖުޑީޝަލް ސާވިސް ކޮމިޝަން ޖިނާއީ އަދުލުގެ ނިޒާމު


MDP ge gina memberun thaaeedhu kuranee barulamaanee Nizaamah: Nasheed\nއެމްޑީޕީގެ ގިނަ މެންބަރުން ތާއީދު ކުރަނީ ބަރުލަމާނީއަށް: ނަޝީދު\nކުރީގެ ރައީސް މުހައްމަދު ނަޝީދު ނޫސްވެރިންނަށް މައުލޫމާތު ދެއްވަނީ: އަވަސް ފޮޓޯ\nވެރިކަން ކުރާ މައި ޕާޓީ، މޯލްޑިވިއަން ޑިމޮކްރަޓިކް ޕާޓީ (އެމްޑީޕީ) ގެ ވަރަަށް ގިނަ މެންބަރުން ތާއީދު ކުރަނީ ރާއްޖޭގައި ބަރުލަމާނީ ނިޒާމެއް އޮތުމަށް ކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަަޝީދު (އަންނި) ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ އެމްޑީޕީގެ ގައުމީ މަޖިލީސް މެންބަރުން ތިއްބަވާ ވަޓްސްއަޕް ގުރޫޕަށް މިރޭ ފޮނުއްވި މެސެޖެއްގައެވެ.\nދެހާސްއަށާރަވަނަ އަހަރުގެ ރިޔާސީ އިންތިހާބުގައި އެމްޑީޕީން އެކުލަވާލި މެނިފެސްޓޯގައި ގާނޫނު އަސާސީއަށް ބަދަލު ގެނެސް ބަރުލަމާނީ ނިޒާމަކަށް ވެރިކަމުގެ ނިޒާމު ފުރޮޅާލުމަށް ރަައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވެވަޑައިގެންފައިވާ ކަމަށް ބުނާ ވައުދު ފުއްދެވުމަަށް ބާރުއެޅުމުގެ ގޮތުން ރައީސް ނަޝީދަށް ވަފާތެރި މެންބަރުން ޕެޓިޝަނެއް ހަދަމުންދާ ދަނޑިވަޅުގައި ރައީސް ނަޝީދު މިރޭ ފޮނުއްވެވި އެ މެސެޖްގައި ވިދާޅުވީ ބަރުލަމާނީ އަކީ ވަކި ޕާޓީއެއްގެ ކަމެއް ނޫން ކަމަށެވެ. އަދި އެމްޑީޕީގެ ވަރަށް ގިނަ މެންބަރުން ތާއީދު ކުރަނީ ބަރުލަމާނީ ނިޒާމަކަށް ކަމަށް ވިދާޅުވިއެވެ.\nއޭގެ ފަހުން އެމަނިކުފާނު ވިދާޅުވީ އިދިކޮޅު ޕީޕީއެމްގެ ތެރެއިން ބަރުލަމާނީއަށް ތާއީދު ނުކުރާ އަދި ހިސާން ހުސައިން ސްޕޮންސަރުކޮށް މަޖިލީހަށް ހުށައެޅި ނަފްރަތާއި ގުޅޭ ބިލަށް ތާއީދު ނުކުރާ މެންބަރުން ޖުމްހޫރީ ޕާޓީއަށް އެބަ ބަދަލުވާ ކަމަށެވެ. ނަޝީދު އެ އިޝާރާތް ކުރައްވަނީ ސީދާ ކޮން ކަމަކަށް ކަމެއް ސާފު ކޮށެއް ނުދެއްވައެވެ.\nކުރިއަށް އޮތް އެމްޑީޕީގެ ދާއިރާތަކުގެ އިންތިހާބުގައި ވާދަކުރައްވާ ކެންޑިޑޭޓުންގެ ތެރެއިން ބަރުލަމާނީ ނިޒާމަށް ތާއިދުކުރައްވާ ކެންޑިޑޭޓުންނަށް ތާއިދުކުރައްވަންވެސް ނަޝީދު މިހާރު ވަނީ ނިންމަވާފައެވެ.\nރައީސް ނަޝީދު ކުރެއްވި ޓުވީޓެއްގައި ވިދާޅުވީ ގައުމީ މަޖިލީހުގެ އާ ދައުރަށް ކުރިމަތިލައްވާފައިވާ ކެންޑިޑޭޓުންގެ ތެރެއިން ބަރުލަމާނީ ނިޒާމަށް ތާއިދުކުރައްވާ ހުރިހާ ކެންޑިޑޭޓުންނަށްވެސް ތާއިދުކުރައްވާނެ ކަމަށެވެ.\nބަރުލަމާނީ ޕެޓިޝަންގައި ނަޝީދަށް ވަފާތެރި 14 މެންބަރަކު ވަނީ ސޮއިކުރައްވާފައެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައީސް އިބްރާހިމް މުހައްމަދު ސޯލިހު ޖުމްހޫރީ ޕާޓީ ބަރުލަމާނީ ނިޒާމް ރިޔާސީ ނިޒާމް ހިސާން ބިލު